মূল: ঘোঁৰাবাগীৰ চালকজন, গল্পকাৰ : চিনক্লেইৰ লুইচ,ভাবানুবাদ- চিত্ৰলেখা দেৱী – ফটাঢোল\n(প্ৰখ্যাত আমেৰিকান সাহিত্যিক নোবেল বঁটা বিজয়ী SINCLAIR LEWIS ৰ গল্প THE HACK DRIVER ৰ অসমীয়া ভাবানুবাদ)\nসন্মানসহ স্নাতক ডিগ্ৰী লাভ কৰাৰ পাছত মই এখন “ল ফাৰ্ম”ত কনিষ্ঠ সহকাৰী কেৰাণী হিচাপে কাম আৰম্ভ কৰিলোঁ। ইয়াত মোক আইনী নথি-পত্ৰ তৈয়াৰ কৰিবলৈ দিয়া হোৱা নাছিল; কিন্তু এজন সস্তীয়া ব্যক্তিগত ৰহস্য সন্ধানীৰ দৰে কাৰোবালৈ চমন পঠোৱাৰ কামত নিয়োগ কৰা হৈছিল। এইটো কামত মই ভিক্টিম একোজনক বিচাৰি উলিয়াবলৈ চহৰখনৰ লেতেৰা আৰু অন্ধকাৰ জগতখনতো প্ৰৱেশ কৰিব লগা হৈছিল। আনকি, দুই-এজন বিৰাট বপু আৰু আত্মবিশ্বাসীৰপৰা মাজে-সময়ে মই পিটনো খাই পাইছোঁ। মই এই মোৰ একেবাৰে ভাল নলগা কামটোক ঘিণ কৰিছিলোঁ য’ত নগৰীয়া জীৱনৰ এটা অংশ মোৰ বাবে উন্মুক্ত হৈ পৰিছিল। আনকি, মই ইয়াৰপৰা মোৰ গৃহ চহৰলৈ গুচি যোৱাৰ কথা চিন্তা কৰিছিলোঁ য’ত মই এজন প্ৰকৃত উকীলৰ দৰে কাম কৰিব পাৰোঁ আৰু এই মোৰ “প্ৰশিক্ষণৰ সময়”ৰ ভাল নলগা কামবোৰৰপৰা আঁতৰি থাকিব পাৰোঁ।\nসেইবাবে, এদিন যেতিয়া মোক ইয়াৰপৰা চল্লিশ কিলোমিটাৰ আঁতৰৰ ‘নিউ মুলিয়ন’ নামৰ নগৰখনৰ ওচৰৰ গাঁও এখনলৈ অলিভাৰ লুটকিন্স নামৰ মানুহ এজনক আদালতৰ চমন দিবলৈ পঠিয়ালে মই আনন্দত আত্মহাৰা হৈ পৰিলোঁ। আইনৰ কেচ এটাত এই মানুহজনৰ সাক্ষ্যৰ আমাক দৰকাৰ হৈছিল আৰু তেওঁ আমি পঠিওৱা প্ৰতিখন চিঠিয়েই আওকাণ কৰিছিল।\nযেতিয়া মই নিউ মুলিয়ন পালোঁগৈ মোৰ এখন মধুৰ আৰু সহজ-সৰল গাঁৱলীয়া পৰিৱেশ দেখিবলৈ পোৱাৰ সকলো আশা ধূলিস্যাৎ হ’ল। ইয়াৰ বাট পথবোৰেৰে বোকাৰ নৈহে যেন বৈছে; কাষত শাৰী শাৰী কাঠৰ দোকান, কিছুমান দৃষ্টিকটু মুগা বৰণৰ ৰং দিয়া, কিছুমান ৰং নিদিয়া। ইয়াৰ একমাত্ৰ ভাল লগা কথাটো হৈছে মোক ষ্টেচনৰপৰা নিবলৈ অহা মানুহজন। মানুহজন প্ৰায় চল্লিশ বছৰ বয়সীয়া, ৰঙচুৱা মুখাবয়বৰ, হাঁহিমুখীয়া আৰু মধ্যম চেহেৰাৰ। তেওঁ কাম কৰোঁতে পিন্ধা পোছাকযোৰ লেতেৰা পেতেৰা আৰু একেবাৰে পুৰণি আৰু তেওঁৰ ব্যৱহাৰ পাতি বন্ধুত্বসূলভ। আপুনি এক কথাতে ধৰিব পাৰিব যে তেওঁ মানুহক খুউব ভাল পায়।\n“মই অলিভাৰ লুটকিন্স নামৰ মানুহ এজনক বিচাৰি উলিয়াবলৈ আহিছোঁ।” – মই তেওঁক ক’লোঁ।\n“লুটকিন্স? মই তেওঁক ইয়াতে এঘণ্টামানৰ আগতে দেখিছিলোঁ। তেওঁক লগ ধৰিব পৰাতো বৰ কঠিন কাম। সদায়ে অ’ত-ত’ত ঘূৰি ফুৰে। তেওঁ কিজানি এতিয়া ফ্ৰিট্ জৰ দোকানৰ পাছফালে প’কাৰ খেলিবলৈ আৰম্ভ কৰিলে। মই তোমাক কওঁ, ডেকা ল’ৰা লুটকিন্সক বাৰু বৰ খৰখেদাকৈয়ে বিচাৰি উলিয়াব লাগে নেকি?”\n“হয়, মই আজিৰ আবেলিৰ ৰেলতে নগৰলৈ ঘূৰি যাম বুলি ভাবিছোঁ।” মোৰ এই কথাটো অতি গুৰুত্বপূৰ্ণ আৰু গোপনীয় আছিল।\n“মই তোমাক ক’ম বাৰু। মোৰ এখন ঘোঁৰা বাগী আছে। মই বাগীখন উলিয়াই আনো আৰু সেইখনেৰে দুয়ো একেলগে লুটকিন্সক বিচাৰি যাওঁ ব’লা। তেওঁ সোমাই থাকিব পৰা ভালেমান ঠাইৰ কথা মই জানো।”\nতেওঁ ইমান খোলা মনৰ আৰু বন্ধুত্ব ভাৱাপন্ন আছিল যে মই তেওঁৰ প্ৰতি আকৰ্ষিত হৈ পৰিলোঁ। মই অৱশ্যে জানিছিলোঁ যে এয়া তেওঁৰ ব্যৱসায়িক বুদ্ধি। কিন্তু তেওঁৰ দয়াপৰাৱশতা আছিল সঁচা। মই এই মানুহজনকে ভাড়াৰ ধন দিবলৈ পাই আনন্দিত হ’লোঁ। মই দৰ-দাম কৰি গাড়ীৰ ভাড়া ঘণ্টাত দুই ডলাৰ দিয়াটো ঠিক কৰিলোঁ, আৰু তেতিয়া তেওঁ ওচৰতে থকা নিজৰ ঘৰৰপৰা এটা ডাঙৰ ক’লা বৰণৰ চকাৰ ওপৰত থকা বাকচ লৈ আনিলে। তেওঁ মন্তব্য দিলে, “ডেকা ল’ৰা, ইয়াত মই বস্তু-বাহানি লৈ লৈছোঁ” আৰু তেওঁ বহল হাঁহিৰে মোক তেওঁৰ এজন পুৰণি বন্ধু কৰি পেলালে। এই গাঁৱৰ মানুহবোৰ সদায়ে বাটৰুৱাক সহায় কৰিবলৈ উদগ্ৰীৱ হৈ থাকে। তেওঁ ইতিমধ্যেই অলিভাৰ লুটকিন্সক মোৰ বাবে বিচাৰি উলিয়াবলৈ নিজাববীয়াকৈ চেষ্টা আৰম্ভ কৰিলে।\nতেওঁ ক’লে, “মই অৱশ্যে তোমাৰ কামত হস্তক্ষেপ কৰিবলৈ বিচৰা নাই ডেকা ল’ৰা; কিন্তু, মোৰ অনুমান হৈছে যে তুমি নিশ্চয় লুটকিন্সৰপৰা যথেষ্ট পৰিমাণৰ টকা-পইচা সংগ্ৰহ কৰিবা। তেওঁ কেতিয়াও কাকো এপইচাও নিদিয়ে। তেওঁ মোকো পকাৰ গেমত পঞ্চাশ চেণ্ট দিবলৈ আছে; মই এটা মহামূৰ্খ বাবেহে তাৰ লগত খেলিবলৈ লৈছিলোঁ। তেওঁ আচলতে বেয়া মানুহ নহয়, কিন্তু পইচা-পাতিৰপৰা তেওঁক আঁতৰাই অনাটো বৰ টান কাম। যদি তুমি এই সুন্দৰ পোছাক-পাতিৰে তেওঁৰপৰা টকা উলিয়াবলৈ যোৱা তেওঁ সন্দিহান হৈ পৰিব আৰু তোমাৰ ওচৰৰপৰা আঁতৰি যাব। যদি তুমি ইচ্ছা কৰা, ময়ে ফ্ৰিট্ জৰ ওচৰলৈ গৈ তাৰ বিষয়ে সুধিব পাৰোঁ আৰু তুমি মোৰ পাছফালে লুকাই থাকিবা।”\nমই তেওঁক এইবাবেই ভাল পাইছিলোঁ। মই কেতিয়াও নিজে লুটকিন্সক বিচাৰি নাপালোহেঁতেন। এই ঘোঁৰাবাগী চালকজনৰ সহায়ত মই নিশ্চয় মোৰ দৰকাৰী মানুহজনক বিচাৰি পাম। মই তেওঁক বিশ্বাসেৰে ল’লোঁ আৰু ক’লোঁ যে মই লুটকিন্সক আদালতৰ চমনখন দিব খোজো যিটো কেছত ইমান দিনে তেওঁ সাক্ষী হ’বলৈ অস্বীকাৰ কৰি আহিছে। তেওঁৰ এই সাক্ষ্য প্ৰদানে আমাৰ কেছটো সোনকালে সমাধান কৰিব পাৰিব। চালকজনে মন দি কথাখিনি শুনিলে। শেষত তেওঁ মোৰ বাউসীত থপৰিয়াই হাঁহিলে, “ঠিক আছে, ঠিক আছে, এতিয়া লুটকিন্সক অকণমান আচৰিত কৰি দিয়া যাওক।”\n“ব’লা, তেনেহ’লে গৈ থাকোঁ।”\n“বহুতবোৰ কাহিনী ইয়াৰ চাৰিওফালে বিয়পি আছে যিবোৰে মোক বিল বা মেগনুচন নাম দিছে। মোৰ ব্যৱসায়টোক কোৱা হয় ‘উইলিয়াম মেগনুচন ফেন্সী কাৰ্টিং এণ্ড হেকিং’ বুলি।”\n“ঠিক আছে বিল। এতিয়া আমি ফ্ৰিট্ জৰ ওচৰলৈ আগবাঢ়িব পাৰোঁনে?”\n“হয়, লুটকিন্স এতিয়া অন্য ঠাইত থকাৰ দৰেই তাতো থাকিব পাৰে; প’কাৰ খেল বৰ বেছিকৈয়ে খেলি থাকিব পাৰে। মানুহক ঠগোৱাত তেওঁ ওস্তাদ।” বিলে যেন লুটকিন্সৰ অসাধুতাৰ প্ৰশংসাহে কৰিলে। মই অনুভব কৰিলোঁ যে তেওঁ যদি এজন পুলিচৰ মানুহ হ’লহেঁতেনে তেওঁ সসন্মানেৰে লুটকিন্সক গ্ৰেপ্তাৰ কৰিলেহেঁতেন আৰু জেলত থৈ অনুতাপহে কৰিলেহেঁতেন।\nবিলে মোক ফ্ৰিট্ জৰ দোকানৰ ফালে লৈ গ’ল। “তুমি আজি অলিভাৰ লুটকিন্সক ইয়াত দেখা পাইছানে? তেওঁৰ বন্ধুৱে তেওঁক বিচাৰি ফুৰিছে।” বিলে হাঁহি হাঁহি ক’লে।\nবিলৰ পাছফালে লুকাই ফ্ৰিট্ জে মোলৈ চালে। তেওঁ থেৰোগেৰোকৈ সহযোগ কৰিলে, “হয়, তেওঁ অলপ আগতে ইয়াৰপৰা গৈছে। গুস্তাফৰ চেলুনত তেওঁ দাঢ়ি খুড়াবলৈ গৈছে বুলি অনুমান কৰিছোঁ।”\n“বাৰু, তেওঁ যদি ইয়ালৈ আকৌ আহে মই বিচাৰি ফুৰিছোঁ বুলি ক’বা।”\nআমাৰ বাগীখন গুস্তাফৰ চেলুনলৈ বুলি আগবাঢ়িল। ইয়াতো বিল প্ৰথমে সোমাল আৰু মই দুৱাৰৰ আঁৰ হৈ ৰ’লোঁ। বিলে কেৱল চেলুনৰ মালিককে সুধি নেৰিলে, তাত থকা দুজন গ্ৰাহককো লুটকিন্সক দেখিছে নেকি বুলি সুধিলে। গুস্তাফে তেওঁক দেখা নাই। তেওঁ খঙেৰে ক’লে, “মই তাক নাই দেখা আৰু এই বিষয়ে গুৰুত্বও নিদিওঁ। কিন্তু, যদি তুমি তাক লগ পোৱা মই তাৰপৰা পাব লগা পঁয়ত্ৰিশ ডলাৰ লৈ ল’বা।” গ্ৰাহককেইজনৰ এজনৰ ভাব হ’ল যে তেওঁ সেইদিনা প্ৰধান ৰাস্তাত হোটেলৰ এইফালে লুটকিন্সক যেন দেখিছিল।\nআমি যেতিয়া ঘূৰি আহি বাগীখনত বহিলোঁহি বিলে যোগ দিলে যে যদি লুটকিন্সৰ গুস্তাফক বাকী দিবলৈ আছে তেওঁ নিশ্চয় দাড়ি খুৰাবলৈ গ্ৰেৰ চেলুনলৈ যাব। গ্ৰেৰ চেলুনত আমি লুটকিন্সক পাঁচ মিনিটমানৰ বাবেহে লগ নাপালোঁ। তেওঁ এইমাত্ৰহে তাৰপৰা ওলাই গৈছে বোলে। বোধকৰোঁ জুৱাৰীৰ দোকানলৈ। ইয়াত আক’ গম পোৱা গ’ল যে তেওঁ মাত্ৰ চিগাৰেটৰ পেকেট এটা কিনি তাৰপৰা ওলাই গ’ল। এনেকৈয়ে আমি লুটকিন্সক প্ৰায় এঘণ্টা ধৰি খেদা-খেদি কৰি থাকিলোঁ এক বাজি যোৱাৰ পাছলৈকে, তেওঁৰ ঠিক পাছতে আছোঁ যদিও লগ ধৰিব নোৱাৰিলোঁ। মোৰ ভোক লাগিছে। কিন্তু বিলৰ তেওঁৰ লগ-সঙ্গবোৰৰ বিষয়ে দিয়া জবৰজং ধৰণৰ মতামতবোৰ মই ইমানেই উপভোগ কৰিবলৈ ধৰিলোঁ যে লুটকিন্সক বিচাৰি পোৱা নোপোৱাৰ কথাটো মোৰ বাবে গৌণ হৈ পৰিল।\n“কিবা এটা খাব লাগিছিল নহয়!” মই প্ৰস্তাৱ দিলোঁ। “এখন ৰেষ্টুৰেণ্টলৈকে যাওঁ নহ’লে, আৰু তুমিও খাবা মোৰ লগত।”\n“বাৰু, মই তেনেহ’লে ঘৰত থকা মোৰ পত্নীৰ ওচৰলৈ যাব লাগিব। মই এই ৰেষ্টুৰেণ্টবোৰক ইমান বেছি গুৰুত্ব নিদিওঁ। তাৰোপৰি, মাত্ৰ চাৰিখনহে আছে যিকেইখন একেবাৰে বেয়া। আমি কি কৰিম তোমাক কওঁ ৰ’বা। আমি গৈ মোৰ পত্নীক আমাৰ বাবে দুপৰীয়াৰ আহাৰ টোপোলা বান্ধি দিবলৈ ক’ম। তাই তোমাৰপৰা ইয়াৰ বাবে আধা ডলাৰৰ বেছি নলয়, যি মূল্যই তোমাক ৰেষ্টুৰেণ্টতকৈ সুস্বাদু আহাৰ দিব। তাৰপাছত আমি “ৱেডছ হিল”লৈ গৈ তাত বহি খাই খাই ধুনীয়া দৃশ্য উপভোগ কৰিম।”\nমই অৱশ্যে নজনা নহয় যে, নগৰৰপৰা অহা মোৰ দৰে ডেকা এজনক বিলে কেৱল ভাতৃত্ববোধৰ বাবেই ইমান সহায় কৰা নাই। তেওঁৰ কামৰ সময়ৰ বাবে মই মূল্য দিছিলোঁ; কামৰ শেষত মই খোৱাৰ সময়খিনিকো ধৰি মুঠ ছঘণ্টাৰ ভাড়া দিছিলোঁ যিটো সেই সময়ৰ বাবে যথেষ্ট সংখ্যাৰ আছিল। কিন্তু তেওঁক মোতকৈ বেছি সাধু লোক বুলি ক’ম; কাৰণ, এই গোটেইখিনি ধন মই কাম কৰা ফাৰ্মৰপৰা মই লৈ ল’ম। মোৰ ওচৰত বিলৰ উপস্থিতি এই ধনতকৈ অধিক মূল্যবান আছিল। তেওঁৰ আনন্দদায়ক গাঁৱলীয়া উদ্যম মোৰ দৰে “নগৰীয়া ৰোগ”ত ভোগা গাঁৱৰ ডেকা এজনৰ বাবে সঞ্জীৱনী সুধা। আমি যেতিয়া পাহাৰৰ ওপৰত বহি সৰু জুৰিটি অকাই-পকাই গৈ গছ-গছনিৰ মাজত লুকাই যোৱাৰ দৃষ্টিনন্দন দৃশ্য উপভোগ কৰি আছিলোঁ, বিলে নিউ মুলিয়নৰ কথা কৈ গৈছিল। তেওঁ ইয়াত বসবাস কৰা সকলো লোকৰ বিষয়ে শব্দৰে একোখন চিত্ৰ আঁকিছিল। ঠাইখনৰ সকলো কথাই তেওঁৰ নখদৰ্পনত আছিল। তেওঁ মানুহবোৰৰ কথা লৈ যিমানেই নাহাঁহক লাগিলে, তেওঁ কিন্তু তেওঁলোকক ভালকৈ বুজি পাইছিল আৰু তেওঁলোকৰ মূৰ্খামিবোৰ ক্ষমা কৰি দিছিল। তেওঁ তাৰ মন্ত্ৰীৰ পত্নীগৰাকীৰ বিষয়ে বৰ্ণনা কৰিছিল যিগৰাকীয়ে আনন্দত থাকিলে গীৰ্জাঘৰত আটাইতকৈ ডাঙৰ মাতেৰে প্ৰাৰ্থনা কৰিছিল। তেওঁ কলেজৰপৰা অহা ল’ৰাবোৰৰ ভিন্ন ৰূপৰ পোছাকৰ বিষয়েও মন্তব্য দিছিল। তেওঁ তাৰ উকীলজনৰ বিষয়ে ক’বলৈ লৈ কৈছিল যে তেওঁৰ পত্নীয়ে তেওঁক একেদিনাই টাই আৰু কলাৰ দুয়োডাল পিন্ধাব নোৱাৰিছিল। তেওঁ বৰ্ণনাৰে সকলোকে জীৱন্ত কৰি তুলিছিল। সেইদিনা মই বুজি পাইছিলোঁ যে মই কাম কৰি থকা নগৰখনতকৈ নিউ মুলিয়ন বেছি ভাল আৰু মই ইয়াক ভাল পাবলৈ ল’লোঁ।\nবিলে কলেজ আৰু নগৰৰ বিষয়ে নাজানিছিল; কিন্তু, তেওঁ দেশৰ বিভিন্ন ঠাইত ঘূৰিছে আৰু বিভিন্ন ধৰণৰ কামো কৰিছে। তেওঁ নিজৰ এডভেঞ্চাৰবোৰৰ পৰা এটা জীৱন দৰ্শন বিচাৰি উলিয়াইছে – সৰলতা আৰু হাঁহি। তেওঁ মোৰ যেন আঁহ-পাহ মুকলি কৰি দিলে।\nআমি সেই শান্ত সুন্দৰ দৃশ্যাৱলীৰ বাতাবৰণ এৰি পুনৰ অলিভাৰ লুটকিন্সৰ সন্ধানত নামি পৰিলোঁ। আমি তেওঁক বিচাৰি উলিয়াব নোৱাৰিলোঁ। অৱশেষত বিলে তেওঁৰ এজন বন্ধুৰ সৈতে একোণত কথা পাতি অনুমান কৰিলে যে অলিভাৰ এতিয়া কিজানি ইয়াৰ পৰা তিনি মাইল উত্তৰে থকা তেওঁৰ মাকৰ ফাৰ্মত আছে।\nআমি তালৈ বুলি ঢাপলি মেলিলোঁ – আঁচনিৰে সৈতে।\n“মই অলিভাৰৰ মাকক চিনি পাওঁ। তেওঁ অতি ভয়ানক।”\nবিলে এটা হুমুনিয়াহ এৰিলে।\n“মই তেওঁৰপৰা এবাৰ এটা ট্ৰাঙ্ক আনিছিলোঁ আৰু তেওঁ মোৰ প্ৰায় গাৰ ছাল বখলিয়াবই খুজিছিল। কাৰণ, মই সেইটো কণীৰ বাকচত ল’ব লগা সাৱধানতাৰে অনা নাছিলোঁ। মানুহগৰাকী নফুটমান ওখ, চাৰি ফুটমান মোটোহা, মেকুৰীৰ নিচিনা খৰতকীয়া আৰু অনৰ্গল বকিব পৰা। মই বাজি মাৰি ক’ব পাৰোঁ যে অলিভাৰে যেতিয়া কোনোবাই তেওঁক খেদি ফুৰাৰ কথা গম পালে, তেওঁ তালৈ গৈ মাকৰ মেখেলাৰ আঁৰত লুকাই আছে। বাৰু, ইয়াতো চোৱা যাওক। কিন্তু মোকেই কামটো কৰিবলৈ দিলেহে ভাল হ’ব বুজিছানে ডেকা ল’ৰা। তুমি সাহিত্য আৰু আইনৰ ক্ষেত্ৰখনত পাৰদৰ্শী ব্যক্তি হ’ব পাৰা; কিন্তু প্ৰকৃত জীৱনৰ গালি-শপনিত তুমি এতিয়াও অভ্যস্ত হোৱা নাই।”\nআমি এখন দুখীয়া ধৰণৰ ফাৰ্মৰ চোতাললৈ গ’লোঁ য’ত আমি এগৰাকী প্ৰকাণ্ড চেহেৰাৰ আৰু আনন্দেৰে উজ্জ্বলি থকা মুখৰ মহিলাৰ সৈতে মুখামুখি হ’লোঁ। মোৰ গাইডে অসীম সাহসেৰে তেওঁৰ ওচৰলৈ গৈ ক’লে,\n“মোক চিনি পাইছেনে? মই বিল মেগনুচন। কোচোৱান আৰু বস্তু কঢ়িওৱা মানুহটো। মই আপোনাৰ ল’ৰা অলিভাৰক বিচাৰি আহিছোঁ।”\n“মই অলিভাৰৰ বিষয়ে একো নাজানো আৰু মই জানিবলৈও নিবিচাৰোঁ।” তেওঁ চিঞৰি চিঞৰি ক’লে।\n“এতিয়া, এইফালে চাওক। আমাৰ এনে অৰ্থহীন কথাৰ ওপৰত কিছু ক’বলগীয়া আছে। এই ডেকাজন নগৰৰ আদালতৰ এজন প্ৰতিনিধি হিচাবে আহিছে; আৰু অলিভাৰৰ সকলো সা- সম্পত্তিৰ বিষয়ে অনুসন্ধান কৰিবলৈ আমাৰ বৈধ অধিকাৰ আছে।”\nবিলে মোক অতি দৰকাৰী ক্ষেত্ৰত মাত মাতিবলৈ দিলে; মহিলাগৰাকীও মোৰ কথাত প্ৰভাৱিত হোৱাৰ দৰে লাগিল। তেওঁ পাকঘৰৰ ফালে ওভটি যোৱাত আমিও পিছ ল’লোঁ। তেওঁ পুৰণি ধৰণৰ জ্বলি থকা ষ্ট’ভটোৰপৰা এটুকুৰা লোহা উলিয়াই আনিলে আৰু আমাৰ ফালে আগুৱাই আহি চিঞৰিবলৈ লাগিল,\n“তহঁতি যি বিচাৰিছ বিচাৰহি আহ; যদি বেয়া নাপাৱ, আগতে মোৰ হাতত জ্বলি লহি।” তেওঁ চিঞৰি চিঞৰি আমি ভয়ত উভটি অহা মুখকেইখনলৈ হাঁহি হাঁহি চাই থাকিল।\n“ইয়াৰপৰা যাওঁ ব’লা । তাই আমাক মাৰি পেলাব।” বিলে ফুচফুচালে। বাহিৰলৈ ওলাই আহি তেওঁ ক’লে, “তাইৰ হাঁহিটো মন কৰিছিলানে? তাই আমাৰ অৱস্থা দেখি হাঁহিছিল।”\nমই অৱশ্যেই বিলৰ সৈতে একমত হ’লোঁ, এইটো এটা অসন্মানজনক অতিথি শুশ্ৰূষা। যি কি নহওক, আমি ঘৰটো অনুসন্ধান কৰিলোঁ। এইটো এটা এক মহলাৰ ঘৰ। বিলে ঘৰৰ চাৰিওফালে ঘূৰি খিৰিকীৰে ভিতৰলৈ জুমি জুমি চালে। আমি খেৰৰ ঘৰ আৰু আস্তাবলো পৰীক্ষা কৰিলোঁ। আমি বিবেচনা কৰি সিদ্ধান্তলৈ আহিলোঁ যে লুটকিন্স ইয়াত নাই। মোৰ বিয়লিৰ ৰেলখন ধৰাৰ সময় আহিল আৰু বিলে মোক ষ্টেচনলৈ লৈ গ’ল।\nমোৰ কৰ্মৰ নগৰলৈ যোৱাৰ বাটত মই লুটকিন্সক বিচাৰি অসফল হোৱাৰ কথাটোত বৰকৈ চিন্তা নকৰিলোঁ। মই তেতিয়াও বিল মেগনুচনৰ কথা ভাবিহে ব্যস্ত হৈ আছিলোঁ। বাস্তৱিকতে এতিয়া মই নিউ মুলিয়নলৈ ঘূৰি আহি ইয়াতে আইনী কাম-কাজ কৰাৰ কথা ভাবিছোঁ। যদি মই ইয়াত বিলক ইমান এজন গভীৰ দৰ্শনৰ সামৰ্থবান ব্যক্তি হিচাপে পাম, ফ্ৰিট্জ, গুস্তাফ বা আন এশজন লাহেকৈ কথা কোৱা, সহজ-সৰল, জ্ঞানী ব্যক্তিক মোৰ চুবুৰীয়া হিচাবে নাপামনে? মই মনতে এখন সৎ আৰু সুখী জীৱনৰ চিত্ৰ আঁকি পেলালোঁ য’ত নাথাকিব বিশ্ববিদ্যালয় আৰু আইনী ফাৰ্মৰ কোনো কঠোৰ সীমাবদ্ধতা। ভাবি ভাবি মই উত্তেজিত হৈ পৰিলোঁ, মই এটা সম্পদ লাভ কৰিলোঁ, জীৱনৰ এটা নতুন পদ্ধতি মই আৱিস্কাৰ কৰিলোঁ।\nকিন্তু মই লুটকিন্সৰ বিষয়ে বেছি নাভাবিলেও মোৰ কাৰ্যালয়ে ভাবিলে। কথাটোত তেওঁলোক নাৰাজ হোৱা যেন লাগিল। পাছদিনা ৰাতিপুৱা কেছটো ক’ৰ্টত উঠিল আৰু তেওঁলোকক লুটকিন্সৰ সাক্ষ্যৰ দৰকাৰ হ’ল। মই লজ্জিত হৈ পৰিলোঁ, মই এটা অপদাৰ্থ। সেইদিনাৰ ৰাতিপুৱাটোত মোৰ এটা বৈধ নিশ্চিত কেৰিয়াৰৰ প্ৰায় সামৰণি পৰিল যিটো ইতিমধ্যে আৰম্ভ হৈছিলহে।\nআমাৰ ওপৰৱালাজনে মোক প্ৰায় হত্যা কৰেই আৰু, এনে হ’লগৈ। তেওঁ মোৰ প্ৰতি এনে ইঙ্গিত কৰিলে যে মই পুখুৰী খন্দাৰহে উপযুক্ত। মোক নিউ মুলিয়নলৈ যাবলৈ পুণৰ আদেশ দিয়া হ’ল আৰু মোৰ লগত এনে এজন মানুহক পঠিয়ালে যিজনে আগতে লুটকিন্সৰ লগত কাম কৰিছিল। মই এই কথাটো বৰ ভাল নাপালোঁ, কিয়নো মই এতিয়া আগৰবাৰৰ দৰে বিলৰ লগত হলি গলি কৰাত বাধা পাম।\nযেতিয়া ৰেলখন নিউ মুলিয়ন পালেগৈ, বিল নিজৰ বাগীখন লৈ ষ্টেচনতে ৰৈ আছিল। অতি আচৰিত কথা যে, সেই লুটকিন্সৰ মাক, বুঢ়ী বাঘিনী মহিলাগৰাকীয়ে হাঁহি হাঁহি বিলৰ লগত কথা পাতি আছে, অকণো কাজিয়া নকৰাকৈ।\nৰেলৰ খটখটীৰপৰাই মই লগৰীয়াজনক বিলৰ ফালে আঙুলিয়াই দেখুৱাই ক’লোঁ,\n“সৌজন বৰ ভাল মানুহ, এজন প্ৰকৃত মানুহ; মই এটা দিন তেওঁৰ সৈতে কটাইছিলোঁ।”\n“তেওঁ আপোনাক অলিভাৰ লুটকিন্সক বিচৰাত সহায় কৰিছিল নহয়নে?”\n“হয়, তেওঁ মোক যথেষ্ট সহায় কৰিছিল।”\n“তেওঁ কৰিবই, কাৰণ তেওঁ নিজেই লুটকিন্স।”\nএতিয়া যিটো কথাই মোক আঘাত কৰিছে সেয়া হৈছে মই আদালতৰ চমনখন লুটকিন্সক প্ৰদান কৰাটো। লুটকিন্স আৰু মাকে মোলৈ চাই এনেকুৱাকৈ হাঁহিলে যে, মই যেন এটি সাত বছৰীয়া উজ্জ্বল মুখৰ ল’ৰাহে। মৰম আৰু দয়াপূৰ্ণভাৱেৰে তেওঁলোকে মোক ওচৰৰ মানুহ এঘৰলৈ একাপ কফি খাবৰ বাবে নিমন্ত্ৰণ কৰিলে।\n“মই তেওঁলোকক তোমাৰ বিষয়ে কৈছোঁ আৰু তেওঁলোকো তোমাক চাবলৈ উত্ৰাৱল হৈ আছে।” লুটকিন্সে ফূৰ্তিৰে ক’লে। “তেওঁলোকেই কিজানি এই অঞ্চলৰ একমাত্ৰ মানুহ, যিসকলে কালি তোমাক নেদেখিলে।”\n« সাত জনম-যোগেশ ভট্টাচাৰ্য\nসমীকৰণ-নীলাঞ্জনা মহন্ত »\nখুবেই ভাল লাগিল


সংগীতৰ মাধ্যমেৰে আমাৰ কিছু প্ৰচেষ্টা- (ৰক্তিম গোস্বামী) - মুক্ত চিন্তা\nসংগীতৰ মাধ্যমেৰে আমাৰ কিছু প্ৰচেষ্টা- (ৰক্তিম গোস্বামী)\n‘মুক্ত চিন্তা’ৰ এই সংখ্যাৰ অতিথি সম্পাদকে মোক আচৰিত কৰি অসমৰ সাংস্কৃতিক ক্ষেত্রখনৰ প্রান্তীয় কন্ঠ হিচাপে মোকো চিহ্নিত কৰিছে আৰু মোৰ সাংস্কৃতিক কাম-কাজৰ বিষয়ে ৰাইজক জনোৱাৰ আগ্রহ কৰিছে। মোৰ বাবে ই পৰম সৌভাগ্য আৰু হিয়া উমাল কৰি পেলোৱা কথা। অতিথি সম্পাদকৰ লগতে ‘মুক্ত চিন্তা’ৰে জড়িত সকলোলৈ মোৰ ধন্যবাদ। নিজৰ বিষয়ে নিজে ক'বলগীয়া হোৱাটো এক অস্বস্তিকৰ অৱস্থা যদিও ‘মুক্ত চিন্তা’ৰ সৎ আৰু সমাজসাপেক্ষ সদৰ্থক চিন্তাক সন্মান জনাই কিছু কথা থোৰতে কওঁ।\nমহানগৰীৰ যান্ত্রিক জীৱনত বিতুষ্ট হৈ এদিন আকস্মাৎ একো আগপিছ নাভাবি হঠাৎ তেজপুৰলৈ উভতি আহিছিলো সপৰিয়ালে। মনত সদায় বিচাৰিছিলো নিজে বিচৰা কামবোৰ এফালৰ পৰা কৰি যাবলৈ, কিন্তু মধ্যবিত্তীয় যান্ত্রিক জটিলতাবোৰে ‘তথাকথিত সংসাৰৰ Vicious cycle’টোৰ পৰা ওলাই আহিব দিয়া নাছিল। অকস্মাৎ বাংগালুৰু এৰাৰ এক সাহসী সিদ্ধান্তই কিন্তু সকলো সলনি কৰি জীৱনটোক এক নতুন গতি দিলে। সন্তানসহ জীৱনটো পুনৰ এক ‘মহাশূন্য’ৰ পৰা আৰম্ভ কৰিলো। পত্নীৰ ইচ্ছা আৰু মোৰ ইচ্ছা দুয়োকে সাৰোগত কৰি আৰম্ভ কৰিলো এখন কণমানিহতঁৰ বিদ্যালয় আৰু এখন সংগীত বিদ্যালয়। যথেষ্ট কঠিন সময় আৰু কষ্টৰ অন্তত দুয়োখন বিদ্যালয়ৰ আয়ুস আজি ৫ বছৰ হ’ল। এজন এজনকৈ ছাত্র- ছাএী লগ হৈ তাৰ সংখ্যা আজি প্রায় ২০০ হ’ল। মোৰ যি এক সীমিত পৰিচয় এই পৰিচয়ে মোক এজন সংস্কৃতি, সাহিত্য, গীত-মাতৰ লগত জড়িত ব্যক্তি বুলিয়েই সমাজৰ আগত থিয় কৰায়। এই পৰিচয় লৈ মই সুখী আৰু দায়বদ্ধ আৰু এই দায়বদ্ধতা প্রকাশ কৰি আহিছো নিজৰ সাংস্কৃতিক কাম-কাজ আৰু নতুনৰ মাজত তাৰ প্রচাৰ আৰু প্রসাৰৰ মাজেৰে। আমাৰ দুয়োটা শৈক্ষিক প্রতিষ্ঠান Educo First Steps School আৰু Educo School of Art & Musicত আমি আৰম্ভণিৰ পৰাই চেষ্টা কৰি আহিছো অসমীয়া সংস্কৃতিৰ পৰা ক্রমাৎ বিচ্ছিন্ন হ’ব ধৰা আজিৰ নতুনক পুনৰ দৃঢ়তাৰে সংলগ্ন কৰাৰ। আমি নতুনৰ মাজত জীয়াই ৰাখিবলৈ যত্ন কৰি আহিছো জ্যোতি, বিষ্ণু, জয়ন্ত হাজৰিকা, ভূপেন হাজৰিকা আৰু আন বহুতক। সময়ৰ লগে লগে সৰু সৰু ল’ৰা ছোৱালীবোৰে, উঠি অহা ল’ৰা-ছোৱালীবোৰে গানবোৰ শিকিছে, শিকাবলৈ যত্ন কৰিছো। শিকি উঠি কয়, ‘ইমান ধুনীয়া গান, ছাৰ’ আৰু শ্রেণীৰ পৰা যেতিয়া ওলাই যায় তেতিয়া প্রায়ে শুনো তেওঁলোকৰ মুখত ন কৈ শিকি উঠা গানবোৰৰ গুণগুণনি। এইকণেই সুখ, প্রাপ্তি নহয় জানো?\nমই ব্যক্তিগত পৰ্যায়ত যিবোৰ গীত-মাত বিষয়ক কামত জড়িত হৈ আছো সেইবোৰৰ আমাৰ প্রতিষ্ঠান Educo First Steps School আৰু Educo School of Art & Musicৰ সাংস্কৃতিক উদ্দেশ্যৰ লগত পোনপটীয়া সৰ্ম্পক আছে। ন কৈ হাতত লোৱা কামবোৰৰ এটা হৈছে ৰূপকোঁৱৰ জ্যোতিপ্রসাদ আগৰৱালা, কলাগুৰু বিষ্ণুপ্রসাদ ৰাভাৰ গীতকে আদি কৰি অসমীয়া বহু পুৰণি গীতক বিকৃত নকৰাকৈ নকৈ সজাই, গাই নতুনক সেইবোৰৰ প্রতি কিছু পৰিমাণে হ’লেও আকৃষ্ট কৰাৰ চেষ্টা। গীতৰ ভিডিঅ’বোৰৰ শেষত সেই গীতৰ স্রষ্টা বিষয়ক কিছু প্রয়োজনীয় তথ্য অথবা কিছু বিজ্ঞ ব্যক্তিৰ সাক্ষাৎকাৰ দিয়াৰো যত্ন কৰিছো। ইতিমধ্যে ৰূপকোঁৱৰ জ্যোতিপ্রসাদ আগৰৱালাৰ ‘বোৱা বোৱা’ (ভাতৃ ৰূপম ভূঞাসহ) গীতটি আৰু কলাগুৰু বিষ্ণুপ্রসাদ ৰাভাৰ ‘লগন উকলি গ’ল’ (ভগ্নী মৈত্রেয়ী পাটৰ সহ) গীতটি ফে'চবুকত মুক্তি দিয়াৰ লগতে ইউটিউবতো মুকলি কৰিছিলো আৰু শ্ৰোতাৰ সঁহাৰিও আছিল উৎসাহজনক। ৰূপকোঁৱৰ জ্যোতিপ্রসাদ আগৰৱালাৰ আন এটি গীত অলপতে আৰ্কষণীয়কৈ সজাই তোলা হৈছে। ষ্টুডিঅ' আৰু ভিডিঅ’ৰ কাম সম্পন্ন হ’লেই অনতিপলমে এই গীতটি মুকলি কৰা হ’ব। সঁচা কথা ক’বলৈ গ’লে, এই কামবোৰ কৰাত কিছু আৰ্থিক চাপ নথকা নহয়, কাৰণ এনে কামত কাৰো আৰ্থিক সহযোগ নাথাকে আৰু এনে কামৰ কোনো আৰ্থিক মূল্যায়নো অবাঞ্ছনীয়, সেয়েহে এনে কাম কৰি নিৰন্তৰ আগ বাঢ়ি যোৱাৰ দুৰ্বাৰ হেঁপাহ থাকিলেও মাজে মাজে থমকি ৰ’ব লগীয়া হয় যদিও তেনেকৈয়ে কৰি আছো, হৈ আছে আৰু অনাগত দিনতো এনে কাম হৈ থাকিব কাৰণ এই কামবোৰেই মোৰ দৰে মানুহৰ শ্রেষ্ঠ মানসিক খাদ্য যাৰ অবিহনে জীৱনক কল্পনা কৰাটোও অসম্ভৱ।\nমোৰ নিজৰ গীতবোৰ, নিজে লিখা-সুৰ কৰা- গোৱা কাৰিকৰী জাকজমকতাহীন গীতবোৰত সাধাৰণতেই মই মানুহৰ বাবে কিবা এটা কোৱাৰ প্রয়াস কৰি আহিছো। দশোদিশৰ সমাজখনৰ, মানুহৰ, ৰাজনীতিৰ, দেশৰ কথা ক’বলৈ মোৰ বাবে গানতকৈ শক্তিশালী মাধ্যম আৰু একো নাই। যোৱা কিছু সময়ত তেনে কিছু বাৰ্তা দিবলৈ যত্ন কৰি মুক্তি দিয়া মোৰ কিছু গীত (ইউটিউবত উপলব্ধ) হ’ল -\n১) ভনীমাই দত্তৰ বাবে এটা গান\n২) আব্রাহাম লিংকনে কৈছিলে\n৬) মানুহ কি?\n৮) ৰক্তপিপাসু সহোদৰ\n৯) ভিক্ষাৰী তই ভিক্ষাৰী\n১১) এখন দেশত আছিল এজন ৰজা\nবৰ্তমানে আন দুটা গীতৰ কাম হাতত লৈছো আৰু তাৰ প্রাথমিক পৰ্যায়ৰ কাম ইতিমধ্যেই আৰম্ভ হৈছে। তাৰে এটাৰ বিষয় হৈছে ‘Sexual abuse of children/Women’ আৰু আনটো গীত (যিটো নববৰ্ষৰ আগে আগে মুকলি কৰাৰ মনস্থ কৰিছো)ৰ বিষয় ‘এখন নতুন পৃথিৱীৰ সপোন’। ইয়াৰ বাহিৰে অনাগত বৰ্ষত আমাৰ দুয়ো প্রতিষ্ঠানৰ কণমানি আৰু যুবক-যুৱতীসকলৰ বাবে এক দৃশ্য-শ্রাব্য সাংস্কৃতিক প্রকল্পৰ লগতে আমাৰ প্রতিষ্ঠানৰ বাহিৰৰ আন সকলো আগ্রহী কণমানি আৰু যুবক-যুৱতীৰ বাবে অসমীয়া পুৰণি গীতৰ এক কৰ্মশালাৰো আয়োজন কৰাৰ প্রস্তুতি লোৱা হৈছে। দৰাচলতে অসমীয়া/শিশু চলচ্চিত্র প্রদৰ্শন, প্রখ্যাত অসমীয়া ব্যক্তিৰ জীৱনভিত্তিক কুইজৰ দৰে এটা পাছত আন এটাকৈ কৰিব পৰা বহু কামৰ আছে আৰু সময়ে সময়ে তাক বাস্তৱত ৰূপায়িত কৰি যোৱাও হৈছে । এইদৰেই এই প্রক্রিয়া ন-ন উপাদানৰ সংমিশ্রণেৰে অনাগত দিনতো চলি থাকিব।\nসাধাৰণ মানুহ হিচাপে নিজৰ পৰিধিৰ মাজৰ ক্ষমতাৰে নিজৰ সাংস্কৃতিক দায়বদ্ধতাক সন্তুষ্ট কৰিবলৈ যিখিনি প্রয়োজন বুলি ভাবো, ক্ষুদ্র আৰু তেনেই সাধাৰণ হ’লেও সেইখিনি কৰাৰ উদ্যম আজীৱন থাকিব বুলি মনে দঢ়াই কয়। মনক সন্তোষ দিব পৰা এনে সৰু সৰু কামতকৈ আন ডাঙৰ প্রাপ্তি মোৰ দৰে এজন সাধাৰণ ব্যক্তিৰ কি হ’ব পাৰে?\nবিষয় অসমীয়া সংগীত\nNo Comments : "সংগীতৰ মাধ্যমেৰে আমাৰ কিছু প্ৰচেষ্টা- (ৰক্তিম গোস্বামী)"


কি যুক্তিত বাধ্যতামূলক হ'ব সংস্কৃত | News Next One\nHemanta Phukan's blog\nকি যুক্তিত বাধ্যতামূলক হ'ব সংস্কৃত\nশেহতীয়াকৈ অসম চৰকাৰৰ কেবিনটে সংস্কৃত ভাষাক অষ্টম শ্ৰেণী পৰ্যন্ত বাধ্যতামূলক কৰাৰ পাছতে ৰাজ্যখনত সৃষ্টি হৈছে তুমুল বিতৰ্কৰ৷ ভাৰতৰ অতি প্ৰাচীন ভাষাটোৰ বাধ্যতামূলক শিক্ষাই পুৰণি সংস্কৃতিৰ বিষয়ে নব-প্ৰজন্মক এক আভাস প্ৰদান কৰিব বুলি একাংশই যুক্তি প্ৰদৰ্শন কৰাৰ বিপৰীতে আন একাংশই আকৌ চৰকাৰৰ এনে উদ্দেশ্যত ৰাজনৈতিক অভিসন্ধি লুকাই আছে বুলি সন্দেহ প্ৰকাশ কৰিছে৷\nমন কৰিবলগীয়া যে অসমত ১৯৮৫ চনলৈকে সংস্কৃত ভাষা শিক্ষা বাধ্যতামূলক আছিল৷ পৰৱৰ্তী সময়ত ইয়াক ঐচ্ছিক বিষয় হিচাপে বিদ্যালয়সমূহত পাঠদান কৰি থকা হৈছিল৷ গতিকে আমি ক’ব পাৰো যে সৰ্বানন্দ সোণোৱাল চৰকাৰে গ্ৰহণ কৰা এই সিদ্ধান্ত নভূত-নাশ্ৰুত নহয়৷ প্ৰশ্ন হয়, তেন্তে চৰকাৰৰ এই সিদ্ধান্তক কিয় একাংশই বিৰোধিতা কৰিছে?\nপ্ৰথমে আমি সংস্কৃত ভাষাৰ ইতিহাসৰ বিষয়ে কিছু কথা জানিবলৈ চেষ্টা কৰো৷ এতিয়াৰ পৰা প্ৰায় তিনিহাজাৰ বছৰ আগতে ভল্গা নৈৰ পাৰৰ পৰা সিন্ধু উপত্যকালৈ আৰ্যসকলৰ প্ৰব্ৰজনৰ সময়ত তেওঁলোকে লগত লৈ অহা ভাষাটো আছিল সংস্কৃত৷ আৰ্যসকলে সাহিত্য চৰ্চা তথা পূজা-পাতলৰ বাবে এই ভাষাটো ব্যৱহাৰ কৰিছিল৷ সেই সময়তো কিন্তু সংস্কৃত সাধাৰণ লোকৰ ভাষা নাছিল৷ বৈদিক সাহিত্যত উল্লেখ আছে যে নিচ কুলৰ লোকে এই ভাষা শুনিলেও প্ৰায়চিত্ত হ’ব লাগিছিল৷\nদাক্ষিণাত্যত প্ৰচলিত দ্ৰাবিড়িয়ান ভাষা যেনে-তামিল, কানাড়া আদিৰ সৈতে সংস্কৃতৰ কোনো ভাষাগত সম্পৰ্ক নাই৷ একেদৰে চীন, জাপান, কোৰিয়াকে আদি কৰি পূব আৰু দক্ষিণ-পূব এছিয়াৰ ভাষাৰ সৈতেও কোনো সম্পৰ্ক নাই সংস্কৃতৰ। এনে ক্ষেত্ৰত সংস্কৃত ভাষা সকলো ভাষাৰ মাতৃস্বৰূপ বুলি কোৱা কথাটো মুঠেই সত্য নহয়৷ ভাৰতীয় সংবিধানে ১০০০ বছৰতকৈ অধিক পুৰণা ইতিহাস থকা তামিল, কানাড়া আৰু সংস্কৃত ধ্ৰুপদী ভাষাত মৰ্যাদা প্ৰদান কৰিছে৷ অৰ্থাৎ সাংবিধানিকভাৱেও সংস্কৃত ভাষাই ইয়াৰ কৃতিত্ব দাবী কৰিব নোৱাৰে৷\nসি যি কি নহওক এই ভাষাতেই ৰচনা হৈছিল চাৰি বেদ ওঠৰ পুৰাণ আৰু আন আন বৈদিক সাহিত্যৰ৷ ৰামায়ণত হনুমানে শ্ৰীৰাম চন্দ্ৰৰ বাৰ্তা লৈ লংকাত বন্দী হৈ থকা সীতাক সাক্ষাৎ কৰিবৰ সময়ত পৱণ পুত্ৰই এক সন্ধিক্ষণৰ সন্মুখীন হৈছিল৷ তেওঁৰ মনলৈ অহা প্ৰশ্নটো আছিল এনে ধৰণৰ - তেওঁ সীতাৰ সৈতে কি ভষাত বাৰ্তালাপ কৰিব, সংস্কৃত নে থলুৱা ভাষাত? হনুমানে শংকা কৰিছিল যে সীতাৰ সৈতে সংস্কৃতত কথা পাতিলে তেওঁক বানৰৰূপী অসুৰ বুলি সন্দেহ কৰিব পাৰে, সেয়ে তেওঁ সীতাৰ সৈতে থলুৱা ভাষাত বাৰ্তালাপ কৰিছিল৷ এই কহিনীয়ে ইয়াকেই প্ৰতিফলিত কৰে যে সংস্কৃত দেৱভাষা হলেও সাধাৰণ ৰাইজৰ ওপৰত ইয়াৰ ব্যাপক প্ৰভাৱ ৰামায়ণৰ যুগতো নাছিল৷\nঅসমৰ বিদ্যালয়ত সংস্কৃত ভাষা বাধ্যতামূলক কৰাৰ পাছত সৃষ্টি হোৱা বিতৰ্কত একাংশই যুক্তি প্ৰদৰ্শন কৰিছে যে সংস্কৃত হৈছে বিশ্বৰ সকলো ভাষাৰ মাতৃস্বৰূপ৷ ই এটা ভুল তথ্য৷ সংস্কৃত ইণ্ডো-ইউৰোপীয়ান ভাষা (Indo-Europian Language) পৰিয়ালৰ আদি ভাষা৷ সেয়ে সংস্কৃতৰ সৈতে লেটিন আৰু গ্ৰীক ভাষাৰ সাদৃশ্যতা আছে৷ পশ্চিম এছিয়া আৰু ইউৰোপৰ অধিকাংশ জীৱিত ভাষাৰ মাতৃস্বৰূপ এই সংস্কৃত ভাষা৷ কিন্তু অতি তাৎপৰ্যপূৰ্ণভাৱে ভাৰতৰ আন এক পৃথক Language Tree ৰ আদিভাষা হৈছে তামিল ভাষা৷ গতিকে দাক্ষিণাত্যত প্ৰচলিত দ্ৰাবিড়িয়ান ভাষা যেনে-তামিল, কানাড়া আদিৰ সৈতে সংস্কৃতৰ কোনো ভাষাগত সম্পৰ্ক নাই৷ একেদৰে চীন, জাপান, কোৰিয়াকে আদি কৰি পূব আৰু দক্ষিণ-পূব এছিয়াৰ ভাষাৰ সৈতেও কোনো সম্পৰ্ক নাই সংস্কৃতৰ। এনে ক্ষেত্ৰত সংস্কৃত ভাষা সকলো ভাষাৰ মাতৃস্বৰূপ বুলি কোৱা কথাটো মুঠেই সত্য নহয়৷ ভাৰতীয় সংবিধানে ১০০০ বছৰতকৈ অধিক পুৰণা ইতিহাস থকা তামিল, কানাড়া আৰু সংস্কৃত ধ্ৰুপদী ভাষাত মৰ্যাদা প্ৰদান কৰিছে৷ অৰ্থাৎ সাংবিধানিকভাৱেও সংস্কৃত ভাষাই ইয়াৰ কৃতিত্ব দাবী কৰিব নোৱাৰে৷\nপুনৰ সংস্কৃত ভাষা বাধ্যতামূলক কৰা প্ৰসংগলৈ৷ ইয়াৰ আগতে আমি জানি লওঁ ৰাজ্যখনত সংস্কৃত ভাষা শিক্ষা প্ৰসাৰৰ বাবে চৰকাৰে কেনেধৰণৰ পদক্ষেপ গ্ৰহণ কৰি আহিছে ৷ উচ্চ মাধ্যমিক পৰ্যায়ত ঐচ্ছিক ভাষা হিচাপে সংস্কৃতক অন্তৰ্ভুক্ত হৈ থকাৰ উপৰি অসমত সংস্কৃত টোলৰ জৰিয়তে ইয়াৰ শিক্ষাদান কৰি থকা হৈছে৷ অসম সংস্কৃত বোৰ্ডৰ অধীনত ৰাজ্যখনত প্ৰায় একহাজাৰ টোল আছে৷ কিন্তু দূৰ্ভাগ্যজনকভাৱে এই টোলসমূহৰ ৯৭খন সংস্কৃত টোলেহে চৰকাৰৰ পৰা সাহায্য লাভ কৰি আছে৷ গতিকে বছৰ বছৰ ধৰি অসমত সংস্কৃত ভাষা প্ৰসাৰৰ বাবে যি ধৰণে ব্যৱস্থা চৰকাৰে ল’ব লাগিছিল, সেইধৰণে ব্যৱস্থা গ্ৰহণ কৰা নাই৷\nসৰ্বানন্দ সোণোৱাল নেতৃত্বাধীন চৰকাৰখনেও স্বাধীনতাৰ পূৰ্বৰে পৰা অসমত সংস্কৃত শিক্ষা প্ৰসাৰৰ বাবে সেৱা আগবঢ়াই অহা এই টোলসমূহৰ উন্নয়নৰ বাবে কোনো আঁচনি গ্ৰহন কৰা নাই৷ ইয়াৰ বিপৰীতে ইতিমধ্যেই তিনিটা ভাষা শিকি ভাৰাক্ৰান্ত হৈ থকা কণ কণ শিক্ষাৰ্থীসকলক পুনৰ আৰু এটা ভাষা জাপি দি এই শিক্ষাৰ্থীসলক যেন বলিৰ পঠা সজাবলৈ গৈ থকা হৈছে৷\nঅসম চৰকাৰৰ এই সিদ্ধান্ত কেন্দ্ৰীয় মানৱ সম্পদ উন্নয়ণ দপ্তৰৰ নীতিৰ বিপৰীতে যোৱা দেখা গৈছে৷ ২০১৫ চনত কেন্দ্ৰীয় মানৱ সম্পদ উন্নয়ণ মন্ত্ৰালয়ে প্ৰাক্তন মূখ্য আয়ুক্ত এন গোপাল স্বামীৰ অধ্যক্ষতাত এখন ৭ জনীয়া আয়োগে দেশত সংস্কৃত শিক্ষাৰ ক্ষেত্ৰত কেতবোৰ পৰামৰ্শ আগবঢ়াইছিল৷ এই সমিতিখনে স্পষ্টভাৱে মন্তব্য কৰিছিল যে সংস্কৃত ভাষাক কেতিয়াও বাধ্যতামূলক কৰিব নালাগে৷ কোঠাৰী আয়োগৰ প্ৰতিবেদন মতে (১৯৬৪-৬৬) শিক্ষা ব্যৱস্থাত যি Three Language Formula প্ৰয়োগ কৰা হয়, সংস্কৃতক বাধ্যতামূলক কৰিলে এই নিয়ম ভংগ কৰা হ’ব৷\nদেশৰ প্ৰায় সকলো ৰাজ্যই মানি লোৱা এই Three Language Formula মতে মাতৃভাষা, ইংৰাজী আৰু হিন্দী বাধ্যতামূলকভাৱে ছাত্ৰ-ছাত্ৰীয়ে শিকিব লাগে৷ অৱশ্যে তামিলনাডুৱে তামিল আৰু ইংৰাজী ভাষাৰ শিক্ষাৰে Two Language Formula হে প্ৰয়োগ কৰি আহিছে৷ গতিকে বিদ্যালয়সমূহত অষ্টম শ্ৰেণী পৰ্যন্ত সংস্কৃত ভাষাক বাধ্যতামূলক কৰিলে কেন্দ্ৰীয় মানৱ সম্পদ উন্নয়ণ মন্ত্ৰালয়ৰ নীতি-নিয়মকে উলংঘা কৰা হ’ব৷\nবিদ্যালয়ৰ সলনি বিশ্ববিদ্যালয় IIT, AIIMS ৰ দৰে উচ্চ শিক্ষাপ্ৰতিষ্ঠানত Physics, Chemistry, Mathematics, Medical Science আৰু Law ৰ দৰে আধুনিক শিক্ষা ব্যৱস্থাৰে সংস্কৃত শিক্ষা প্ৰৱৰ্তনত গুৰুত্ব আৰোপ কৰিছে আয়োগখনে৷\nঅসম চৰকাৰে সংস্কৃত ভাষাক বিদ্যালয়ত বাধ্যতামূলক কৰাৰ সলনি সংস্কৃত ভাষা শিক্ষা আৰু গৱেষণাৰ বাবে উচ্চ শিক্ষাপ্ৰতিষ্ঠান স্থাপনেৰে আগবাঢ়িলেহে প্ৰকৃততে সংস্কৃতৰ প্ৰসাৰ তথা বিকাশ হ’ব ৷


অভিশপ্ত ৩০ অক্টোবৰ : ৰক্তাক্ত দিনৰ দুঃসহ স্মৃতিৰে ১২টা বছৰ ! - Prag News\nৰে’ল আৰক্ষী বিভাগৰ ভুৱা উপ-পৰিদৰ্শকক গ্ৰেপ্তাৰ !\nপৰিয়াল আৰু প্ৰদেশ কংগ্ৰেছে বিচৰা মতেই কৰা হ’ব তৰুণ গগৈৰ অন্তেষ্টিক্ৰিয়া\nঅম্লান হাঁহিটি মুখত লৈ ৰাজ্যৰ ৰাজনীতিৰ পথাৰ চহোৱা তৰুণ গগৈৰ জীৱনত এপলক\nৰাজ্যৰ তিনিবাৰৰ মুখ্যমন্ত্ৰী, প্ৰখ্যাত ৰাজনীতিক তৰুণ গগৈৰ দেহাৱসান\nঅক্সফ’ৰ্ড-এষ্ট্ৰা জেনেচিয়াৰ ক’ভিড প্ৰতিষেধক ৭০% কাৰ্যকৰী\nপ্ৰধানমন্ত্ৰী নৰেন্দ্র মোদী-প্ৰাক্তন প্ৰধানমন্ত্ৰী মনমোহন সিঙেও লৈছে তৰুণ গগৈৰ খৱৰ !\nডিচেম্বৰত অসমকে ধৰি চাৰি ৰাজ্যত ক’ভিড পৰিস্থিতি বিষম হোৱাৰ আশংকা\nৰে’ল ষ্টেচনত জীৱন্ত নৱজাতক উদ্ধাৰ! গোসাইগাঁৱত তীব্ৰ চাঞ্চল্য\nহাজোৰ বৰম্বৈত ফুটবলৰ জ্বৰ! উপস্থিত ভৃগু-নেকিব\nHome/আঞ্চলিক/অভিশপ্ত ৩০ অক্টোবৰ : ৰক্তাক্ত দিনৰ দুঃসহ স্মৃতিৰে ১২টা বছৰ !\nগুৱাহাটী : আজি অভিশপ্ত ৩০ অক্টোবৰ৷ ৰাজ্যবাসীয়ে সুঁৱৰিছে ৰক্তাক্ত দিনৰ দুঃসহ স্মৃতি৷ ১২ বছৰ পূৰ্বে আজিৰ দিনটোতে ঘটিছিল মহানগৰীত হোৱা ধাৰাবাহিক বিস্ফোৰণ৷ ক’লা ধোঁৱাৰ আৱৰণৰ মাজত ৰাজপথত পৰি ৰৈছিল মৃতদেহ, তেজৰ চেকুৰা৷\nমহানগৰীৰ গণেশগুৰি, কাছাৰী, পাণবজাৰত ঘটিছিল বিস্ফোৰণ৷ ইয়াৰ উপৰি বৰপেটাৰোড, কোকৰাঝাৰ, বঙাইগাঁৱতো ঘটিছিল বিস্ফোৰণ৷ ২০০৮চনৰ আজিৰ দিনটোতে সংঘটিত বিস্ফোৰণত ৮১জন লোক নিহত হোৱাৰ লগতে প্ৰায় ৪৭০জন লোক আহত হৈছিল৷ উগ্ৰপন্থী সংগঠন এনডিএফবিয়ে সংঘটিত কৰিছিল এই ধাৰাবাহিক বিস্ফোৰণ৷\nআৰু পঢ়িব পাৰিব : হাজোত আঞ্চলিক গণমৰ্চাৰ সাধাৰণ সভা, ডেৰ-শতাধিকৰ যোগদান\nউগ্ৰপন্থীৰ ভয়ংকৰ ৰক্তস্নানে আজি অতিক্ৰম কৰিলে ১২টা বছৰ৷ আজিও দুৰ্বিসহ দিন কটাইছে বিস্ফোৰণত আহত আৰু নিহতৰ পৰিয়ালে৷ গণেশগুৰিৰ লগতে বিভিন্ন স্থানত নিহতলৈ শ্ৰদ্ধাঞ্জলি অনুষ্ঠান আয়োজন কৰিছে৷\nসদৌ তিৱা ছাত্ৰ সন্থাৰ বন্ধ! মৰিগাঁৱত মধ্য অসম বন্ধৰ সৰ্বাত্মক প্ৰভাৱ\nব্ৰেকিং নিউজ (1,153)


Minocycline in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nMinocycline ৰ মূল্য আৰু পেকৰ চাইজ - Minocycline Price and Pack Size in Assamese - Minocycline ar mulya aaru pakor size\nMinocycline की जानकारी\nMinocycline ৰ লাভ আৰু ব্যৱহাৰসমূহ- Minocycline Benefits & Uses in Assamese- Minocycline ar laabh aaru byavaharsamuh\nMinocycline ৰ পালি আৰু সেয়া কেনেদৰে ল'ব- Minocycline Dosage & How to Take in Assamese - Minocycline ar paali aaru xeya kenedore lobo\nMinocycline ৰ পাৰ্শ্চক্ৰিয়াসমূহ- Minocycline Side Effects in Assamese- Minocycline ar parshwakriyasamuh\nMinocycline সংক্ৰান্ত সতৰ্কতাবাণীসমূহ- Minocycline Related Warnings in Assamese- Minocycline xonkranta xatarkatabanisamuh\nঅইন দৰৱৰ সৈতে Minocyclineৰ গুৰুতৰ ক্ৰিয়া-প্ৰতিক্ৰিয়া- Severe Interaction of Minocycline with Other Drugs in Assamese- Oinor xoite Minocycline ar gurutor kriya-pratikriya\nMinocycline মতভেদসমূহ- Minocycline Contraindications in Assamese- Minocycline nishedhsamuh\nMinocycline ৰ বিষয়ে সততে সোধা প্ৰশ্নসমূহ- Frequently asked Questions about Minocycline in Assamese- Minocycline ar bikhoye satate xodha prashnasamuh\nখাদ্য আৰু মদৰ সৈতে Minocycline ক্ৰিয়া-প্ৰতিক্ৰিয়া- Minocycline Interactions with Food and Alcohol in Assamese- khadya aaru modor xoite Minocycline kriya-pratikriya\nMinocycline ৰ লাভ আৰু ব্যৱহাৰসমূহ - Minocycline Benefits & Uses in Assamese - Minocycline ar laabh aaru byavaharsamuh\nMinocycline তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nMinocycline ৰ পালি আৰু সেয়া কেনেদৰে ল'ব - Minocycline Dosage & How to Take in Assamese - Minocycline ar paali aaru xeya kenedore lobo\nMinocycline-ৰ উপাদানসমূহ - Minocycline Active Ingredients in Assamese - Minocycline-ar upadaansamuh\nMinocycline ৰ পাৰ্শ্চক্ৰিয়াসমূহ - Minocycline Side Effects in Assamese - Minocycline ar parshwakriyasamuh\nগৱেষণাৰ ভিত্তিত, Minocycline ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nMinocycline সংক্ৰান্ত সতৰ্কতাবাণীসমূহ - Minocycline Related Warnings in Assamese - Minocycline xonkranta xatarkatabanisamuh\nMinocycline-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nMinocycline-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nবৃক্কত Minocycline কি প্ৰভাৱ দেখা গৈছে?\nযকৃতত Minocycline কি প্ৰভাৱ দেখা গৈছে?\nহৃদযন্ত্ৰৰ ক্ষেত্ৰত Minocycline ৰ কি প্ৰভাৱ দেখা গৈছে?\nঅইন দৰৱৰ সৈতে Minocyclineৰ গুৰুতৰ ক্ৰিয়া-প্ৰতিক্ৰিয়া - Severe Interaction of Minocycline with Other Drugs in Assamese - Oinor xoite Minocycline ar gurutor kriya-pratikriya\nMinocycline তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nMinocycline মতভেদসমূহ - Minocycline Contraindications in Assamese - Minocycline nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Minocycline লোৱা অনুচিত যাতে -\nMinocycline ৰ বিষয়ে সততে সোধা প্ৰশ্নসমূহ - Frequently asked Questions about Minocycline in Assamese - Minocycline ar bikhoye satate xodha prashnasamuh\nএই Minocycline-এ অভ্য়াস বা নিচাৰ সৃষ্টি কৰে নেকি?\nখাদ্য আৰু মদৰ সৈতে Minocycline ক্ৰিয়া-প্ৰতিক্ৰিয়া - Minocycline Interactions with Food and Alcohol in Assamese - khadya aaru modor xoite Minocycline kriya-pratikriya\nখাদ্য আৰু Minocyclineৰ ক্ৰিয়া-প্ৰতিক্ৰিয়া\nমদ আৰু Minocyclineৰ মাজৰ প্ৰতিক্ৰিয়া\nMinocycline ৰ অনুকল্প - Substitutes for Minocycline in Assamese\nআপুনি বা আপোনাৰ পৰিয়ালৰ কোনোবাই Minocycline লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Minocycline ব্যৱহাৰ কৰিছিল নেকি?\nআপুনি কিমান পৰিমাণে Minocycline সেৱন কৰিছিল?\nআপুনি Minocycline ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Minocycline সেৱন কৰে?


পুত্ৰৰ বাবে ১২০০০ কোটিৰ মালিক এতিয়া পথৰ ভিখাৰী! | News Next One\nপুত্ৰৰ বাবে ১২০০০ কোটিৰ মালিক এতিয়া পথৰ ভিখাৰী!\nডিজিটেল ডেস্কঃ দ্য কম্পলিট মেন। প্ৰকৃতাৰ্থত সম্পূৰ্ণ মানুহ। এয়া হৈছে এটা বিখ্যাত কাপোৰ প্ৰস্তুতকাৰী সংস্থাৰ টেগলাইন। অৰ্থাৎ এই কোম্পানীটোৰ কাপোৰেৰে তৈয়াৰী পোছাক পিন্ধিলে মানুহ এজন সম্পূৰ্ণ হৈ পৰে। পিছে কাপোৰ পিন্ধিলেই জানো এজন মানুহ প্ৰকৃত মানুহ হ'ব পাৰে?\n১২০০০ কোটিৰ কোম্পানী নিজৰ পুত্ৰৰ হাতত গতাই এতিয়া এটা টকাৰ কাৰণে লোকৰ সহায় বিচাৰিবলগীয়া হৈছে এসময়ৰ কোটিপতি ব্যৱসায়ী তথা মানুহক প্ৰকৃতাৰ্থত সম্পূৰ্ণ মানুহ কৰি তোলা কাপোৰৰ বাবে বিশ্বখ্যাত কোম্পানী Raymondৰ মালিক ৭৮ বৰ্ষীয় বিজয়পত সিংহানিয়াই।\nকিছুদিন পূৰ্বে আশা সাহানী নামৰ অসহায় মহিলা এগৰাকীৰ কংকাল মুম্বাইৰ এক অভিজাত এলেকাত উদ্ধাৰ হৈছিল। তেওঁৰ একমাত্ৰ পুত্ৰই আমেৰিকাত ধন ঘটাত ব্যস্ত থাকোতে মাতৃৰ খবৰ ল'বলৈ সময়েই নাপালে। অৱশেষত ভাৰতলৈ উভতি আহি মাকৰ পৰিৱৰ্তে কংকালৰ লগতহে মুখামুখি হ'বলগীয়া হয়।\nএইবাৰ এনেধৰণৰ আন এক ঘটনাৰ বলি হ’বলগীয়াত পৰিছে দেশৰ বৃহৎ টেক্সটাইল ব্ৰেণ্ড Raymondৰ মালিক বিজয়পত সিংহানীয়া। একালৰ মুম্বাইৰ ছেৰিফ, ২০০৬ চনত ভাৰত চৰকাৰৰ দ্বাৰা পদ্মভূষণেৰে সন্মানিত বিশিষ্ট ব্যৱসায়ী বিজয়পত সিংহানিয়াই নিজৰ অধিকাৰৰ বাবে আলাসৰ লাড়ু পুত্ৰৰ বিৰুদ্ধে আদালতৰ সহায় ল'বলগীয়া হৈছে।\n২০১৫ চনত ব্যৱসায়ীজনে নিজৰ পুত্ৰ গৌতম সিংহানিয়াক Raymond কোম্পানীৰ সম্পূৰ্ণ শ্বেয়াৰ গতাই দিছিল। সেই সময়ত উক্ত শ্বেয়াৰখিনিৰ মূল্য আছিল ১০০০ কোটি টকা। লগতে মৰমতে পুত্ৰ গৌতমক মুম্বাইৰ মালৱাৰ হিলত থকা ৩৭ মহলীয়া জে কে হাউছ নামৰ বাসভৱনটো উপহাৰ দিছিল। এতিয়া কোম্পানীৰ চি এম ডি হৈ কৌশলেৰে পুত্ৰ গৌতম সিংহানীয়াই পিতৃ বিজয়পতক সকলো সা-সম্পত্তিৰ পৰা বঞ্চিত কৰি ভাৰাঘৰত থাকিবলগীয়া অৱস্থা কৰিছে।\nএসময়ত অকলে ইংলেণ্ডৰ পৰা বিমান চলাই ভাৰতলৈ অহা বিজয়পত সিংহানিয়াই এতিয়া গাড়ীৰ অভাৱত ভাৰা গাড়ী আৰু খোজকাঢ়ি অহা-যোৱা কৰিবলগীয়া হৈছে। মুকেশ আম্বানীৰ এণ্টালিয়াতকৈও ওখ বাসভৱনত বাসকৰা বিজয়পত সিংহানিয়াই শেহতীয়াকৈ অঘৰীৰ নিচিনাকৈ ভাৰাঘৰ বিচাৰিবলগীয়া হোৱাত সকলো হতবাক হৈ পৰিছে। প্ৰকাশিত বাতৰি মতে, বৰ্তমান দক্ষিণ মুম্বাইৰ এটা ভাৰাঘৰত একালৰ এই কোটিপতি ব্যৱসায়ীজনে আশ্ৰয় লৈ আছে।\nইফালে পুত্ৰৰ পৰা এই প্ৰতিদান লাভ কৰি সংবাদ মাধ্যমৰ জৰিয়তে সিংহানিয়াই প্ৰতিগৰাকী পিতৃ-মাতৃলৈ এটি বাৰ্তা প্ৰেৰণ কৰে। তেওঁ কয় যে সন্তানক কোনো পিতৃ-মাতৃয়ে অন্ধভাৱে মৰম কৰা উচিত নহয়।


কৰ’না, ভেক্চিন, হাজৰিকা খুড়া আৰু বিকাশ – ঋতুপৰ্ণ শৰ্মা – ফটাঢোল\nসাপ্তাহিক বজাৰৰ ভৰ্তি মোনা দুখন লৈ বাইকেৰে ঘৰলৈ উভতি আহি থাকোঁতে বিকাশে দেখিলে যে হাজৰিকা খুড়া পদূলি মুখতে ৰৈ আছে। হাজৰিকা খুড়াহঁতৰ ঘৰ পাৰ হৈ হে বিকাশহঁতৰ ঘৰ। হাজৰিকা খুড়া হয়তো এতিয়া চিকাৰৰ সন্ধানত আছে। চিকাৰ মানেনো আৰু কি! বাটেৰে গৈ থকা কোনোবা এজনক মাতি আনি কথাৰ মহলা মৰা। কথা অৱশ্যে তেখেতেহে ক’ব। আনজনে শুনিব লাগিব। সন্মুখত থকাজনক কথা কোৱাৰ কোনো সুযোগেই নিদিয়ে তেখেতে।\nবাইকখন ব্ৰেক মাৰি ৰখালে বিকাশে। এইমুহূৰ্তত হাজৰিকা খুড়াৰ সন্মুখেৰে যোৱা মানে আধাঘণ্টা সময় বৰবাদ কৰা। তাতকৈ সি ভাবিলে যে ওচৰতে থকা পান দোকানখনতে পান এটা খোৱা যাওক আৰু আঁৰ চকুৰে খুড়াক লক্ষ্য কৰা যাওক। বেলেগ এটা চিকাৰ ধৰি তেওঁ ব্যস্ত হ’লেই ঠাইখিনি পাৰ হৈ যাব লাগিব।\nহাজৰিকা খুড়াৰ লগত কথা পাতি বিকাশে বেয়া নাপায়। পিচে যোৱা বছৰৰ পৰা তাৰ কামৰ ইমানেই হেঁচা পৰিছে যে এতিয়া আৰু আগৰ দৰে কথা পাতি সময় পাৰ কৰিব নোৱাৰে সি।\nস্বাস্থ্য বিভাগৰ এম্ পি ডব্লিউ(MPW)ৰ চাকৰি তাৰ। সম্পূর্ণকৈ ক’লে হ’ব মাল্টি পাৰ্‌পচ উৱৰ্কাৰ(Multi Purpose Worker) অৰ্থাৎ গাঁও পৰ্যায়ত স্বাস্থ্য বিভাগৰ বিভিন্ন কাম-কাজ সমাপন কৰিব লাগে সিহঁতে। কৰ’ণা মহামাৰী আৰম্ভ হোৱাৰ আগতে বৰ বেছি কষ্ট হোৱা নাছিল তাৰ। পিচে কৰ’ণা মহামাৰী আৰম্ভ হোৱাৰে পৰা বাৰ বাজি গৈছে তাৰ। ঘৰৰ একমাত্ৰ সন্তান হোৱাৰ বাবে ঘৰৰ সকলোবোৰ কামো তাৰ ভাগতেই পৰে। কিছুদিন আগতে কৰ’ণাৰ প্ৰকোপ কিছু হ্ৰাস পোৱাত অলপ সকাহ পাইছিল যদিও এতিয়া আকৌ প্ৰকোপ বৃদ্ধি পোৱাত চকুৰে সৰিয়হ ফুল দেখি গৈছে সি।\nঘৰৰ পৰা প্ৰায় ৪৫ কিলোমিটাৰ হয় তাৰ কৰ্মস্থলীলৈ। প্ৰথমবাৰ লকডাউন দিওঁতে সকলোৱে যেতিয়া ঘৰতে সময় পাৰ কৰিছিল তেতিয়া সি বাইকেৰে কৰ্মস্থানলৈ ৰাওনা হৈছিল পুৱা প্ৰায় আঠ বজাতেই। চিকিৎসা সেৱা মানেই মানৱ সেৱা। সিয়ো আনন্দিত হৈছিল এই মানৱ সেৱা প্ৰদান কৰি। পিচে মাজে সময়ে ভাগৰি পৰিছিল সি। এনে লাগিছিল যেন কিছু জিৰণিৰ প্ৰয়োজন তাৰ। কৰ্মস্থানলৈ যাওঁতে যেতিয়া সি দেখিছিল কিছুমান বাইক,গাড়ী আদিক পুলিচে ধমকি দি উভতাই পঠিয়াইছিল, তাৰ এনে লাগিছিল যেন তাকো যদি এনেকৈ পুলিচে ঘৰলৈ উভতাই পঠিয়ালেহেঁতেন! পিচে নাই, ডিঙিত ওলমি থকা তাৰ পৰিচয় পত্ৰখন চাই যাব দিয়ে তাক। দায়িত্বৰ পৰা উভতি আহি সি যেতিয়া ঘৰ পাবৰ হয়হি, দোকান পোহাৰ তেতিয়া সম্পূর্ণৰূপে বন্ধ হৈ পৰে।ফলত দোকান বজাৰ কৰাটোও তাৰ বাবে জটিল হৈ পৰে।\nকথাবোৰ ভাবি ভাবি সি পুনৰ হাজৰিকা খুড়াহঁতৰ পদূলিমুখলৈ চালে। হাজৰিকা খুড়াই কাৰোবাৰ সৈতে কথা পাতিব লৈছে। এই সুযোগতে পথছোৱা সাউত্কৈ পাৰ হ’ব পাৰিলে ৰক্ষা পাই সি। দৌৰাদৌৰিকৈ পাণৰ পইচা দি সি বাইকখন ষ্টাৰ্ট দিলে। পিচে বিকাশৰ দিন বেয়া আছিল। কাৰণ সি সেইখিনি গৈ পোৱাৰ অলপ আগতে খুড়াৰ পৰা বিদায় লৈ সেই মানুহজন যাবলৈ লৈছিল আৰু সি ঠিক খুড়াৰ সন্মুখতে ওলাইছিলগৈ। পলোৱাৰ কোনো সুযোগেই নাপালে সি।\n: কি হে, ডেকা ল’ৰা! বজাৰ কৰিলা হ’বলা। দুয়োটা মোনাতে একেবাৰে দোকানখনকে উঠাই আনিলা যেন পাইছোঁ।\nস্বভাবসিদ্ধ ভংগিমাৰে খুড়াই কৈ উঠিল।\n: হয় দিয়ক খুড়া। উপায় নাই যে, আজি সুবিধা পাওঁতেই মাহেকীয়া বজাৰভাগ কৰি আজৰি হ’লোঁ আৰু। আপুনি পিচে এই মহামাৰীৰ দিনত পদূলিমুখত কি কৰি আছে? অলপ পিছতেই সান্ধ্য আইন আৰম্ভ হ’বই। আকৌ আপুনি দেখোন মাস্কখনো মুখত মাৰিবলৈ এৰি থুতৰিত হে মাৰিছে।ভেকচিন পিচে ল’লেনে নাই?\n: ল’লোঁ অ’ ভেকচিন। মোৰ পিচে এইবোৰ ল’বৰ ইচ্ছা নাছিল। ল’ৰাটোৱে জোৰকৈ নি দিয়ালে। কি যে ৰেহৰূপ ঐ, এই ভেকচিন দিয়াৰ। একেবাৰে দেখোন ভোট দিয়াৰ নিচিনাকৈ লাইন ধৰিব লাগে। ভেকচিনৰ কথা ওলালেই মোৰ তাহানিৰ কথা মনত পৰে। ইস্কুলত পঢ়ি থাকোঁতে ভেকচিন দিবলৈ আহে। মই আৰু থোলোক সদায় খিড়িকী পাৰ হৈ পলাওঁ। এইবাৰহে পিচে ল’ব লগা হ’ল।\nভেকচিন দিয়াৰ পক্ৰিয়াটো ভোটদান কাৰ্যৰ লগত মিলোৱাত বিকাশৰ সিদিনাৰ কথা এটা মনত পৰিল। তাৰ লগৰ গৌৰৱে সিদিনা ভেকচিন লৈ উঠি কৈছিল-\n“আৰে, গোটেই চিষ্টেমটো দেখোন একেবাৰে ভোট দিয়াৰ নিচিনাই হৈছে। প্ৰথমে লাইন ল’লোঁ,তাৰ পিছত আইডেন্‌টিটি ভেৰিফিকেচন, তাৰ পিছত চহী, শেষত ভোট দিয়াৰ নিচিনাকৈ ইয়াত ভেকচিন প্ৰদান মানে বেজীৰ খোচ।”\nতাৰ কথা শুনি বিকাশে হাঁহি মাৰি কৈছিল\n“তোমালোকে নিৰ্বাচনৰ দায়িত্ব এদিন পালন কৰিয়েই কোৱা যে বহুত কষ্ট। এতিয়া আমাৰ অৱস্থা দেখিছা, সদায় নিৰ্বাচনৰ দায়িত্বৰ নিচিনাকৈ ভেকচিন প্ৰদানৰ দায়িত্ব পালন কৰিব লগা হৈছে।”\n: কি হ’ল হে ডেকা ল’ৰা? একেবাৰে থৰ লাগিলা যে!\nহাজৰিকা খুড়াৰ কথাতহে বিকাশ বাস্তৱলৈ ঘূৰি আহিল। পিচে সেয়া প্ৰকাশ নকৰি সি ক’লে-\n: নাই খুড়া, আপোনাৰ কথাইহে ভাবি আছিলোঁ। যাওক যাওক, ঘৰলৈ যাওক। বাটে পথে বৰকৈ ঘূৰি নুফুৰিব। সময় বৰ বেয়া। আৰু মাস্কখন শুদ্ধকৈ মাৰিব।\n: হয় দিয়া বোপাই, ঠিকেই কৈছা! ঘৰতেই সোমাই থাকিম। পিচে আৰু কিমান দিন! সঠিক সময়ত সঠিক সিদ্ধান্ত ল’ব নোৱাৰা আমিবোৰে কিজানি জীৱনৰ বাকী সময়ছোৱা গৃহবন্দী হৈয়ে থাকিব লাগিব।\nকথাখিনি কৈ কৈ খুড়া ঘৰৰ ভিতৰলৈ সোমাই গ’ল বিষণ্ণ মনেৰে।\n« যাবলৈ দিয়া কোৱাইটি বৰহোলা বাছ-জয়শ্ৰী শৰ্মা\nঠেলাৰ নাম বাবাজী-ড° লক্ষ্যজ্যোতি বৰঠাকুৰ »


কেন্দ্ৰই Alert কৰিলে ৰাজ্যক ! উৎসৱত ক'ৰোনাৰ নিয়মবোৰ কঠোৰভাৱে অনুসৰণ কৰক...– News18 assam\nউৎসৱত ভিৰক লৈ কেন্দ্ৰই Alert কৰিলে ৰাজ্যক ! উৎসৱবোৰত ক'ৰোনাৰ নিয়মবোৰ কঠোৰভাৱে অনুসৰণ কৰিব লাগিব, অন্যথা অতি কঠিন...\nগৃহ মন্ত্ৰালয়ে (Ministry of Home Affairs) সকলো ৰাজ্য আৰু কেন্দ্ৰীয় শাসিত অঞ্চলক (State and Union territories of india) ক'ৰোনা প্ৰতিৰোধৰ বাবে গুৰুত্বপূৰ্ণ নিৰ্দেশ জাৰি কৰিছে। কেন্দ্ৰই সকলো ৰাজ্যক উৎসৱৰ প্ৰতি লক্ষ্য ৰাখি সতৰ্কতা অৱলম্বন কৰিবলৈ আৰু কোভিড নিৰ্দেশনা (Corona Guidelines) কঠোৰভাৱে অনুসৰণ কৰিবলৈ সতৰ্ক কৰি দিছে।\nগৃহ মন্ত্ৰালয়ে (Ministry of Home Affairs) সকলো ৰাজ্য আৰু কেন্দ্ৰীয় শাসিত অঞ্চলক (State and Union territories of india) ক'ৰোনা প্ৰতিৰোধৰ বাবে গুৰুত্বপূৰ্ণ নিৰ্দেশ জাৰি কৰিছে। কেন্দ্ৰই সকলো ৰাজ্যক উৎসৱৰ প্ৰতি লক্ষ্য ৰাখি সতৰ্কতা অৱলম্বন কৰিবলৈ আৰু কোভিড নিৰ্দেশনা (Corona Guidelines) কঠোৰভাৱে অনুসৰণ কৰিবলৈ সতৰ্ক কৰি দিছে। গৃহ মন্ত্ৰালয়ে ইয়াৰ নিৰ্দেশত কৈছে যে কৰোনাৰ ভাবুকি এতিয়াও অব্যাহত আছে, সেয়েহে স্থানীয় প্ৰশাসনে নিশ্চিত কৰিব লাগে যে উৎসৱত ভিৰ নিৰ্দেশনা অনুসৰি হয়। গৃহ মন্ত্ৰালয়ে ছেপ্টেম্বৰ মাহত সকলো ৰাজ্য আৰু কেন্দ্ৰীয় শাসিত অঞ্চলক দিয়া একেই আদেশ ৩০ নৱেম্বৰলৈ বৃদ্ধি কৰিছে। গৃহ মন্ত্ৰালয়ে অনুভূতি ক্ষেত্ৰৰ ওপৰত বিশেষ যত্ন বিচাৰিছে। ই 'পৰীক্ষা, ট্ৰেকিং, চিকিৎসা'ৰ দৰে পদক্ষেপবোৰৰ দৃঢ় ৰূপায়ণৰ বাবেও কৈছে।\nস্বাস্থ্য মন্ত্ৰালয়ৰ পত্ৰ\nস্বাস্থ্য মন্ত্ৰালয়ে যোৱা মাহত সকলো ৰাজ্য আৰু কেন্দ্ৰীয় শাসিত অঞ্চললৈ এখন পত্ৰ লিখিছিল, অক্টোবৰৰ পৰা জানুৱাৰীলৈ ১১ টা উৎসৱ বা অনুষ্ঠানৰ কথা উল্লেখ কৰি। গৃহ মন্ত্ৰালয়ে কৈছিল যে এনে সময়ত ভিৰ বৃদ্ধি পায়। কোভিড সংক্ৰমণ বিয়পাৰ আশংকা থাকে। সেয়েহে, স্থানীয় প্ৰশাসনে স্বাস্থ্য মন্ত্ৰালয়ে লিখা এই বিষয়বোৰৰ ওপৰত দৃঢ়তাৰে কাম কৰা উচিত। পত্ৰখনত কোভিড কণ্টেইনমেণ্ট জ'ন ঘোষণা কৰা মাপকাঠিবোৰ উল্লেখ কৰা হৈছে। ই সকলো ৰাজ্য আৰু কেন্দ্ৰীয় শাসিত অঞ্চলক টিকাকৰণক অগ্ৰাধিকাৰ দিবলৈ কয়।\nতৃতীয় ঢৌৰ আশংকা\nএতিয়া ভাৰতত ক'ৰোনা ভাইৰাছৰ তৃতীয় ঢৌৰ সম্ভাৱনা আছে। ইয়াৰ কাৰণ হৈছে কৰোনা ভাইৰাছৰ নতুন প্ৰকাৰ, এতিয়া ভাৰতৰ ছয়খন ৰাজ্যত AY.4.2 পাইছে। ইয়াৰ ভিতৰত আছে মহাৰাষ্ট্ৰ, কৰ্ণাটক, অন্ধ্ৰ প্ৰদেশ, কেৰালা, জম্মু আৰু কাশ্মীৰ আৰু তেলেংগানা। বিশেষজ্ঞসকলৰ মতে, এই নতুন প্ৰকাৰটো এতিয়াও অনুসন্ধানৰ অধীনত আছে। তেওঁলোকে কৈছে যে নতুন প্ৰকাৰটো ক'ৰোনাৰ ডেল্টা প্লাছ প্ৰকাৰৰ এটা গোটৰ পৰা আহিছে।\nCENTRAL GOVERNMENTfestival seasonGuidelinesIndia Covid 19Indian state


The CrossCurrent সবিশেষ : জিকা ভাইৰাছ কি , কেনেকৈ বিয়পে , প্ৰতিৰোধৰ উপায় কি ? - The Cross Current\nThe CrossCurrent সবিশেষ : জিকা ভাইৰাছ কি , কেনেকৈ বিয়পে , প্ৰতিৰোধৰ উপায় কি ?\nBy দ্য ক্ৰছকাৰেণ্ট ষ্টাফ\t Last updated Jul 10, 2021\nনিয়ৰ প্ৰভাত কলিতাৰ কলমত-\n🔴 ক’ভিডৰ ভয়াবহতাৰ মাজতে দেশত জিকা ভাইৰাছৰ আতংক\nদেশত ক’ভিডে কাল ৰূপ ধাৰণ কৰাৰ সময়তে কেৰেলাত চিনাক্ত হৈছে জিকা ভাইৰাছত আক্ৰান্ত ৰোগী। কেৰালাৰ স্বাস্থ্য মন্ত্ৰী বীণা জৰ্জে ৰাজ্যখনৰ তিৰুৱন্তপুৰম জিলাত জিকা ভাইৰাছৰ উপস্থিতিৰ কথা নিশ্চিত কৰিছে। স্বাস্থ্য মন্ত্ৰী গৰাকীয়ে বিবিচি হিন্দীৰ আগত জিকা ভাইৰাছ সম্পৰ্কে এইদৰে কয় , “ৰাজ্যখনৰ সমগ্ৰ স্বাস্থ্য বিভাগক ইতিমধ্যেই সতৰ্ক কৰি দিয়া হৈছে। সকলো জিলাৰ চিকিৎসা বিষয়াসকলক গৰ্ভৱতী মহিলাসকলৰ বিশেষ যত্ন ল’বলৈ কোৱা হৈছে। আমি নিৰন্তৰ অনুসন্ধান কৰি আছো। আৰু আমি পুনেস্থিত নেচনেল ইনষ্টিটিউট অফ বীৰ’লজীলৈ নমুনা প্ৰেৰণ কৰিআছো। চিন্তা কৰাৰ প্ৰয়োজন নাই। আমি সমগ্ৰ ৰাজ্যতে পৰীক্ষা আৰু নিৰীক্ষণৰ সুবিধা বৃদ্ধি কৰিছো।”\nভাৰতত জিকা ভাইৰাছৰ উপস্থিতিৰ তথ্য প্ৰথমবাৰৰ বাবে পোহৰলৈ আহিছিল ২০১৬-১৭ চনত গুজৰাটত।\n১৯৪৭ চনত উগাণ্ডাৰ জিকা অৰণ্যত বাস কৰা বান্দৰৰ মাজত এই ভাইৰাছটো প্ৰথম চিনাক্ত কৰা হৈছিল।১৯৫২ চনত ইয়াক আনুষ্ঠানিকভাৱে এক বিশেষ ভাইৰাছ হিচাপে স্বীকৃতি দিয়া হৈছিল।এক বিশেষ গৱেষণাৰ অন্তত এটা গৱেষকৰ দলে জানিব পাৰিলে যে ভাৰতত বহু সংখ্যক লোক ভাইৰাছৰ সংস্পৰ্শলৈ অহাৰ তথ্য পোৱা যায়, কিয়নো যেতিয়া নতুন ৰোগটোৰ বাবে পৰীক্ষা কৰা হৈছিল আৰু মুঠ ১৯৬ জন লোকৰ ভিতৰত ৩৩ জনৰ ক্ষেত্ৰত ৰোগ প্ৰতিৰোধ ক্ষমতা থকা বুলি ধৰা পৰিছিল। এই গৱেষকসকলে ১৯৫৩ চনত এই সিদ্ধান্তত উপনীত হৈছিল যে জিকা ভাইৰাছে ভাৰতৰ লোকসকলকো সংক্ৰমিত কৰে।\nযদিও ভাইৰাছটো মূলত মহৰ দ্বাৰা সংক্ৰমিত হয়, ই যৌন সম্পৰ্কৰ দ্বাৰাও সংক্ৰমিত হয়। এই ভাইৰাছ সংক্ৰমণৰ ফলত, শিশুৰ ক্ষেত্ৰত মস্তিষ্কৰ বিকাশ নহয়। বহুসময়ত কম বিকশিত মগজু থকা শিশুৰ জন্ম হয়।বিশ্ব স্বাস্থ্য সংস্থাই জিকা ভাইৰাছৰ সংক্ৰমণক ২০১৬ চনত বিশ্বব্যাপী স্বাস্থ্যজৰুৰী অৱস্থা বুলি অভিহিত কৰিছিল। এই ভাইৰাছৰ সংক্ৰমণৰ ফলত যথেষ্ট কম সংখ্যক মৃত্যু হয় আৰু পাঁচজন সংক্ৰমিত লোকৰ ভিতৰত কেৱল এজনৰহে লক্ষণ দেখুৱায়।\n🔴 জিকা ভাইৰাছৰ সংক্ৰমণৰ লক্ষণবোৰ কি?\nপাতল জ্বৰ , চকুৰ সংক্ৰমণ (চকুৰ ৰঙা হোৱা আৰু ফুলা) ,মুৰৰ বিষ , বাতবিষ ,শৰীৰত চোকোৰা ৷এই সংক্ৰমণৰ ফলত এক নিৰ্দিষ্ট প্ৰকাৰৰ স্নায়ুতন্ত্ৰ সম্পৰ্কীয় সমস্যা হ’ব পাৰে, যাক গিলান বেৰে চিণ্ড্ৰোম বুলিও কোৱা হয়। এইবোৰৰ ফলত অস্থায়ী পক্ষাঘাত হ’ব পাৰে।\nএতিয়ালৈকে এই ভাইৰাছৰ বাবে কোনো ভেকছিন বা ঔষধ উপলব্ধ হোৱা নাই। সেয়েহে ৰোগীসকলক বিশ্ৰাম ল’বলৈ আৰু যিমান সম্ভৱ সিমান তৰল খাদ্য গ্ৰহণ কৰিবলৈ পৰামৰ্শ দিয়া হয়।\nআটাইতকৈ চিন্তনীয় বিষয়টো হ’ল যে ই গৰ্ভত থকা কেঁচুৱাবোৰক প্ৰভাৱিত কৰে। এনে পৰিস্থিতিত, কম বিকশিত মগজুথকা শিশুৰ জন্ম হয়। ইয়াক মাইক্ৰ’চেফালি বুলি কোৱা হয়।\n🔴 মাইক্ৰ’চেফালি কি?\nযেতিয়া কেঁচুৱাবোৰ কম বিকশিত আৰু অস্বাভাৱিক মগজুৰ সৈতে জন্ম হয়, তাক মাইক্ৰ’চেফালি বুলি কোৱা হয়। এই পৰিস্থিতিত মগজু সঠিকভাৱে বিকশিত নহয়।\nইয়াৰ তীব্ৰতা কম বা অধিক হ’ব পাৰে। কিন্তু যদি মগজু জীৱন প্ৰক্ৰিয়াৰ গুৰুত্বপূৰ্ণ কাৰ্যবোৰ নিয়ন্ত্ৰণ কৰিবলৈ পৰ্যাপ্তভাৱে বিকশিত নহয়, ই যথেষ্ট মাৰাত্মক হ’ব পাৰে। আনকি এই ভাইৰাছৰ দ্বাৰা সংক্ৰমিত হোৱা শিশুৰ মগজুয়ে কেতিয়াবা সঠিকভাৱে কাম কৰাত পলম কৰে আৰু সঠিকভাৱে বিকশিত নহয়।\nগৰ্ভাৱস্থাৰ সময়ত ৰুবেলা, ঔষধৰ অপব্যৱহাৰ বা আনুবংশিক অস্বাভাৱিকতাৰ দৰে সংক্ৰমণৰ ফলতো এইবোৰ হ’ব পাৰে। কোনো কোনোৱে কয় যে এই বৈজ্ঞানিকভাৱে স্বীকৃত যে জিকা ভাইৰাছৰ ফলত মাইক্ৰ’চেফালিৰ লগতে গিলেন ৱেইটাৰ চিণ্ড্ৰোম হ’ব পাৰে।\nগৰ্ভধাৰণৰ সময়ত কিছুমান শিশুৰ মৃত্যু হোৱাৰ পিছত কৰা এক বিশেষ অনুসন্ধানত মৃত শিশুৰ মগজুত ভাইৰাছটো পোৱা গৈছিল আৰু প্লেচেণ্টাত ভাইৰাছ আৰু মাতৃৰ পেটত থকা তৰল পোৱা গৈছিল, যাক এম্নিঅ’টিক তৰল বুলি কোৱা হয়।\nবহুতো চৰকাৰে মহিলাসকলক ভাইৰাছ সংক্ৰমিত হ’লে গৰ্ভৱতী নহ’বলৈ পৰামৰ্শ দিয়ে ৷ বিশেষজ্ঞসকলে এইটোও বিশ্বাস কৰে যে জিকা ভাইৰাছ গৰ্ভধাৰণৰ বহুতো জটিল সমস্যাৰ সৈতেও সম্পৰ্কিত হ’ব পাৰে, যাৰ ভিতৰত আছে গৰ্ভপাত, মৃত সন্তান জন্ম, অকাল প্ৰসৱ, আৰু চকুৰ সমস্যা ইত্যাদি। আমেৰিকা যুক্তৰাষ্ট্ৰৰ ৰোগ নিয়ন্ত্ৰণ কেন্দ্ৰই (চিডিচি) দিয়া তথ্য অনুসৰি জিকা ভাইৰাছ ইউকেত এসপ্তাহ থাকে আৰু যৌন সম্ভোগৰ দ্বাৰাও ই সংক্ৰমিত হয় ৷ চিডিচিয়ে লগতে কয় যে যদি সংক্ৰমণ নাইকিয়া হোৱাৰ পিছত কোনো মহিলাই গৰ্ভধাৰণ কৰে তেন্তে কেঁচুৱাটো সংক্ৰমিত নহ’ব।\n২০১৬ চনত, বিশ্ব স্বাস্থ্য সংস্থাই জিকা ভাইৰাছৰ দ্বাৰা প্ৰভাৱিত এলেকাত বাস কৰা লোক সকলক আৰু তাৰ পৰা অহা দম্পতীসকলক সুৰক্ষিত যৌন সম্ভোগ বা আঠ সপ্তাহৰ যৌন সম্ভোগ নকৰিবলৈ পৰামৰ্শ দিছিল। যদি এজন পুৰুষৰ জিকা সংক্ৰমণ হয়, তেওঁক ছয় মাহৰ বাবে সুৰক্ষিত যৌন সম্ভোগ নকৰিবলৈ পৰামৰ্শ দিয়া হৈছিল।\n🔴 জিকা ভাইৰাছ ক’ৰ পৰা আহিছিল?\nজিকা ভাইৰাছ প্ৰথমে ১৯৪৭ চনত উগাণ্ডাত ধৰা পৰিছিল। সেই সময়ত বান্দৰত দেহত এই ভাইৰাছ পোৱা গৈছিল। মানুহৰ ক্ষেত্ৰত এই ভাইৰাছৰ সংক্ৰমণৰ প্ৰথম ঘটনাটো ১৯৫৪ চনত পোহৰলৈ আহিছিল নাইজেৰিয়াত। ইয়াৰ পিছত আফ্ৰিকা, দক্ষিণ-পূব এছিয়া আৰু প্ৰশান্ত মহাসাগৰীয় দ্বীপ অঞ্চলত ইয়াৰ সংক্ৰমণ আৰম্ভ হয়।\nপূৰ্বতে জিকা সংক্ৰমণৰ স্তৰ অতি কম আছিল আৰু জীৱন-বিপদাপন্ন বুলি গণ্য কৰা হোৱা নাছিল। কিন্তু ২০১৫ চনৰ মে মাহত ব্ৰাজিলত জিকা ভাইৰাছৰ সংক্ৰমণৰ তথ্য পোৱা গৈছিল, আৰু তাৰ পিছত ই দ্ৰুতগতিত বিয়পি পৰিছিল।\n🔴 ই কেনেকৈ বিয়পে?\nএই ভাইৰাছ এডিছ মহৰ দ্বাৰা বিয়পে। এইটো সেই একেটা মহ যিয়ে ডেংগু আৰু চিকুনগুনিয়া বিয়পায়। কানাডা আৰু চিলিৰ বাহিৰে, এই মহ সমগ্ৰ আমেৰিকা যুক্তৰাষ্ট্ৰত পোৱা যায়, য’ত ঠাণ্ডা আৰু পৰিৱেশ এই মহৰ বাবে অনুকূল। ইয়াৰ উপৰিও, এই মহবোৰ এছিয়াতো পোৱা যায়।\nমহ নিয়ন্ত্ৰণ নীতিৰ বিফলতাৰ ফলত জিকা বিয়পি পৰিছে। যদি এই মহবোৰে সংক্ৰমিত ব্যক্তিজনৰ খাদ্য শোষণ কৰে, ই আন বহুতক সংক্ৰমিত কৰিব পাৰে।\n🔴 মানুহ কিমান দিন সংক্ৰমিত হৈ থাকে?\nএতিয়ালৈকে পোৱা প্ৰমাণ অনুসৰি, এই মহৰ সংক্ৰমণ এসপ্তাহ ধৰি চলিব পাৰে বুলি কোৱা হয়। কিন্তু ই বীৰ্যত দুসপ্তাহ ধৰি থাকিব পাৰে। এই সংক্ৰমণৰ দ্বাৰা প্ৰভাৱিত বহুতো দেশে আগতে সংক্ৰমিত লোকসকলক সুৰক্ষিত যৌন সম্ভোগ নকৰিবলৈ আৰু এমাহৰ বাবে ৰক্তদান নকৰিবলৈ পৰামৰ্শ দিছিল।\n🔴 জিকা ভাইৰাছৰ পৰা পৰিত্ৰাণ পোৱাৰ ৫টা উপায় –\nবৰ্তমানলৈ এই ভাইৰাছ নিৰাময়ৰ কোনো ব্যৱস্থা উপলব্ধ হোৱা নাই। গতিকে একমাত্ৰ বিকল্প হ’ল মহ পৰিহাৰ কৰা।\nস্বাস্থ্য বিষয়াসকলে দিয়া পৰামৰ্শ মতে বেজীৰ উপাদানসমূহ ব্যৱহাৰ কৰক\nদীঘল হাতৰ কাপোৰ পিন্ধিক\nদুৱাৰ আৰু খিৰিকী বন্ধ ৰাখক\nপানী জমা হ’বলৈ নিদিব, কিয়নো ইয়াত মহ বিকশিত হয়\nআমেৰিকা যুক্তৰাষ্ট্ৰৰ চিডিচিয়ে গৰ্ভৱতী মহিলাসকলক এই সংক্ৰমণৰ দ্বাৰা প্ৰভাৱিত এলেকাবোৰ ভ্ৰমণ নকৰিবলৈ পৰামৰ্শ দিছে।\nগৰু , গাহৰিক লৈ কি কয় হিন্দু – মুছলমানে ? Pew Research Center ৰ ডাঙৰ সমীক্ষা ৷ পঢ়ক সবিশেষ-\nপ্ৰধানমন্ত্ৰী মোডীয়ে গৃহমন্ত্ৰী অমিত শ্বাহক কিয় দিলে সমবায় মন্ত্ৰীৰ দায়িত্ব?\nইতিহাস ৰচি অলিম্পিকত ব্ৰঞ্জৰ পদক লাভ লাভলীনাৰ-\nৰাহুলৰ ব্ৰেকফাষ্টৰ পৰাই সূচনা হ’ব নেকি মোদী হাটাও অভিযান?


এয়াৰ বেগ- হিমাংশু ৰাজখোৱা – ফটাঢোল\nNovember 1, 2020 লটিঘটি\t5 Comments\nএয়াৰ বেগ- হিমাংশু ৰাজখোৱা\nযোৱা বছৰৰ এপ্ৰিল মাহৰ ঘটনা। নিকট বন্ধু-বান্ধৱসকলে জানে, মোৰ বাওঁ ভৰিখনৰ আঁঠুভাগ তেনেই ‘কৃত্ৰিম’৷ ২০১৩ চনতে হোৱা এটা কালান্তক দুর্ঘটনাৰ বাবে দিল্লী মহানগৰীত এটা দীঘলীয়া অস্ত্ৰোপচাৰ কৰি কিবাকিবি কৃত্ৰিম অংশ লগাই মেলিহে ভৰিখন এতিয়ালৈ সচল কৰি ৰাখিছোঁ।\nমাজে মাজে ভৰিখনে আমনি কৰে, তীব্ৰ বিষ হয় আৰু মোৰ খোজ দিবলৈ দিগদাৰ হয়। দিল্লীৰ মোৰ ডাক্তৰে তাৰপৰাই কিবাকিবি প্রেছক্ৰাইব কৰে, খাওঁ, ভাল হয়। এনেকৈয়ে চলি আছিলোঁ। যোৱা বছৰ এপ্ৰিল মাহত ডাক্তৰে পাৰিলে এবাৰ আহি যা দিল্লী বুলি ক’লে।\nএনেও দিল্লী মোৰ প্রিয় চহৰ, ভাবিলোঁ এবাৰ ঘূৰি অহাই যাওক।\nঅকলেই ওলালোঁ যাবলৈ, অৱশ্যে সেইকেইদিন বিষটো অলপ বেছিয়েই আছিল, খোজ দিওঁতে অসুবিধা হোৱা দেখি গুৱাহাটীত এয়াৰ এছিয়াৰ গ্ৰাউণ্ড ষ্টাফে মোক হুইল চেয়াৰ দি দিলে আৰু ক’লে দিল্লীতো মোক ফ্লাইটৰপৰাই হুইল চেয়াৰৰে নমাই লৈ যোৱা হ’ব। মই আগতেও এই সুবিধাটো লৈ থৈছোঁ গতিকে এইবাৰো মান্তি হৈ ফৰ্মখন চহী কৰি দিলোঁ।\nগুৱাহাটীত সৱ সুকলমেই হৈ গ’ল, পিচে অথন্তৰ ঘটিল দিল্লীত। ইয়াৰ আগতে মই দিল্লীত হুইল চেয়াৰ লৈ নামিছিলোঁ টাৰ্মিনাল ১ ত, যিটো ইমান বেছি বিশাল নহয় কিন্তু এয়াৰ এছিয়াৰ ফ্লাইট নমিলগৈ টাৰ্মিনাল ৩ ত, যিটো অতি বিয়াগোম আৰু বাহিৰলৈ ওলাই আহিবলৈ বহুত দূৰ আহিব লাগে। মোৰ হুইল চেয়াৰ ঠেলি লৈ অহা ল’ৰাজনে মোক একো চিন্তা কৰিবলৈ মানা কৰি মোক লাগেজ বেল্টৰ ওচৰলৈ লৈ গ’ল আৰু মোৰ বেগটো দেখুৱাই দিবলৈ ক’লে, অলপ সময় ৰোৱাৰ পাছতে মোৰ বেগটো দেখিলোঁ আৰু ল’ৰাজনক দেখুৱাই দিলোঁ। তেনেতে মোৰ বাবে ঠিক কৰি ৰখা কেবখনৰ ড্ৰাইভাৰে ফোন কৰাত মই ফোনত ব্যস্ত হ’লোঁ আৰু ল’ৰাজনেও মোক একেবাৰে টেক্সিৰ পিছৰ ছিটত বহুৱাই বেগটো সন্মুখৰ ছিটত উঠাই দিলে।\nএয়াৰ পৰ্টৰপৰা ওলাই দিল্লী মহানগৰীৰ ব্যস্ত ৰাজপথত টেক্সি গৈ প্ৰায় চৰ্দাৰ পেটেল মাৰ্গৰ ‘অসম ভৱন’ৰ ওচৰ পালেগৈ। তেনেতে অচিনাকি নম্বৰৰপৰা এটা ফোন আহিল, ফোন ধৰাত এগৰাকীয়ে ক’লে যে তেওঁ এয়াৰ এছিয়াৰপৰা ফোন কৰিছে। মই প্ৰথমে ভাবিলোঁ কিবা ফিড বেক ল’বলৈ ফোন কৰিছে কিন্তু তেওঁ দেখোন ফোনত কিবা লাগেজ লাগেজহে কৈ আছে। কেইবাবাৰো উৰাই ঘূৰাই সোধাৰ পাছত মই বুজি পোৱা কথাটো হ’ল, মই এয়াৰ এছিয়াৰ একেই ফ্লাইটৰ বেলেগ এজন পেচেঞ্জাৰৰ বেগ এটা লৈ আহিছোঁ গতিকে বেগটো ঘূৰাই দিব লাগে! হাৰে, এইটো কেনেকৈ সম্ভৱ? লগে লগে টেক্সিৰ আগৰ ছিটত থকা বেগটো চাই দেখোঁ, হয়! এইটো সাইলাখ মোৰ এয়াৰ বেগটোৰ নিচিনা কিন্তু অলপ ডাঙৰ বেগ এটা!\nহুইল চেয়াৰ ঠেলি অনা ল’ৰাটোৱে হয় টেক্সিত বেলেগ এটা বেগ উঠাই দিলে নতুবা দূৰৰপৰা ময়েই তাক দেখুৱাই দিওঁতে ভুল কৰিলোঁ! কি বিপদ হৈ গ’ল!\nএইবাৰ মই সেই নম্বৰটোত কল বেক কৰাত তেওঁলোকে ক’লে, মোৰ নাম হেনো এয়াৰ পৰ্টত কেইবাবাৰো চিঞৰি চিঞৰি নাপাই, পেচেঞ্জাৰ দিটেইলৰপৰা নম্বৰ উলিয়াই ফোন কৰিছে আৰু এতিয়া মোৰ লগত যোগাযোগ হোৱাৰ পাছত যিগৰাকীৰ বেগটো মই লৈ আহিলোঁ তেওঁক মোৰ বেগটো আৰু মোৰ নম্বৰটো দি ‘এৰাইভেল’ত ৰৈ থাকিবলৈ দিছে।\nবিষ বেদনাই জৰ্জৰিত কৰা দেহা লৈ পুনৰ বিমান বন্দৰলৈ উভতনি যাত্ৰা কৰিলোঁ। মোৰ টেক্সিৰ ড্ৰাইভাৰো চূড়ান্ত বিৰক্ত! ভাবিছে চাগে, “কেইছা গৱাৰ ক’ উঠা লায়া!” মোৰ মনত অলপ ভয়ো, এতিয়া বেগৰ মালিকে বা কি ৰুদ্ৰমূৰ্তি ধৰে! গৈ যেনিবা তীব্ৰ বিৰক্তি আৰু উৎকণ্ঠাৰে চাই মোলৈ ৰৈ থকা ব্যক্তিগৰাকী বিচাৰি পালোঁগৈ।\nঅত্যন্ত আধুনিকা এগৰাকী সুন্দৰী ললনাই ক্ৰোধেৰে খেদি আহিল যদিও ওচৰ পাই তেওঁৰ গালিৰ ভয়ত মোৰ ইতিমধ্যে “অভাৰ এক্টিঙেৰে” ভৰপূৰ ৰোগ জৰ্জৰিত দেহা দেখি এষাৰো মাত নিদিয়াকৈ বেগটো সলাই গুচি গ’ল। মোক ‘চৰী’ বুলি কোৱাৰো সময় নিদিলে।\n« তপা হোৱাৰ সপোন-মণ্টু কুমাৰডেকা\nশইকীয়া জুনিয়ৰ -জয়ন্ত প্ৰীতম »\n🤣🤣ভাল লাগিল পঢ়ি\nহাঃ হাঃ এবাৰ মোৰো এইটো কেচ হৈছিল৷ লিখিম ৰবা৷ ভাল লাগিল লটিঘটিটো৷\nমানে লটিঘটি হ’ল৷


ৰাজ্যত নতুন যান বাহন আইনৰ প্ৰভাৱ\nৰাজ্যত নতুন যান বাহন...\n| 8 Sep 2019 7:53 AM GMT\nযান বাহনৰ নতুন আইন ২০১৯ ক চলিত বৰ্ষৰ ১ ছেপ্তেম্বৰৰ পৰা বহু ৰাজ্যত বাস্তৱায়িত কৰা হৈছে ৷ কিন্তু অসমত সাম্প্ৰতিক সময়লৈকে ৰাজ্য চৰকাৰে এই আইনখনৰ বিষয়ে কোনো অধিসূচনা জাৰি কৰা নাই ৷ কেন্দ্ৰীয় অধিনিয়মৰ অনুসৰি ৰাজ্য চৰকাৰৰ এক যানবাহন আৰক্ষী আৰু পৰিবহন বিভাগৰ কাৰণে এক আইন অত্যন্ত দৰকাৰী ৷ যাতে যান বাহনৰ নিয়ম উলংঘাকাৰী সকলক জৰিমনা আদায় কৰিব পাৰে।\nকিন্তু সম্প্ৰতি এক আশ্চৰ্য্যকৰ কথা হৈছে যে যদি চলিত বৰ্ষত ১ ছেপ্তম্বৰৰ পৰা অন্য ৰাজ্যত নতুন যান বাহন আইন আৰম্ভ কৰিব পাৰে তেন্তে অসমত কিয় নোৱাৰে? এই সন্দৰ্ভত দ্য চেন্টিনেলৰ লগত মতবিনিময় কৰি জিলা পৰিবহন বিষয়াই কয় যে আমি অধিসূচনাৰ কাৰণে অপেক্ষা কৰি আছো ৷কাৰণ, অধিসূচনা আৰম্ভ নকৰালৈকে আমি যাতায়ত নিয়মৰ উলংঘণকাৰী সকলৰ কাৰণে জৰিমনা আদায়ৰ সিদ্ধান্ত ল’ব নোৱাৰো ৷\nদ্বিতীয়তে এগৰাকী যান বাহন আৰক্ষী বিষয়াৰ মন্তব্য অনুসৰি,এই আইন বাস্তৱত ৰূপায়িত কৰা সম্পূৰ্ণ ৰূপে চৰকাৰৰ ওপৰত নিৰ্ভৰযোগ্য ৷ আমি আশা কৰিছো যে ৰাজ্যত নতুন যান বাহন নিয়ম আৰম্ভ হোৱাৰ পিছত যান বাহনৰ উলংঘাকাৰীসকলৰ সংখ্যা হ্ৰাস পাব ৷কিন্তু এই নিয়ম প্ৰথমবাৰ আৰম্ভ হওঁতে বিৰোধৰ সন্মুখীন হ’ব পাৰে যদিও আমি তেনেধৰণৰ পৰিস্থিতিৰ সন্মুখীন হ’বলৈ সাজু আছোঁ ৷\nঅন্য খবৰৰ বাবে পঢ়ক :সাৱধান! যান বাহন নিয়ম মানি নচলাৰ কাৰণে এইজন ব্যক্তিয়ে দিলে ৩২,০০০টকা\nTags: Assam Government Motor Vehicle Amendment Act State Traffic


ভিয়েনা - অসমীয়া ৱিকিপিডিয়া\nWien (স্থানীয় নাম)\nভৌগোলিক স্থানাংক: 48°12′N 16°22′E / 48.2°N 16.367°E / 48.2; 16.367\n- Vice-Mayor and Vice-Governor\n(১৬০.১ বৰ্গ মিটাৰ)\n(১৫২.৬ বৰ্গ মাইল)\n(৭.৫ বৰ্গ মাইল)\nউচ্চতা ১৫১ (Lobau) – ৫৪২ (Hermannskogel) মিটাৰ (এক্সপ্ৰেছন ত্ৰুটী: অবাঞ্চিত < অপাৰেটৰ ফুট)\nজনসংখ্যা (১ জুলাই ২০১৫)\n১.৮১২.৬০৪ জন ১১px জন\n- জনঘনত্ব ৪,৩২৬.১ প্ৰতি বৰ্গ কি.মি.\n(১১,২০৪.৫ প্ৰতি বৰ্গ মাইল)\n- মহানগৰ ca. ২৪,১৯,০০০ জন জন\n৩৮.৮% Other জন\nবিশেষণ Viennese, Wiener\n2001 (অজ্ঞাত অধিবেশন)\nভিয়েনা (/viˈɛnə/; জাৰ্মান: Wien, উচ্চাৰণ [viːn] ( শুনক)) অষ্ট্ৰিয়াৰ নখন প্ৰদেশৰ এখন। ই অষ্ট্ৰিয়াৰ ভিতৰতে সৰ্ববৃহৎ মহানগৰী আৰু ইয়াৰ ৰাজধানী। এই মহানগৰৰ জনসংখ্যা প্ৰায় ১.৮ মিলিয়ন যি অষ্ট্ৰিয়াৰ মুঠ জনসংখ্যাৰ এক তৃতীয়াংশ।  জনসংখ্যাৰ ফালৰ পৰা ভিয়েনা ইউৰোপিয়ান ইউনিয়নৰ ভিতৰত সপ্তম বৃহৎ মহানগৰ। বিংশ শতাব্দীৰ আৰম্ভণিলৈকে এই মহানগৰীৰ বিশ্বৰ সৰ্ববৃহৎ জাৰ্মান ভাষী বসবাস কৰা মহানগৰৰূপে পৰিগণিত হৈছিল। বৰ্তমান বাৰ্লিনৰ পিছতে জাৰ্মানভাষী লোকৰ জনসংখ্যাৰ ক্ষেত্ৰত এই মহানগৰীৰ স্থান দ্বিতীয়। ৰাষ্ট্ৰসংঘ, অপেক (OPEC)-কে ধৰি ভিয়েনাত ভালেসংখ্যক আন্তৰাষ্ট্ৰীয় সংগঠন আছে।\n2 মুখ্য আকৰ্ষণ\nভিয়েনা অষ্ট্ৰিয়াৰ পূবে অৱস্থিত। এই চহৰৰ সীমাত চেক ৰিপাব্লিক, শ্ল’ভাকিয়া আৰু হাংগেৰী অৱস্থিত। সীমামূৰীয়া ব্ৰেটিছলাভা (Bratislava)-ৰ সৈতে ভিয়েনাই তিনি মিলিয়ন লোকৰ এক মেট্ৰ’পলিটান মহানগৰৰ সৃষ্টি কৰিছে। ২০০১ চনত ইয়াৰ চিটি চেণ্টাৰক ইউনেষ্ক’ই ৱৰ্ল্ড হেৰিটেজ ছাইট ৰূপে স্বীকৃতি দিছে।\nভিয়েনা চহৰৰ প্ৰসিদ্ধ সংগীতৰ ধাৰাৰ বাবে এই চহৰক সংগীতৰ চহৰ (City of Music) বুলি জনা যায়।  এই চহৰ বিংশ শতিকাৰ প্ৰাৰম্ভতে ইউৰোপিয়ান সংগীতৰ এক কেন্দ্ৰবিন্দু হৈ উঠে। তদুপৰি এই চহৰ বিশ্বৰ প্ৰথম মনোবিজ্ঞানী (psycho-analyst) চিগমুণ্ড ফ্ৰয়েদ (Sigmund Freud) ৰো গৃহ চহৰ। এই চহৰখন প্ৰাচীন অট্টালিকা, বাগিচা আৰু নানা ঐতিহাসিক কৃতীচিহ্নৰেও পৰিপূৰ্ণ।\nমাৰচাৰ (Mercer) নামৰ মানৱ-সম্পদ বিকাশৰ এক সংগঠনৰ বাৰ্ষিকভাৱে চলাই অহা ’জীৱন ধাৰণৰ মানদণ্ড ( "Quality of Living") শীৰ্ষক ছাৰ্ভেত ২০০৯ ৰ পৰা ২০১৫ চনলৈ একেৰাহে ভিয়েনাই বিশ্বৰ সকলো মহানগৰক পিছ পেলাই সৰ্বোচ্চ স্থান দখল কৰি আহিছে।  অন্য এক একে বিষয়ৰ ছাৰ্ভে (Monocle) ত ২০১৫ ত বিশ্বৰ মুখ ২৫খন মহানগৰৰ ভিতৰত ভিয়েনাই দ্বিতীয় স্থান দখল কৰিবলৈ সক্ষম হয়। \nভিয়েনা - Wien\n↑ STATISTIK AUSTRIA. "Bevölkerung zu Jahres-/Quartalsanfang". statistik.at. http://www.statistik.at/web_de/statistiken/menschen_und_gesellschaft/bevoelkerung/bevoelkerungsstand_und_veraenderung/bevoelkerung_zu_jahres-_quartalsanfang/023582.html.\n↑ "Vienna in figures 2012, Vienna City Administration Municipal Department 23 Economic Affairs, Labour and Statistics Responsible for the contents: Gustav Lebhart, page 6" (PDF). http://www.wien.gv.at/statistik/pdf/viennainfigures.pdf। আহৰণ কৰা হৈছে: 21 September 2012.\n↑ "Statistik Austria – Bevölkerung zu Quartalsbeginn seit 2002 nach Bundesland". Statistik.at. 14 February 2013. http://www.statistik.at/web_de/statistiken/bevoelkerung/bevoelkerungsstand_und_veraenderung/bevoelkerung_zu_jahres-_quartalsanfang/023582.html। আহৰণ কৰা হৈছে: 22 May 2013.\n↑ 4.0 4.1 "VCÖ.at: VCÖ fordert Nahverkehrsoffensive gegen Verkehrskollaps in den Städten". vcoe.at. 2008. http://www.vcoe.at/start.asp?ID=4176&b=92। আহৰণ কৰা হৈছে:5August 2009.\n↑ Wells, John C. (2008), Longman Pronunciation Dictionary (3rd সম্পাদনা), Longman, ISBN 978-1-4058-8118-0\n↑ Roach, Peter (2011), Cambridge English Pronouncing Dictionary (8th সম্পাদনা), প্ৰকাশক Cambridge: Cambridge University Press, ISBN 978-0-521-15253-2\n↑ Wien nun zweitgrößte deutschsprachige Stadt | touch.ots.atসাঁচ:De icon\n↑ "Ergebnisse Zensus 2011" (German ভাষাত). Statistische Ämter des Bundes und der Länder. 31 May 2013. https://ergebnisse.zensus2011.de/। আহৰণ কৰা হৈছে: 31 May 2013.\n↑ "Historic Centre of Vienna". UNESCO. http://whc.unesco.org/pg.cfm?cid=31&id_site=1033.\n↑ "Vienna – the City of Music – VIENNA – NOW OR NEVER". Wien.info. http://www.wien.info/en/music-stage-shows/city-of-music। আহৰণ কৰা হৈছে: 19 May 2012.\n↑ "Historic Centre of Vienna". UNESCO World Heritage Centre. http://whc.unesco.org/en/list/1033। আহৰণ কৰা হৈছে: 19 May 2012.\n↑ "Mercer 2015 Quality of Living Rankings". http://www.imercer.com/uploads/GM/qol2015/g3971qol2015/index.html.\n↑ "2014 Quality of Living survey". mercer.com. http://www.mercer.com/press-releases/quality-of-living-report-2014.\n↑ "Mercer press release: Quality of Living global city rankings—2009". http://www.mercer.com/press-releases/1345570। আহৰণ কৰা হৈছে:2December 2011. [সংযোগবিহীন উৎস]\n↑ "Mercer Quality of LIfe Worldwide City Rankings, 2010 from resourceshelf.com". http://web.resourceshelf.com/go/resourceblog/58958। আহৰণ কৰা হৈছে:2December 2011.\n↑ "Mercer's Survey 2011". Mercer. 29 November 2011. http://www.mercer.com/referencecontent.htm?idContent=1173105#Top_50_cities:_Quality_of_living. [সংযোগবিহীন উৎস]\n↑ Inocencio, Ramy (4 December 2012). "What city has world's best quality of life?". CNN. http://edition.cnn.com/2012/12/04/business/global-city-quality-life/index.html.\n↑ Monocle. "Quality of Live Survey 2015". Monocle. http://monocle.com/film/affairs/the-monocle-quality-of-life-survey-2015/। আহৰণ কৰা হৈছে: 24 June 2015. Monocle's 2012 "Quality of Life Survey" ranked Vienna fourth onalist of the top 25 cities in the world "to makeabase within" (up from sixth in 2011 and eighth in 2010).\n↑ "Quality of Life Survey 2012". Monocle. http://www.monocle.com/sections/affairs/Web-Articles/The-Monocle-Quality-of-Life-Survey-2012/। আহৰণ কৰা হৈছে: 1 August 2012.\n↑ "Monocle's top 25 cities for 2011, on businessinsider.com". http://www.businessinsider.com/monocle-quality-of-life-2011-6?op=1। আহৰণ কৰা হৈছে:2December 2011.\n↑ "Monocle's 2011 "Quality of LIfe" summary". http://www.monocle.com/sections/affairs/Web-Articles/Most-liveable-city-Helsinki/। আহৰণ কৰা হৈছে:3December 2011.\n↑ "08 Vienna". Monocle.com. 15 June 2010. http://www.monocle.com/sections/affairs/Magazine-Articles/08-Vienna/। আহৰণ কৰা হৈছে: 19 May 2012.\n"https://as.wikipedia.org/w/index.php?title=ভিয়েনা&oldid=243767"ৰ পৰা অনা হৈছে\nএই পৃষ্ঠাখন ১৫ আগষ্ট, ২০২০ তাৰিখে ১১:৩৮ বজাত অন্তিম সংশোধন কৰা হৈছিল।


एक साल में बाइबल - ইণ্ডিয়ান ৰিভাইচ ভাৰচন - जून 1\n১ রাজাবলি 11:1-43\n1. সেই সময়ত ৰজা চলোমনে অনেক বিদেশী মহিলাক প্ৰেম কৰিছিল ফৰৌণৰ জীয়েকৰ বাহিৰে তেওঁ মোৱাবীয়া, অম্মোনীয়া, ইদোমীয়া, চীদোনীয়া আৰু হিত্তীয়াৰ মহিলাসকলকো প্ৰেম কৰিছিল৷\n2. যি যি জাতিবোৰৰ বিষয়ে যিহোৱাই ইস্ৰায়েলৰ সন্তান সকলক কৈছিল যে, “তোমালোকে বিয়া পতাৰ বাবে তেওঁলোকৰ মাজলৈ নাযাবা আৰু তেওঁলোককো তোমালোকৰ মাজত আহিবলৈ নিদিবা, কিয়নো তেওঁলোকে তোমালোকৰ মন অৱশ্যে তেওঁলোকৰ দেৱতাবোৰলৈ ঘূৰাব।” কিন্তু তেওঁলোকৰেই প্ৰেমত চলোমন আসক্ত হৈছিল।\n3. চলোমনৰ সাতশ ৰাজকুৱঁৰী পত্নী আৰু তিনিশ উপপত্নী আছিল৷ তেওঁৰ এই পত্নীসকলে তেওঁৰ মন অপথে লৈ গৈছিল।\n4. কিয়নো চলোমনৰ বৃদ্ধ অৱস্থাত তেওঁৰ পত্নীসকলে তেওঁৰ মন অপথে নি ইতৰ দেৱতাবোৰৰ পাছত চলালে; তেওঁ সম্পূর্ণৰূপে তেওঁৰ পিতৃ দায়ূদৰ মনৰ দৰে তেওঁৰ মন নিজ ঈশ্বৰ যিহোৱাৰ আগত আত্মসমর্পণ কৰা নাছিল।\n5. কাৰণ চলোমনে চীদোনীয়াসকলৰ দেৱী অষ্টাৰেতৰ আৰু অম্মোনীয়াসকলৰ ঘিণলগীয়া দেৱতা মিল্কমৰ পথত চলিছিল৷\n6. এইদৰে চলোমনে যিহোৱাৰ দৃষ্টিত কু-আচৰণ কৰিছিল। তেওঁৰ পিতৃ দায়ূদে যি দৰে সকলো ভাৱে যিহোৱাৰ পাছত চলিছিল, তেওঁ সেইদৰে সম্পূর্ণৰূপে যিহোৱাৰ পাছত চলা নাছিল।\n7. সেই সময়ত চলোমনে যিৰূচালেমৰ পূৱ দিশে থকা পৰ্বতত মোৱাবৰ ঘিণলগীয়া দেৱতা কমোচ আৰু অম্মোনৰ সন্তান সকলৰ ঘিণলগীয়া দেৱতা মোলকৰ কাৰণে এখন পবিত্ৰ ঠাই নিৰ্মাণ কৰিছিল।\n8. তেওঁৰ যিমান বিদেশী পত্নী আছিল, সেই সকলোৰে কাৰণে তেওঁ পবিত্ৰ ঠাইবোৰ নির্মাণ কৰিছিল, আৰু এই ঠাইবোৰত তেওঁলোকৰ নিজ নিজ দেৱতাৰ উদ্দেশ্যে তেওঁলোকে ধূপ জ্বলাইছিল আৰু বলিদান কৰিছিল৷\n9. যিহোৱা চলোমনৰ ওপৰত ক্ৰুদ্ধ হ’ল, কিয়নো তেওঁৰ মন ইস্ৰায়েলৰ ঈশ্বৰ যিহোৱাৰ পৰা অপথে গ’ল, যদিও তেওঁ দুবাৰ তেওঁক দৰ্শন দিছিল,\n10. আৰু যি বিষয়ে তেওঁক আজ্ঞা দি অন্য দেৱতাবোৰৰ পাছত যাবলৈ বাধা দিছিল; কিন্তু যিহোৱাই দিয়া সেই আজ্ঞা তেওঁ পালন নকৰিলে।\n11. সেই কাৰণে যিহোৱাই চলোমনক ক’লে, “কিয়নো তুমি এনে কর্ম কৰিলা আৰু মই তোমাক দিয়া মোৰ নিয়ম-চুক্তি আৰু বিধিবোৰ পালন নকৰিলা, সেই বাবে মই নিশ্চয়ে তোমাৰ পৰা ৰাজ্য কাঢ়ি লৈ তোমাৰ দাসক দিম।\n12. কিন্তু তোমাৰ পিতৃ দায়ূদৰ কাৰণে মই তোমাৰ জীৱন কালত এনে ধৰণে নকৰিম, কিন্তু তোমাৰ পুত্ৰৰ হাতৰ পৰা তাক কাঢ়ি ল’ম।\n13. তথাপি মই গোটেই ৰাজ্য কাঢ়ি নল’ম কিন্তু মোৰ দাস দায়ূদৰ বাবে আৰু মোৰ মনোনীত যিৰূচালেমৰ বাবে তোমাৰ পুত্ৰক এক ফৈদ দিম।”\n14. তেতিয়া যিহোৱাই ইদোমীয়া হদদ নামেৰে চলোমনৰ এজন শত্ৰুক বিদ্ৰোহ কৰালে৷ তেওঁ ইদোম দেশীয় ৰাজবংশৰ এজন লোক আছিল।\n15. যি সময়ত দায়ুদ ইদোম দেশত আছিল, তেতিয়া সেনাপতি যোৱাবে হত হোৱা প্ৰতিজন লোকক ইদোমত মৈদাম দিবলৈ গৈছিল৷\n16. যোৱাব আৰু সমুদায় ইস্ৰায়েল লোক ইদোমত ছমাহ থাকি ইদোমৰ সকলো পুৰুষক সংহাৰ কৰিছিল৷\n17. কিন্তু সেই সময়ত হদদ কম বয়সীয়া হোৱা বাবে তেওঁৰ পিতৃৰ দাসবোৰে তেওঁক আন ইদোমীয়া লোকসকলৰ সৈতে মিচৰলৈ লৈ গৈছিল৷\n18. তেওঁলোকে মিদিয়নৰ পৰা ওলাই আহি পাৰণলৈ গৈছিল, এই ঠাইৰ পৰা তেওঁলোকে মানুহ লগত লৈ মিচৰলৈ গৈছিল আৰু পাছত মিচৰৰ ৰজা ফৰৌণৰ ওচৰলৈ গৈছিল৷ ৰজা ফৰৌণে তেওঁক এটা ঘৰ দিছিল, আৰু জীৱিকাৰ উপায় নিৰূপণ কৰি তেওঁক মাটিও দিছিল।\n19. তাতে হদদে ফৰৌণৰ আগত ইমান অধিক অনুগ্ৰহ পাইছিল যে, ফৰৌণে নিজ ভাৰ্য্যা ৰাণী তহপিনেচৰ ভনীয়েকক তেওঁৰ সৈতে বিয়া দিছিল।\n20. তহপিনেচৰ সেই ভনীয়েকে হদদক এটি পুত্ৰ জন্ম দিলে; তেওঁলোকে তাৰ নাম গনুবৎ ৰাখিলে; তাক তহপিনেচে ফৰৌণৰ ঘৰতে ডাঙৰ-দীঘল কৰিলে৷ গনুবৎ ফৰৌণৰ ঘৰতে ফৰৌণৰ পুত্ৰসকলৰ মাজতে বাস কৰিছিল।\n21. পাছত যেতিয়া দায়ুদ তেওঁৰ পূর্বপুৰুষসকলৰ লগত নিদ্ৰিত হোৱা আৰু সেনাপতি যোৱাবৰ মৃত্যুৰ কথা হদদে মিচৰ দেশত শুনিবলৈ পালে, তেতিয়া তেওঁ ফৰৌণক ক’লে, “মোক বিদায় দিয়ক, মই নিজ দেশলৈ যাওঁ।”\n22. তেতিয়া ফৰৌণে তেওঁক ক’লে, “মোৰ পৰা তোমাৰ কিহৰ অভাৱ হৈছে যে তুমি নিজৰ দেশলৈ যাবলৈ ইচ্ছা কৰিছা?” হদদে ক’লে, “একোৰো অভাৱ হোৱা নাই, মোক কেৱল যাবলৈ দিয়ক।”\n23. ঈশ্বৰে চলোমনৰ আন এজন শত্ৰুক বিদ্ৰোহ কৰাইছিল, তেওঁ হ’ল ইলিয়াদাৰ পুত্ৰ ৰজোন; এই লোকজনে নিজ প্ৰভু চোবাৰ ৰজা হদদেজৰৰ পৰা পলাই গৈছিল৷\n24. আৰু যি কালত দায়ূদে চোবীয়াহঁতক পৰাস্ত কৰিছিল, সেই কালত ৰজোনে তেওঁ নিজৰ লগত মানুহ গোটাই দলৰ ওপৰত দলপতি হৈছিল৷ তেতিয়া ৰজোনৰ সেই দলটোৱে দম্মেচকলৈ গৈছিল, আৰু তাত বাস কৰি দম্মেচকৰ ওপৰত শাসন কৰিছিল।\n25. হদদে কৰা অপকাৰৰ বাহিৰেও, তেওঁ চলোমনৰ গোটেই আয়ুসৰ কালত ইস্ৰায়েলৰ শত্ৰু হৈ থাকিল৷ তেওঁ ইস্ৰায়েলক ঘিণ কৰিলে আৰু অৰামৰ ওপৰত ৰাজত্ব কৰিলে।\n26. তেতিয়া চৰেদাত থকা ইফ্ৰয়িমীয়া নবাটৰ পুত্ৰ যাৰবিয়াম নামেৰে চলোমনৰ এজন বিষয়া আছিল৷ তেওঁৰ মাকৰ নাম চৰোৱা আৰু তাই এজনী বিধৱা মহিলা আছিল; তেৱোঁ ৰজাৰ বিৰুদ্ধে হাত দাঙিলে।\n27. তেওঁ ৰজাৰ বিৰুদ্ধে হাত দঙাৰ কাৰণ আছিল যে চলোমনে মিল্লো নিৰ্মাণ কৰিছিল আৰু তেওঁৰ পিতৃ দায়ূদৰ নগৰৰ গড়ৰ ভগা ঠাই এডোখৰ তেওঁ বন্ধ কৰিছিল।\n28. সেই যাৰবিয়াম এজন বলৱান আৰু সাহসিয়াল লোক আছিল৷ চলোমনে সেই ডেকাজনক পৰিশ্ৰমী দেখি তেওঁক যোচেফৰ বংশৰ সকলো ভাৰ-বোৱা লোকৰ ওপৰত অধ্যক্ষ পাতিছিল।\n29. যি সময়ত যাৰবিয়াম যিৰূচালেমৰ পৰা বাহিৰলৈ ওলাই আহিছিল, সেই সময়ত চীলোনীয়া অহীয়া ভাববাদীয়ে তেওঁক বাটত লগ পালে; তেতিয়া অহীয়াই গাত নতুন কাপোৰ পিন্ধি আছিল আৰু পথাৰত তেওঁলোক দুজন অকলে আছিল।\n30. তেতিয়া অহীয়াৰ নিজৰ গাত থকা সেই নতুন কাপোৰ ধৰি তাক ফালি-চিৰি বাৰ ডোখৰ কৰিলে৷\n31. তেওঁ যাৰবিয়ামক ক’লে, “তুমি ইয়াৰ দহ ডোখৰ লোৱা, কিয়নো ইস্ৰায়েলৰ ঈশ্বৰ যিহোৱাই এই দৰে কৈছে, ‘চোৱা, মই চলোমনৰ হাতৰ পৰা ৰাজ্য কাঢ়ি লৈ তোমাক দহটা ফৈদ দিম।\n32. কিন্তু মোৰ দাস দায়ূদৰ কাৰণে আৰু ইস্ৰায়েলৰ সমুদায় ফৈদৰ মাজৰ পৰা মই মনোনীত কৰা যিৰূচালেমৰ কাৰণে তেওঁ এক ফৈদ পাব৷\n33. কাৰণ তেওঁলোকে মোক ত্যাগ কৰিলে আৰু চীদোনীয়াসকলৰ অষ্টাৰেৎ দেৱীক, মোৱাবৰ কমোচ দেৱতাক আৰু অম্মোনৰ সন্তান সকলৰ মিল্কম দেৱতাক সেৱা-পূজা কৰিলে৷ তেওঁলোকে নিজ পিতৃ দায়ূদৰ নিচিনাকৈ, মোৰ দৃষ্টিত যি ভাল তাক কৰিবলৈ আৰু মোৰ বিধি আৰু শাসন-প্ৰণালীবোৰ পালন কৰিবলৈ তেওঁলোকে মোৰ পথত চলা নাই।\n34. তথাপি মই চলোমনৰ হাতৰ পৰা সমুদায় ৰাজ্যখন নল’ম, কিন্তু মোৰ আজ্ঞা আৰু বিধিবোৰ পালন কৰাৰ কাৰণে মই মনোনীত কৰা মোৰ দাস দায়ূদৰ বাবে মই চলোমনৰ জীৱনকালত তেওঁক শাসনকৰ্ত্তা কৰি ৰাখিছো।\n35. কিন্তু তেওঁৰ পুত্ৰৰ হাতৰ পৰা ৰাজ্য লৈ তোমাক দহটা ফৈদ দিম।\n36. আৰু মোৰ নাম স্থাপন কৰিবৰ কাৰণে মই মনোনীত কৰা যিৰূচালেম নগৰৰ মাজত যেন মোৰ দাস দায়ূদৰ প্ৰদীপ মোৰ সন্মুখত সদায় জ্বলে, এই কাৰণে তেওঁৰ পুত্ৰক এক ফৈদ দিম।\n37. তাতে মই তোমাক গ্ৰহণ কৰিম আৰু তুমি তোমাৰ মনৰ সকলো ইচ্ছাৰ দৰে ৰাজত্ব কৰিবা আৰু ইস্ৰায়েলৰ ৰজা হ’বা।\n38. আৰু যদি তুমি মোৰ দাস দায়ূদে কৰাৰ দৰে, মোৰ বিধি আৰু আজ্ঞা পালন কৰিবলৈ মোৰ সকলো আদেশত মনোযোগ দি মোৰ পথত চলা আৰু মোৰ দৃষ্টিত যি ভাল তাকে কৰা, তেতিয়া মই তোমাৰ লগত থাকিম; আৰু মই যেনেকৈ দায়ূদৰ কাৰণে কৰিলোঁ, তেনেকৈ তোমাৰ কাৰণেও এক দৃঢ় বংশ স্থাপন কৰিম আৰু ইস্ৰায়েলক তোমাক দিম।\n39. মই দায়ূদৰ বংশক ক্লেশ দিম কিন্তু সদাকাললৈকে নহয়’।”\n40. এই কাৰণে চলোমনে যাৰবিয়ামক বধ কৰিবলৈ বিচাৰিলে, কিন্তু যাৰবিয়াম মিচৰলৈ গ’ল, আৰু মিচৰৰ ৰজা চীচকৰ ওচৰলৈ পলাই গ’ল। চলোমনৰ মৃত্যু নোহোৱালৈকে তেওঁ মিচৰতে থাকিল।\n41. চলোমনৰ অৱশিষ্ট বৃত্তান্ত, তেওঁৰ সকলো কাৰ্য আৰু জ্ঞানৰ কথা জানো চলোমনৰ জীৱন-চৰিত্ৰৰ পুস্তকত লিখা নাই?\n42. চলোমনে যিৰূচালেমত সমুদায় ইস্ৰায়েলৰ ওপৰত চল্লিশ বছৰ ৰাজত্ব কৰিছিল।\n43. পাছত চলোমন তেওঁৰ পূর্ব-পুৰুষসকলৰ লগত নিদ্ৰিত হ’ল আৰু তেওঁক তেওঁৰ পিতৃ দায়ূদৰ নগৰত মৈদাম দিয়া হ’ল৷ তেতিয়া তেওঁৰ পুত্ৰ ৰহবিয়াম তেওঁৰ পদত ৰজা হ’ল।\n১ রাজাবলি 12:1-33\n1. পাছত ৰহবিয়াম চিখিমলৈ গ’ল, কিয়নো তেওঁক ৰজা পাতিবৰ কাৰণে সমুদায় ইস্ৰায়েল চিখিমলৈ আহিছিল।\n2. তেতিয়া এনে ঘটিল যে নবাটৰ পুত্ৰ যাৰবিয়ামে সেই বাতৰি শুনিলে, কিয়নো তেওঁ সেই সময়ত মিচৰত আছিল; চলোমন ৰজাৰ ভয়ত তেওঁ তালৈ পলাই গৈ তাত বাস কৰি আছিল৷\n3. তেতিয়া লোকসকলে মানুহ পঠিয়াই ৰহবিয়ামক মাতি আনিলে৷ তেতিয়া যাৰবিয়াম আৰু ইস্ৰায়েলৰ গোটেই সমাজে আহি ৰহবিয়ামক এই কথা ক’লে,\n4. “আপোনাৰ পিতৃয়ে আমাক কঠোৰ পৰিশ্ৰম কৰিবলৈ জোৰ কৰিছিল৷ তেওঁ যি কঠোৰ পৰিশ্ৰম আমাৰ দ্ৱাৰাই কৰাই আছে, সেই কার্যৰ ভাৰ যদি আপুনি কিছু লঘু কৰে; তেতিয়াহলে আমি আপোনাক সেৱা কৰি থাকিম।”\n5. তেতিয়া ৰহবিয়ামে তেওঁলোকক ক’লে, “তিনি দিনলৈ আতৰি থকা, তাৰ পাছত মোৰ ওচৰলৈ ঘূৰি আহা৷” তেতিয়া লোকসকল গুচি গ’ল।\n6. পাছত ৰজা ৰহবিয়ামে তেওঁৰ পিতৃ চলোমন জীয়াই থকাৰ কালত যি বৃদ্ধ লোকসকল তেওঁৰ আগত থিয় হৈছিল, তেওঁলোকৰ লগত আলোচনা কৰি সুধিলে, “মই সেই লোকসকলক উত্তৰ দিবলৈ আপোনালোকে মোক কি পৰামৰ্শ দিব?”\n7. তেতিয়া তেওঁলোকে তেওঁক ক’লে, “আপুনি যদি আজি সেই লোকসকলৰ দাস হৈ তেওঁলোকক সেৱা কৰে আৰু সুকথা কৈ তেওঁলোকক উত্তৰ দিয়ে, তেতিয়া তেওঁলোক চিৰকাললৈকে আপোনাৰ দাস হৈ থাকিব।”\n8. কিন্তু ৰহবিয়ামে বৃদ্ধ লোকসকলে দিয়া পৰামৰ্শ তেওঁ অৱজ্ঞা কৰিলে, আৰু তেওঁৰে সৈতে একে লগে ডাঙৰ দীঘল হোৱা যি ডেকাসকল তেওঁৰ সন্মুখত থিয় দি আছিল, তেওঁলোকৰ সৈতে তেওঁ আলোচনা কৰিলে।\n9. তেওঁ তেওঁলোকক সুধিলে, “যি সকল লোকে, ‘আপোনাৰ পিতৃয়ে যি কঠোৰ পৰিশ্ৰম আমাৰ দ্ৱাৰাই কৰাইছে সেই কার্যৰ ভাৰ কিছু লঘু কৰক’, এইদৰে মোৰ আগত ক’লে, তেওঁলোকক উত্তৰ দিবলৈ তোমালোকে মোক কি পৰামৰ্শ দিয়া?”\n10. তাতে তেওঁৰে সৈতে ডাঙৰ দীঘল হোৱা সেই ডেকাসকলে তেওঁক ক’লে, “আপোনাৰ পিতৃয়ে তেওঁলোকৰ ওপৰত কঠোৰ পৰিশ্ৰম কার্যৰ ভাৰ দি গ’ল আৰু আপোনাক সেই ভাৰ কিছু লঘু কৰিবলৈ বুলি আপোনাৰ আগত কোৱা সেই লোকসকলক এই কথা ক’ব, ‘মোৰ কেঁঞা আঙুলিটো মোৰ পিতৃৰ ককালতকৈয়ো ডাঙৰ।\n11. এই হেতুকে শুনা, মোৰ পিতৃয়ে তোমালোকৰ ওপৰত যি কঠোৰ পৰিশ্ৰম কার্যৰ ভাৰ দি গ’ল, মই সেই ভাৰ পুনৰ গধুৰ কৰিম৷ মোৰ পিতৃয়ে তোমালোকক চাবুকেৰে শাস্তি দিছিল, কিন্তু মই হ’লে তোমালোকক কেঁকোৰাবিছাৰে শাস্তি দিম’৷ এই বুলি তেওঁলোকক ক’ব।”\n12. পাছত “তৃতীয় দিনা মোৰ ওচৰলৈ আকৌ আহিবা”, ৰজাই কোৱা এই কথাৰ দৰেই যাৰবিয়াম আদি কৰি সকলো লোক তৃতীয় দিনা ৰহবিয়ামৰ ওচৰলৈ আহিল।\n13. তেতিয়া ৰজাই লোকসকলক টান শব্দৰ কথাৰে উত্তৰ দিলে আৰু তেওঁক বৃদ্ধলোক সকলে দিয়া পৰামৰ্শবোৰ তেওঁ অৱজ্ঞা কৰিলে৷\n14. সেই ডেকাসকলৰ পৰামৰ্শ অনুসাৰে তেওঁলোকক এই কথা ক’লে, “মোৰ পিতৃয়ে তোমালোকৰ ওপৰত গধুৰ যুৱলি দি গ’ল, কিন্তু মই তাক পুনৰ গধুৰ কৰিম। মোৰ পিতৃয়ে তোমালোকক চাবুকেৰে শাস্তি দিছিল, কিন্তু মই হলে তোমালোকক কেঁকোৰাবিছাৰে শাস্তি দিম৷”\n15. এইদৰে ৰজাই লোকসকলৰ কথালৈ কাণ নিদিলে, কিয়নো চীলোনীয়া অহীয়াৰ মুখেৰে নবাটৰ পুত্ৰ যাৰবিয়ামক যিহোৱাই কোৱা নিজ বাক্য সিদ্ধ কৰিবৰ অৰ্থে যিহোৱাৰ পৰা এই ঘটনা হ’ল।\n16. যেতিয়া গোটেই ইস্ৰায়েলে দেখিলে যে ৰজাই তেওঁলোকৰ কথালৈ কাণ দিয়া নাই, তেতিয়া তেওঁলোকে ৰজাক উত্তৰ দি ক’লে, “দায়ুদত আমাৰ কি ভাগ আছে? যিচয়ৰ পুত্ৰত আমাৰ কোনো অধিকাৰ নাই! হে ইস্ৰায়েল নিজ নিজ তম্বুলৈ গুচি যোৱা! হে দায়ুদ এতিয়া তুমি নিজ বংশলৈ চোৱা।” তেতিয়া ইস্ৰায়েলে নিজ নিজ তম্বুলৈ গুচি গ’ল।\n17. কিন্তু যিহূদাৰ নগৰ বোৰত বাস কৰা ইস্ৰায়েলৰ সন্তান সকলৰ ওপৰত ৰহবিয়ামেই ৰজা হৈ থাকিল।\n18. পাছত ৰজা ৰহবিয়ামে বন্দী-কাম কৰাবোৰৰ অধ্যক্ষ অদোৰামক পঠিয়াওতে, গোটেই ইস্ৰায়েলে তেওঁলৈ এনেকৈ শিল দলিয়ালে যে, তেওঁৰ তাতেই মৃত্যু হ’ল৷ আৰু ৰজা ৰহবিয়ামে যিৰূচালেমলৈ পলাই যাবৰ বাবে বেগা বেগীকৈ নিজৰ ৰথত উঠিল।\n19. এইদৰে ইস্ৰায়েলে দায়ুদৰ বংশৰ বিৰুদ্ধে বিদ্ৰোহ আচৰণ কৰিলে আৰু আজিলৈকে সেই ভাৱেই আছে।\n20. গোটেই ইস্ৰায়েলে যাৰবিয়াম ঘূৰি অহা কথা শুনি, দূত পঠিয়াই তেওঁক সমাজৰ ওচৰলৈ মতাই আনি গোটেই ইস্ৰায়েলৰ ওপৰত ৰজা পাতিলে৷ তাতে কেৱল যিহূদা ফৈদৰ বাহিৰে, আন কোনেও দায়ুদৰ বংশৰ পাছত চলোঁতা নহ’ল।\n21. ৰহবিয়াম যেতিয়া যিৰূচালেমলৈ আহিল, তেতিয়া যিহূদা আৰু বিন্যামীন ফৈদৰ লোকসকলক একগোট কৰিলে, তাতে এক লাখ আশী হাজাৰ যুদ্ধাৰু লোকক মনোনীত কৰিলে, যাতে ইস্ৰায়েলৰ বংশৰ বিৰুদ্ধে তেওঁলোকে যুদ্ধ কৰিব আৰু চলোমনৰ পুত্ৰ ৰহবিয়ামৰ অধীনলৈ ৰাজ্য পুনৰায় আনিব পাৰিব।\n22. কিন্তু ঈশ্বৰৰ লোক চময়িয়াৰ ওচৰলৈ ঈশ্বৰৰ বাক্য আহিল, বোলে,\n23. “তুমি যিহূদাৰ ৰজা চলোমনৰ পুত্ৰ ৰহবিয়ামক, যিহূদা আৰু বিন্যামীনৰ গোটেই বংশক আৰু আন লোকসকলক কোৱা বোলে,\n24. ‘যিহোৱাই এই কথা কৈছে: তোমালোকে নিজ নিজ ভাই ইস্ৰায়েল সন্তান সকলক আক্ৰমণ আৰু তেওঁলোকৰ বিৰুদ্ধে যুদ্ধ নকৰিবা; প্ৰতিজন নিজ নিজ ঘৰলৈ ঘূৰি যোৱা, কিয়নো মোৰ দ্বাৰাইহে এই কাৰ্য হৈছে’।” তেতিয়া লোকসকলে যিহোৱাৰ সেই বাক্য শুনি, তেওঁৰ বাক্য অনুসাৰে নিজ নিজ বাটেদি ঘূৰি গুচি গ’ল।\n25. পাছত যাৰবিয়ামে ইফ্ৰয়িম পৰ্বতীয়া অঞ্চলত চিখিম নগৰ সাজি তাৰ মাজতে বাস কৰিলে৷ তেওঁ তাৰ পৰা গৈ পনুৱেল নগৰো সাজিলে।\n26. তেতিয়া যাৰবিয়ামে নিজৰ মনতে ভাবিলে, “এতিয়া দায়ূদৰ বংশলৈ ৰাজ্য পুনৰায় ঘূৰি আহিব৷\n27. এই লোকসকলে যদি যিৰূচালেমত থকা যিহোৱাৰ গৃহত বলি উৎসৰ্গ কৰিবলৈ যায়, তেতিয়া তেওঁলোকৰ প্ৰভু যিহূদাৰ ৰজা ৰহবিয়ামলৈ পুনৰায় এই লোকসকলৰ মন ঘূৰিব; তেতিয়া তেওঁলোকে মোক বধ কৰি পুনৰায় যিহূদাৰ ৰজা ৰহবিয়ামৰ ফলীয়া হ’ব।”\n28. এই কাৰণে ৰজাই পৰামর্শ লৈ সোণৰ দুটা দামুৰি নিৰ্মাণ কৰিলে; তেওঁ লোকসকলক ক’লে, “তোমালোক যিৰূচালেমলৈ অহা-যোৱা কৰা বৰ বহুল্য; এতেকে হে ইস্ৰায়েল, চোৱা, যি জনে মিচৰ দেশৰ পৰা তোমালোকক উলিয়াই আনিলে, তোমালোকৰ সেই ঈশ্বৰ এৱেঁই।”\n29. তেওঁ তাৰে এটা বৈৎএলত আৰু আনটো দানত স্থাপন কৰিলে।\n30. এই কাৰ্য পাপৰ কাৰণ হ’ল, কিয়নো লোকসকলে সেই দুই প্ৰতিমাৰ আগত সেৱা কৰিবলৈ দানলৈকে বা আনটো ঠাইলৈ অহা-যোৱা কৰিবলৈ ধৰিলে।\n31. যাৰবিয়ামে পবিত্ৰ ঠাইবোৰত মন্দিৰ সাজিলে; আৰু যিসকল লেবীৰ সন্তান নাছিল, সেই লোকসকলৰ মাজৰ পৰাও পুৰোহিত পাতিলে।\n32. পাছত যাৰবিয়ামে অষ্টম মাহৰ পঞ্চদশ দিনা, যিহূদাৰ উৎসৱৰ দৰে এক উৎসৱ পাতি যজ্ঞবেদীলৈ উঠি গ’ল৷ তেওঁ বৈৎএলত এই দৰে কৰিলে আৰু নিজে নিৰ্ম্মাণ কৰা দামুৰি দুটাৰ আগত বলি উৎসৰ্গ কৰিলে আৰু বৈৎএলত নিজে সজা পবিত্ৰ ঠাইবোৰত পুৰোহিতসকলক ৰাখিলে।\n33. অষ্টম মাহত যৰবিয়ামে অৰ্থাৎ যি মাহ তেওঁ নিজ ইচ্ছামতে নিৰূপণ কৰিছিল, সেই অষ্টম মাহৰ পঞ্চদশ দিনা বৈৎএলত তেওঁ নিৰ্ম্মাণ কৰা যজ্ঞবেদীলৈ উঠি গৈছিল; তেওঁ ইস্ৰায়েলৰ সন্তান সকলৰ কাৰণে এক উৎসৱ নিৰূপণ কৰিছিল, আৰু ধূপ জ্বলাবৰ বাবে যজ্ঞবেদীলৈ উঠি গৈছিল।\n5. হে ঈশ্বৰ, তুমিয়েই মোৰ মুৰ্খতা জানি আছা; আৰু মোৰ দোষবোৰ তোমাৰ আগত লুকাই নাথাকে।\n6. হে বাহিনীসকলৰ ঈশ্বৰ যিহোৱা, তোমালৈ অপেক্ষা কৰাসকল মোৰ দ্বাৰাই যেন লাজত নপৰে; হে ইস্ৰায়েলৰ ঈশ্বৰ, তোমাক বিচাৰাসকল মোৰ দ্বাৰাই অপমানিত নহওক।\n7. তোমাত মই আসক্ত হোৱাৰ কাৰণে লোকসকলে মোক অপমানিত কৰে; তেওঁলোকে মোক সম্পূর্ণ ভাবে অপদস্থ কৰিলে।\n8. মই মোৰ ভাইসকলৰ মাজত বিদেশী হলোঁ; তেওঁলোকে মোক বিদেশীৰ দৰে ব্যৱহাৰ কৰে।\n9. কিয়নো তোমাৰ গৃহৰ কাৰণে হোৱা মোৰ উৎসাহ-অগ্নিয়ে মোক গ্ৰাস কৰিলে; আৰু তোমাক নিন্দা কৰাবিলাকৰ নিন্দা মোৰ ওপৰত পৰিল।\n10. যেতিয়া মই কান্দি কান্দি লঘোনেৰে মোৰ প্ৰাণক দুখ দিছিলোঁ; তেতিয়া সেয়ে মোলৈ নিন্দাৰ কাৰণ হ’ল।\n11. যেতিয়া মই চট কাপোৰ পিন্ধি দুখ প্রকাশ কৰিছিলোঁ; তেতিয়া মই তেওঁলোকৰ দৃষ্টান্ত স্বৰূপ হলোঁ।\n12. নগৰৰ দুৱাৰমুখত বহাসকলে মোৰ বিষয়ে কথা পাতে; মই মতলীয়াবোৰৰ গানৰ বিষয় হলোঁ।\n13. কিন্তু হে যিহোৱা, মই হলে সদায় তোমাৰ আগত প্ৰাৰ্থনা কৰোঁ তাক তুমি গ্রহণ কৰা; তোমাৰ অধিক দয়াৰ গুণে তোমাৰ পৰিত্ৰাণৰ সত্যতাত মোক উত্তৰ দিয়া।\n14. বোকাৰ পৰা মোক উদ্ধাৰ কৰা, ডুবি যাবলৈ নিদিবা; মোক ঘিণাওঁতাবোৰৰ পৰা আৰু গভীৰ জলৰ পৰাও মোক উদ্ধাৰ কৰা।\n15. ধল পানীয়ে মোক তল নিনিয়াওক, গভীৰ জলে মোক গ্ৰাস নকৰক; আৰু মৈদামৰ মুখ মোৰ ওপৰত বন্ধ নহওক।\n20. কুটিল মনৰ লোকে কোনো বিষয়তে মঙ্গল বিচাৰি নাপায়; যিজনে মিছা কথা কয়, তেওঁ বিপদত পৰে।\n21. যিজনে অজ্ঞানীক জন্ম দিয়ে, তেওঁ নিজলৈ খেদ আনে; আৰু অজ্ঞানীৰ পিতৃয়ে আনন্দ কৰিব নোৱাৰে।\n22. আনন্দিত হৃদয় ভাল ঔষধ হয়; কিন্তু ভগ্ন হৃদয়ে হাড়বোৰ শুকুৱায়।\n1. নিস্তাৰ-পৰ্বৰ ছয় দিনৰ আগতে যীচু বৈথনিয়া গাওঁলৈ আহিল, সেই ঠাইত লাজাৰে বাস কৰিছিল৷ এই জন লাজাৰকে যীচুৱে মৃত্যুৰ পৰা তুলিছিল।\n2. সেই ঠাইতে তেওঁলোকে যীচুৰ কাৰণে ৰাতিৰ আহাৰ যুগুত কৰিলে। মাৰ্থাই খোৱা আহাৰ বাঢ়ি দিছিল, যীচুৰ লগত যি সকলে ভোজনত বহিছিল তেওঁলোকৰ মাজতে লাজাৰো আছিল।\n3. তেতিয়া মৰিয়মে বহুমুল্য বিশুদ্ধ জটামাংসীৰ সুগন্ধি তেল আনি যীচুৰ চৰণত ঘঁহিলে আৰু নিজৰ চুলিৰে যীচুৰ চৰণ মচি সেই তেল সানি দিলে; তেতিয়া সেই তেলৰ সু-গন্ধই গোটেই ঘৰ জুৰিলে।\n4. তেতিয়া তেওঁৰ শিষ্য সকলৰ মাজৰ যি জনে তেওঁক শত্ৰুৰ হাতত শোধাই দিব, সেই ঈষ্কৰিয়োতীয়া যিহূদাই মৰিয়মৰ এই কার্যক বিৰোধ কৰিলে আৰু ক’লে,\n5. “আমি এই তেল তিনি শ আধলিত বিক্ৰী কৰি, দৰিদ্ৰ সকলৰ মাজত কিয় দান নকৰিলোঁ?”\n6. তেওঁ যে দৰিদ্ৰ সকললৈ চিন্তা কৰি এই কথা কৈছিল, এনে নহয়, কিন্তু তেওঁ চোৰ; তেওঁৰ হাতত ধনৰ জোলোঙা আছিল, সেই কাৰণে তাৰ ভিতৰত যি দিয়া যায়, তাকে তেওঁ চোৰ কৰে, এই কাৰণতে তেওঁ এনে কথা কৈছিল।\n7. তেতিয়া যীচুৱে ক’লে, “তেওঁক অকলে থাকিবলৈ দিয়া! মোক মৈদামত থোৱা দিনৰ কাৰণে তেওঁক এই সুগন্ধি ৰাখিবলৈ দিয়া হৈছিল৷\n8. কিয়নো দৰিদ্ৰ সকল তোমালোকৰ লগত সদায় থাকিব; কিন্তু মই তোমালোকৰ লগত সদায় নাথাকো।”\n9. ইহুদী সকলৰ বহুতে গম পালে যে, যীচু বৈথনিয়াতে আছে। তেতিয়া তেওঁলোক তালৈ আহিল, কিন্তু যীচুক চাবৰ কাৰণে যে আহিল এনে নহয়, যি জন লাজাৰক মৃত লোকৰ মাজৰ পৰা যীচুৱে তুলিছিল, সেই জন লাজাৰক চাবলৈহে তেওঁলোক আহিল।\n10. সেয়েহে প্ৰধান পুৰোহিত সকলে লাজাৰক বধ কৰিবলৈ চক্ৰান্ত কৰিব ধৰিলে;\n11. কিয়নো সেই কাৰণে বহুতো ইহুদী লোকে যীচুত বিশ্বাস কৰিছিল।\n12. পাছদিনা নিস্তাৰপৰ্বলৈ অহা লোক সকলে শুনিবলৈ পালে যে, যীচু যিৰূচালেমলৈ আহিছে ৷\n13. তেতিয়া তেওঁলোকে খেজুৰ পাত হাতত লৈ তেওঁক আগ বঢ়াবলৈ নগৰলৈ গল আৰু চিঞৰি-চিঞৰি ক’লে, “হোচানা! হোচানা! যি জন প্ৰভুৰ নামেৰে আহিছে, ঈশ্বৰে তেওঁক আশীর্বাদ কৰক৷ ইস্ৰায়েলৰ ৰজাক ঈশ্বৰে আশীর্বাদ কৰক।”\n14. তেতিয়া যীচুৱে এটা গাধ পোৱালি দেখা পালে আৰু তেওঁ তাৰ ওপৰত বহিল, যেনেকৈ শাস্ত্ৰত লিখা আছে\n15. “তোমালোকে ভয় নকৰিবা, হে চিয়োন জীয়ৰী; চোৱা তোমালোকৰ ৰজা আহিছে, তেওঁ গাধ পোৱালিৰ ওপৰত উঠি আহিছে৷”\n16. এই সকলো বিষয় তেওঁৰ শিষ্য সকলে প্ৰথমতে বুজি পোৱা নাছিল; কিন্তু যেতিয়া যীচু মহিমাম্বিত হৈ উত্তোলিত হ’ল, তেতিয়া তেওঁলোকৰ মনত পৰিল যে, শাস্ত্ৰত এই বিষয়ে লিখা আছিল আৰু তেওঁলোকে তেওঁৰ কাৰণে এনে কৰ্ম কৰিছিল।\n17. যেতিয়া যীচুৱে লাজাৰক মৈদামৰ পৰা উঠি আহিবলৈ কৈছিল আৰু তেওঁক মৃত লোকৰ মাজৰ পৰা জীৱিত কৰি তুলিছিল, সেই সময়ত যি সকল লোক তেওঁৰ লগত আছিল, তেওঁলোকে এই বিষয়ে আন লোকৰ আগত সাক্ষ্য দিবলৈ ধৰিলে।\n18. এই কাৰণে লোক সকলে তেওঁক দেখা কৰিবলৈ আহিল, কিয়নো তেওঁলোকে শুনিছিল যে, এই আচৰিত কার্যবোৰ তেওঁ কৰিছে।\n19. তাতে ফৰীচী সকলে ইজনে সিজনৰ মাজত কোৱা-কুই কৰি ক’লে, “তোমালোকে দেখিলা, আমাৰ সকলো চেষ্টা ব্যর্থ হল৷ চোৱা, গোটেই জগত খনে তেওঁৰ পাছত গ’ল।”\n20. সেই সময়ত নিস্তাৰ পর্ব উপলক্ষে উপাসনা কৰিবৰ বাবে লোক সকল যিৰূচালেমলৈ আহিছিল, তেওঁলোকৰ মাজত কেইজনমান গ্ৰীক মানুহ আছিল।\n21. তেওঁলোকে গালীল দেশৰ বৈৎ-চৈদা গাওঁৰ পৰা ফিলিপৰ ওচৰলৈ আহি অনুৰোধ কৰি ক’লে, “হে মহাশয়, আমি যীচুক চাবলৈ ইচ্ছা কৰোঁ।”\n22. ফিলিপে আহি আন্দ্ৰিয়ক এই কথা ক’লে; তেতিয়া আন্দ্ৰিয়ই ফিলিপে সৈতে আহি যীচুক জনালে।\n23. যীচুৱে উত্তৰ দি তেওঁলোকক ক’লে, “মানুহৰ পুত্ৰ মহিমান্বিত হ’বৰ সময় হৈছে।\n24. মই তোমালোকক অতি স্বৰূপকৈ কওঁ, ধানৰ গুটি এটি যদি মাটিত পৰি মৰি নাযায়, তাতে সি অকল এটা গুটি হৈয়েই থাকে; কিন্তু যদি মৰে, তেনেহলে তাত অনেক গুটি ধৰে।\n25. যি কোনোৱে নিজৰ জীৱনক প্ৰেম কৰে, তেওঁ তাক হেৰুৱাই আৰু যি কোনোৱে এই জগতত নিজৰ জীৱনক প্ৰেম নকৰে, তেওঁ অনন্ত জীৱনলৈ তাক ৰক্ষা কৰে।\n26. কোনোৱে যদি মোৰ পৰিচৰ্যা কৰিব খোজে, তেনেহলে তেওঁ মোৰ পাছে পাছে আহক; তাতে মই যি ঠাইত থাকোঁ, মোৰ সেৱক জনো সেই ঠাইতে থাকিব; কোনোৱে যদি মোৰ সেৱা কৰে, তেনেহলে মোৰ পিতৃয়ে তেওঁক সমাদৰ কৰিব।


মিচিং ধৰ্ম আৰু সংস্কৃতি – Tultul Kutum\nমিচিং ধৰ্ম আৰু সংস্কৃতি\nOctober 8, 2018 October 8, 2018 Tultul KutumLeaveaComment on মিচিং ধৰ্ম আৰু সংস্কৃতি\nএটা জাতিৰ সংস্কৃতি আৰু পৰম্পৰা বহুতখিনি ধৰ্মৰ ভিত্তিতেই সৃষ্টি হয়। তেনেদৰেই আমি মিচিং হিচাবে বৈশিষ্ট বহন কৰি থকা মূল সংস্কৃতি, পৰম্পৰা, খাদ্যাভ্যাস, সামাজিক জীৱন ধাৰণেই দঃঞি পঃলঃ ধৰ্মীয় বিশ্বাসৰ আলমতে গঢ় লৈছে। এই কেইদিনমানত ফেচবুক মিচিং গ্ৰুপ সমূহত মিচিঙৰ ধৰ্ম সন্দৰ্ভত বহুতে বিভিন্ন ধৰণৰ আপদেট দিছে আৰু তাৰ ওপৰত বিভিন্নজনে বিভিন্ন মতামত আগবঢ়াইছে । অতি পৰিতাপৰ কথা, কোনো কোনোৱে কৈছে মিচিঙৰ হেনো কোনো ধৰ্ম নাই। ভাৱি আচৰিত লাগে পুৰুষ পুৰুষ বাগৰি যিটো ধৰ্মৰ ছত্ৰ ছাঁয়াত সংস্কৃতি পৰম্পৰা বজাই ৰাখি সমাজত স্বীকৃতি লাভ কৰিবলৈ সক্ষম হ’ল, এতিয়া জ্ঞানৰ চকু অলপ বেচিকৈ মেল খোৱাত নিজৰ জাতিৰ ধৰ্ম্মটোকে চিনি নোপোৱা হ’ল। ইয়াতকৈও আৰু লজ্জাজনক কথা কিবা থাকিব পাৰেনে ? কোনো অচিনাকী বিদেশী পৰ্যটকে যদি লগ পাই মিচিং জাতিটোৰ বিষয়ে জানিব বিচাৰে, তেওঁলোকে আমাৰ জাতিটোৰ বিষয়ে কিবা বিকৃত তথ্য নিদিব জানো।\nমিচিং জাতিটোৰ লিখিত ধৰ্ম গ্ৰন্থ নাই যদিও আমাৰ যি আছে সেয়া বেলেগত নাই। সেইটোৱেই হৈছে মিচিঙৰ এটা প্ৰধান বৈশিষ্ট। মিচিঙৰ ধৰ্মৰ প্ৰধান বৈশিষ্টধাৰী সেই ‘মিবু’জনৰ গাত কিবা ঐশ্বৰিক শক্তি থকা বাবেহে তাহানিৰ দিনতে বিশ্বৰ পৰিবেশৰ লগত কোনো যোগসূত্ৰ নথকা, যাতায়ত যোগাযোগৰ ব্যৱস্থা নোহোৱা অতি দুৰ্গম পিছপৰা জংঘলৰ বাসিন্দা হৈও বিশ্বৰ জ্যোতিৰ্বিজ্ঞান আৰু বৃহৎ বৃহৎ ধৰ্ম গ্ৰন্থই স্বীকৃত ‘বিশ্ব ব্ৰহ্মাণ্ড সৃষ্টি তত্ব’ ক’ব পাৰিলে। তেওঁৰ আঃবাঙ(শ্লোক)তেই আছে বিশ্ব ব্ৰহ্মাণ্ডৰ সৃষ্টি আৰু সমগ্ৰ মানৱ তথা মিচিং জাতিৰ অভ্যুথ্থানৰ বুৰঞ্জী। মিবুৰ আঃবাংসমূহ মিবুৰ লগতেই আবদ্ধ কৰি নাৰাখি সৃষ্টিৰ সময়ৰ পৰাই কিতাপ আকাৰে লিপিবদ্ধ কৰি প্ৰচাৰ কাৰ্য চলাই অহা হ’লে হয়তো বৰ্তমানৰ দৰে অস্তিত্বৰ সংকটাৱস্থাত উপনিত নহ’লহেঁতেন তথা বিশ্বৰ উন্নত ধৰ্মসমূহৰ এক অন্যতম হ’লেহেঁতেন।\nমিবু আঃবাঙৰ সৃষ্টি তত্বমতে কোটি কোটি বছৰৰ আগত বিশ্ব ব্ৰহ্মাণ্ডৰ আৰম্ভণিৰো আৰম্ভণিত অচল, নিৰাকাৰ, বৰ্ণহীন মহাশূণ্যতাই বিৰাজ কৰিছিল। সেই মহা শূণ্যতাক কোৱা হৈছে “ক’য়ুম” (ke’yum)।\nক’য়ুম মহাশূণ্যতাৰপৰা ক্ৰমান্নয়ে বিৱৰ্তন হৈ\nয়ুমকাং (yumkang)- পুৰুষ আৰু স্ত্ৰী লিঙ্গ প্ৰকৃতি শক্তি,\nকাঃচি (ka:si)- আছে আৰু নাই। ঋণাত্মক শক্তি,\nচিআন্ (sian)- কুঁৱলীৰ দৰে পাতল ধোঁৱাবৰণীয়া স্তৰ,\nআন্‌ব (anbo)- ডাঠ আৱৰণৰ কুঁৱলী বা ডাৱৰৰ স্তৰ,\nবমুগ্ (bomug)- কঠিন আৱৰণযুক্ত কুঁৱলী বা ডাৱৰৰ স্তৰ,\nমুকচেং (mukseng)- প্ৰায় কঠিন ৰূপ,\nচেঃদৃ (se:di) আৰু মেঃলঃ( me:lo) – কঠিন ৰূপ, চেতনাযুক্ত, সৃষ্টিকৰ্তা।\nএই চেঃদৃ-মেঃলঃই দঃঞি(do:ni), পঃলঃ(po:lo), বিভিন্ন গ্ৰহ-নক্ষত্ৰ, দেৱ-দেৱী, অপদেৱতা, ভূত-প্ৰেত, পোক-পতঙ্গ, জীৱ-জন্তু সৃষ্টি কৰিছে। আৰু দঃঞি পঃলঃৰ পৰাই আবুতানি অৰ্থাৎ সমগ্ৰ মানৱ জাতিৰ লগতে মিছিং জাতিৰ সৃষ্টি হৈছে। দেৱ-দেৱীবিলাকৰ ভিতৰত কিছুমান মাঙ্গলিক আৰু আন কিছুমান অমাঙ্গলিক দেৱতা। মাঙ্গলিক দেৱতাবিলাক আপোন সৃষ্টিত মগ্ন। সিহঁতক কোনো পূজা অৰ্চনা আগবঢ়াব নালাগে। অমাঙ্গলিক দেৱতাবিলাক ঈৰ্ষাপৰায়না, অনিষ্টকাৰী। ঈৰ্ষা আৰু প্ৰতিশোধৰ পৰা সাৰিবৰ কাৰণে মানুহে অমাঙ্গলিক দেৱতা অপদেৱতাসকলক তেওঁলোকে বিচৰাৰ দৰে পূজা, বলি দিয়ে। এই ধাৰণাৰ পৰাই মিচিঙৰ ধৰ্ম আৰু ধৰ্মীয় সংস্কৃতিসমূহ সৃষ্টি হৈছে।\nইয়াৰ ভিত্তিতেই মিচিংসকলে প্ৰকৃতিক সাক্ষী কৰি দবুৰ, উৰম্, তালেং (tale’ng) উয়ু, ৰকপুং উয়ু, দদ্‌গাং, য়াল গগ্‌নাম, মিবু দাগ্‌নাম্, কুম্‌চাক্, দলৃং উয়ু, তু:পাগ, পৗৰপাগ আদি ধৰ্মীয় সংস্কৃতি পৰম্পৰাগত ভাৱে অনুষ্ঠিত কৰি আহিছে। ঠিক একেদৰে প্ৰকৃতি, ধৰ্মীয় বিশ্বাস আৰু কৃষিৰ ভিত্তিত সৃষ্টি হোৱা অন্যান্য উৎসৱ-পাৰ্বন, সংস্কৃতি পৰম্পৰাসমূহ যেনে- আলি আঃয়ে লৃগাং, পঃৰাগ, আম্‌ৰাগ আদি উৎসৱ আৰু মৃতকৰ চিমা দুক্কাং, য়ুনাম, মৃতকৰ পিণ্ড দিয়া, বিবাহ প্ৰথাত দুগ্‌বচুনাম, য়াম্‌চাং, দুক্‌তাদ, মিতুৰ কুম্‌নাম, য়াগেচুনাম ইত্যাদি প্ৰথা, পৰম্পৰা মিচিং জাতি সভ্যতা সৃষ্টিৰে পৰা চলি আহিছে। মিচিঙৰ ধৰ্মত কোনোবাই কাৰোবাৰ উদ্দেশ্যি কুকুৰা কাটিলে লগে লগে প্ৰতিক্ৰিয়া দেখুৱায়।\nঅসমত আহোমসকলৰ ৰাজত্বৰ সময়ৰ পৰাই হিন্দু আৰু শংকৰদেৱৰ কেৱলীয়া ধৰ্মৰ প্ৰভাৱত ন পুৰুষীয়া সকাম, অনুৰূপীয়া সকাম, মাতৃ সেৱা, ৰিষ্ট সকাম, ডাঙৰীয়া সকাম, কীৰ্তন, বহাগ/কাতি/মাঘ বিহু, নাওঁ চৰোৱা সকাম, দেৱী পূজা, দেৱালী, সঞ্চাৰী সকাম, মহিলাৰ শিৰত সেন্দুৰ লোৱা আদি কেতবোৰ সংস্কৃতি, ৰীতি-নীতি সংযোজন হ’ল। মিচিঙৰো কেতবোৰ সংস্কৃতি অসমীয়াৰ লগত আদান-প্ৰদান হ’ল। যেনে- ঢ়োলৰ চেউ, বিহুগীতত ঐনিঃতমৰ সুৰ, অসমীয়াৰ সাজপাৰত মিচিঙৰ কাপোৰৰ অন্তৰ্ভূক্তি আদি। অবশ্যে সেই সময়ৰ হিন্দু আৰু শংকৰী ধৰ্মই মিচিঙৰ মূল ধৰ্মৰ বিশেষ প্ৰভাৱ পেলাব পেলোৱা নাছিল। বৰঞ্চ সেইবিলাকৰ নতুন সংস্কৃতিবিলাক মিচিং সমাজৰ জীৱন ধাৰণৰ অপৰিহায্য অংগহে হৈ পৰিল। ফলত এই ন-পুৰণি সকলোবোৰ সংস্কৃতিৰ সমন্বয়ত এক পূৰ্ণাঙ্গ মিচিং জাতি সংস্কৃতি গঢ় ল’লে। মিচিঙৰ এই পৰম্পৰা-সংস্কৃতিৰ সোণত সুৱগা চৰাইছে খাদ্যৰ ভিতৰত ঘৰতে প্ৰস্তুত কৰা সাজ পানী পঃৰঃ আৰু নগিন আপং, গাহৰি মাংস, শুকান মাছৰ নামচিং ; বস্ত্ৰৰ সুনিপুনা মিচিং মহিলাৰ হাতত প্ৰাণ পাই উঠা ফুলাম এগে গাচৰ, মিবু গালুক ; শুনিলেই হিয়া শাঁত পৰি যোৱা সু-মধুৰ ঐনিঃতম আদি।\nকিন্তু সাম্প্ৰতিক সময়ত কিছু বিজতৰীয়া ধৰ্ম যেনে- উগ্ৰ হিন্দু, শংকৰদেৱৰ ভাগৱতী বৈষ্ণৱ, খ্ৰীষ্টান, অনুকুল আদিত ধৰ্মান্তকৰণ হোৱাৰ ফলত মিচিং সমাজত প্ৰচলিত তথা কথিত প্ৰকৃত ধৰ্মত ঘূণে ধৰিবলৈ লৈছে। তেওঁলোকেও নিজস্ব ধৰ্মৰ ধৰ্মীয় সংস্কৃতিসমূহ পালন কৰিবলৈ লৈছে। তেওঁলোকৰ ধৰ্মীয় বিশ্বাস আৰু মূল মিচিং ধৰ্মৰ বিশ্বাস, চিন্তা ধাৰণাৰ মাজত বিপৰীতমুখে অৱস্থান কৰিছে। ফলত মিচিং সমাজ বিভক্ত হ’বলৈ লৈছে। সমগ্ৰ মিচিং জাতিৰ একতা, স্বকীয় সংস্কৃতি খৰ্ব হৈছে। যাৰ বাবে মিচিং জনগোষ্ঠীটোৰ অস্তিত্ব বিপদাপন্ন হৈছে।\nসেয়ে আহক, আমি সকলো, জাতীয় সংগঠন- আগম কেবাং, বানে কেবাং, টি এম পি কে, এম এম কে, মিচিং স্বায়ত্ব শাসিত পৰিষদৰ সবল ভূমিকাৰে নিজৰ দ:ঞি প:ল: য়েলামক উজ্জিৱীত কৰি মিচিং জাতিৰ ধৰ্ম সংস্কৃতিৰ লগতে জাতীয় অস্তিত্ব ৰক্ষাৰ বাবে অগ্ৰসৰ হওঁ।\nMISING RÉNGAM ÍRROI\nDO:NI PO:LO YELAM ÍRROI.\nPrevious খিলঞ্জীয়াৰ সুদিন আহিব কেতিয়া?\nNext ধৰ্মতকৈ সমাজহে ডাঙৰ


মৰমবোৰ ক'ত সাঁচি ৰাখিম - পল্লৱী হাজৰিকা - সাহিত্য ডট অৰ্গ\nমৰমবোৰ ক’ত সাঁচি ৰাখিম – পল্লৱী হাজৰিকা\nঘৰৰ সৰু ছোৱালী তাই। তিনিটা ল’ৰাৰ পাছত ওপজা সকলোৰে মৰমৰ কনভনী। কেৱল ঘৰখনৰে নহয়, বৰদেউতাক, খুৰাক, পেহীয়েক, জেঠায়েকেৰে ভৰপূৰ পৰিয়ালটোৰ আটাইকেইজনৰে সন্তানৰ মাজত তাইয়ে একমাত্ৰ ছোৱালী। সেইবাবে গোটেই পৰিয়ালটোৰ তাই আলাসৰ লাড়ু। মূৰত থ’লে ওকণিয়ে খাব আৰু মাটিত থ’লে পৰুৱায়ে পাব। পৰিয়ালৰ আটাইকেইটা ল’ৰাৰে তাই মৰমৰ ভনীয়েক।\nদেওবাৰে মাকে মাংস ৰান্ধি চিঞৰ মাৰে,-” কন ভাত খাবলৈ আহ। তোলৈ লিভাৰ কেইপিচ বাছি থোৱা আছে।”\nকন দৌৰি আহি ভাতৰ পাতত বহেহি! ককায়েকহঁতৰ ভাগত কেতিয়াবা ভুলতে লিভাৰ এপিচ পৰে। সিহঁতে কনভনীক দি দিয়ে।\n“এইপিচ মোলে আহিছিল। তইয়ে খা।”\nকনভনীৰ কলেজলৈ যাবলৈ ল’ৰালৰি হয়। কাষৰ ঘৰৰ বৰদেউতাকৰ ল’ৰাই উঁকি মাৰে,- “কন ওলাই হ’লনে? ”\nকনভনীয়ে ল’ৰালৰিকৈ অফিচলৈ ওলাই ৰৈ থকা ককায়েকৰ বাইকৰ পিছৰ ছিটত বহে।\nকলেজ ছুটীৰ পাছত লগৰ কেইজনীৰ লগত ওলাই আহি মূল ৰাস্তাটোত উঠোঁতেই জেঠায়েকৰ ল’ৰাটোৱে আহি ওচৰতে গাড়ীখন ৰখায়।\n“কন উঠ! মই তহঁতৰ ঘৰলৈয়ে যাবলৈ ওলাই আহিছিলোঁ। মায়ে তোলৈ ঘৰত লগা মধুৰীআম কেইটামান দি পঠাইছে। তই খাই ভাল পাৱ যে।”\nতাই লগৰকেইজনীক বিদায় দি মুখতে ভোৰভোৰায়, – “ইহঁতৰ পৰা যে ক’তো অকন শান্তি নাই।”\nলগৰকেইজনীয়ে মুখটিপি হাঁহে। সিহঁতেও জানে তাইৰ কথা।\nতাই নথকা সময়খিনিত ঘৰটো নিজান হৈ থাকে। ঘৰ সোমোৱাৰ লগে লগে ভৰি উঠে ঘৰখন।\nদুদিনমানৰ পৰা কনভনীৰ পানীলগা-জ্বৰ। পেহীয়েকে খবৰ পাই তাইলৈ মাংসৰ জালুকীয়া অকনমান ৰান্ধি ল’ৰাটোৰ হাতত দি পঠায়। মুঠতে কনভনী গোটেই পৰিয়ালটোৰ জীউকন।\nএই জীউকনৰে এদিন সময় আহিল পৰিয়ালৰ অত মৰম-হেঁপাহবোৰ এৰি অন্য এঘৰলৈ যোৱাৰ। বিয়াৰ এমাহৰ আগৰে পৰা তাই বিচনাত পৰি পৰি কান্দে। মাকেও লগতে এসোঁতা কান্দে। ককায়েক কেইটাই মনে মনে লুকাই লুকাই কান্দে। কন নোহোৱা ঘৰখনৰ কথা ভাবি দেউতাকৰ বুকুখন বিষাই উঠে।\nবোৱাৰী হিচাপে শহুৰেকৰ ঘৰত দায়িত্ববোৰ কনভনীয়ে কান্ধ পাতি লয়। শহুৰ – শাহু, দেওৰ-ননদেৰে গিজগিজাই থকা ঘৰ। তাই দায়িত্ববোৰ নিখুঁতকৈ পালন কৰিবলৈ চেষ্টা কৰে। ভাত ৰান্ধি ত‍াই সকলোকে খাবলৈ মাতে। সকলোৰে খাই হোৱাৰ পাছত নিজে খাবলৈ বহে। প্ৰথমতে তাইৰ অকলে অকলে খাবলৈ মন নগৈছিল। এতিয়া তাইৰ লাহে লাহে অভ্যাস হৈছেগৈ।\nমাজতে কনভনীৰ পানীলগা জ্বৰ হয়। তাইৰ মাংসৰ জালুকীয়া তৰকাৰী এখন খাবলৈ খুব মন যায়। কিন্তু কোনে ৰান্ধি দিব তাইক! মাকে ফোনত তাইৰ পানীলগা মাতটো শুনি সোধে,- “কন তোৰ গা বেয়া নেকি? মাতটো ভাঙি আছে যে?”\nতাই কথা বদলাই কয়,-” নহয় মা। নেটৱৰ্কৰ প্ৰব্লেমৰ কাৰণে তেনেকৈ শুনিছা ছাগে!”\nতাইৰ মনত পৰে সেই দিনবোৰলৈ যেতিয়া গাটো অলপ বেয়া লাগিলেই মাকৰ ওচৰত থেনথেনায়। ঘৰৰ মানুহবোৰৰ মুখবোৰ চেৰেঙ চেৰেঙ কৈ তাইৰ মনত পৰে। আকৌ আগৰ নিচিনাকৈ থাকিব পৰা হ’লে!\nমাকে মুখৰ আগত বাঢ়ি দিয়া ভাতকেইটা, ককায়েকহঁতে আবেলি ঘৰলৈ অনা কেঁচা বুটৰ চানা কেইটা, দেউতাকে ঘৰত সোমাই ‘আইজনী ক’ত আছ!’ বুলি দিয়া মাতষাৰ । আস……তাই আকৌ এইটো জনমত পাব জানো সেইদিনবোৰ ঘূৰাই!! সামান্য পানীলগা জ্বৰটোতে তাইৰ খবৰ লৈ থকা পেহীয়েক, জেঠায়েকৰ নিভাঁজ মৰমবোৰ জানো তাই অন্য কাৰোবাৰ পৰা পাব?\nউহ! বুকুখন বিষাই উঠিল তাইৰ।\nআজি কনভনীৰ মনটো ৰাতিপুৱাৰে পৰা ভাল লাগি আছে। মাক-দেউতাক আৰু ককায়েকহঁত ভাতখোৱাকৈ আহিব। তাইৰ মানুহজনে গৈ নিজে মাতি থৈ আহিছে তেওঁলোকক। পুৱাৰে পৰা তাই বহুত হেঁপাহেৰে ৰন্ধা বঢ়াৰ কামত লাগিছে। সোনকালেই তাইৰ ৰান্ধি-বাঢ়ি শেষ হ’ল। মাকহঁতো আহি পালে। ডাইনিঙ টেবুলখন খোৱাৰ বাবে সাজু কৰি মাকহঁতক খাবলৈ মাতিলে। ডাইনিঙৰ চকীত বহি দেউতাকে ক’লে,-“কন, তয়ো আমাৰ লগতে খাবলৈ বহছোন। বহুত দিন তোৰ লগত একেলগে বহি এসাজ খোৱা নাই অ’ আইজনী।”\nমাকেও ক’লে,-“আহ কন। আজি আমাৰ লগতে বহ।”\nমাক-দেউতাকৰ কাতৰ অনুৰোধ তাই কেনেকৈ পেলাই !!!\nতাইৰ মনৰ অৱস্থাটো অলপ ধৰিব পাৰি শাহুৱেকে ক’লে, -“যোৱা, তুমি বহা মাহঁতৰ লগতে।”\nতাই যেন এইষাৰ কথালৈহে বাট চাই আছিল। মৰমৰ মানুহকেইটাৰ লগত একেলগে খাবলৈ পাই তাই কিমানখিনি সুখ পাইছে সেয়া জানো তাই প্ৰকাশ কৰিব পাৰিব! ডাঙৰ ককায়েকে তাইৰ ভাতৰ কাঁহিখনলৈ মাংসৰ লিভাৰ এপিচ দি ক’লে, -“কন, এই লিভাৰ পিচ মোলৈ আহিছিল। তই খাই ভাল পাৱ নহয়।”\nকনভনীৰ তেতিয়াহে মনত পৰে তাইচোন নিজে পাহৰিয়েই গৈছিল, তাইৰ বাবে মাংসৰ লিভাৰ পিচ কিমান প্ৰিয় !!!\n← এটা প্ৰতিজ্ঞা, এখন কিতাপ আৰু ইতিহাসৰ শিক্ষা – অন্বেষা ফুকন\nযাৰ যিটো কাম – আৰমান হাজৰিকা →\nমোৰ লক্ষ্য (গীতাৰ্থ বৰদলৈ)


অস্তিত্ব - অনুৰাধা বৰুৱা - সাহিত্য ডট অৰ্গ\n“আপুনি মোক লিখা- মেলা কৰিলে কিয় বেয়া পায়?”\nপ্ৰশ্নবোধক দৃষ্টিৰে তাই মানুহজনৰ মুখলৈ চাইছিল৷\n“কিয়? এবাৰ মানা কৰাৰ পাছতো একেটা কথাতে লাগি থকা স্বভাৱটো মই বেয়া পাওঁ৷ লিখা- মেলা কৰি মোক আৰু আমাৰ ঘৰখনক পোহপাল দিব পাৰিম বুলি যদি ভাবিছা তেন্তে মই চাকৰি এৰি দিম৷” কথাখিনি কৈ কোঠাটোত অলপ সময়ো ৰৈ নাথাকি ফোঁ-ফোঁৱাই ওলাই গৈছিল তেওঁ৷ তাই যথাসম্ভৱ অনুমান কৰিছিল যে তেওঁৰ কথাখিনিত ক্ষোভ আছিল৷\nকিন্তু তাই যি বিচাৰে সেয়া তেওঁ কিয় অনুভৱ নকৰে! কেৱল তেওঁ যি কয় তাতেই যেন হয়ভৰ দিয়াটো তাইৰ কৰ্তব্য৷\nকি বিচাৰে তেওঁ! নিজৰ ইচ্ছা- অনিচ্ছাক বাদ দি তাই দেখোন আজিলৈকে তেওঁ বিচৰা সকলোখিনিয়েই দিবলৈ চেষ্টা কৰিছে৷ বিয়া হৈ অহাৰেপৰা মনৰ সকলো জলাঞ্জলি দি তেওঁৰ সকলো কথাতে একমত হৈ আহিছে৷ লাগিলে সেয়া নিজৰ বাবে বিবেচনাত্মক নহ’বও পাৰে৷ তথাপিও তেওঁ অসন্তুষ্ট৷ বুজাবুজিৰ মাজত থাকিয়েই ইমানদিনে হয়তো তাই সকলো সহ্য কৰি গৈ আছে; আৰু হয়তো গোটেই জীৱনেই সহ্য কৰি থাকিব লাগিব৷ কাৰণ তাইৰ একমাত্ৰ ভাৰসা দেখোন তেওঁৱেই৷ ক্ষণিকৰ বাবে তাইৰ নিজকে যন্ত্ৰমানৱ যেন লাগি গ’ল৷ ভাৰসা, এই ভাৰসা শব্দটোৱেই বৰ দুৰ্বল৷ আৰু আজিৰ কিছুমান মহিলাক এই ভাৰসাই বেৰি ৰাখিছে৷ একাংশ বিবাহিত মহিলাৰ বাবে এয়া যেন এক মানসিক অন্তৰ্দ্বন্দ্ব৷\nআজিৰ যুগত কিছুমান বিবাহিত মহিলাই নিজৰ ভৰিৰ ওপৰত থিয় দিব নোৱাৰাৰ কাৰণ এই ভাৰসা৷ সেয়ে পুৰুষসকলৰ সদায় অধীন হৈ থাকিব লগীয়া হৈ পৰে৷ কাৰণ তাই নিজৰ বাবে ভাৰসা কৰিবলগীয়া হৈ পৰে সেই পুৰুষজনৰ ওচৰত৷\nকিন্তু কি কৰিব? অতীজৰে পৰা চলি অহা এই নিয়ম, হয়তো নিয়ম বুলি ক’লে ভুল হ’ব৷ এয়া যে যুগে যুগে পাই অহা সেইসকল নাৰীৰ মানসিক যন্ত্ৰণা, যিয়ে এগৰাকী বহুমুখী নাৰীক মানসিক পীড়া দি আহিছে৷ যিয়ে সুবিধা থাকিলেও নিজৰ বাবে একো কৰিব নোৱাৰে৷ কিন্তু তাই দুৰ্বল নহয়৷ একমাত্ৰ এখন ঘৰৰ কথা ভাবি পিছুৱাই আহে৷ ক’বলৈ সহজ, কিন্তু এগৰাকী নাৰী অকলে থকাও সম্ভৱ নহয়৷ কেতিয়াবা নিজৰ পিতৃ- মাতৃৰ ঘৰখনতে অৱহেলাৰ সন্মুখীন হৈ পৰে, তেনেক্ষেত্ৰত পিছৰ কথাখিনিৰ বাবে একেবাৰে অসম্ভৱ৷\nএকাংশ নাৰীৰ স্বামীৰূপী পুৰুষসকলে মানি লবলৈ টান পায় তেওঁৰ পত্নীয়ে তেওঁতকৈ বেছি জনাটো বা তেওঁতকৈ বেছি আগবাঢ়ি যোৱাটো; বা কেতিয়াবা পত্নীৰ সাফল্যত নিজকে ধিক্কাৰ দিয়াও দেখা যায়৷ কিন্তু দুৰ্ভাগ্যজনকভাৱে\nতেওঁলোকৰ এটা ভুল ধাৰণাই সকলোবোৰ সলনি কৰি দিয়ে আৰু তাৰবাবে তেওঁৰ পত্নীগৰাকীয়েই মানসিক অশান্তি ভোগ কৰিবলগীয়া হৈ পৰে৷ বেছি জনাটো এগৰাকী নাৰীৰ ভুল নেকি?\nমানুহ যিমানেই উৰ্দ্ধগামী হয়, সিমানেই মানুহৰ মন, সমাজ আৰু তাৰ পৰিৱেশত এক অভাৱনীয় পৰিৱৰ্তন আহে৷ এনে মানসিকতাৰ মানুহবোৰৰপৰাই হয়তো আমাৰ সমাজখনে আজিও পূৰ্ণতা পোৱা নাই৷ এই ক্ষেত্ৰত শিক্ষিত সমাজখনো বাদ পৰা নাই৷ গতিকে এখন কিতাপতেই আবদ্ধ কৰি ৰখা জীৱনটো সেই মানসিকতাৰ মাজত খুবেই দেখা যায়, য’ত সামাজিক বা সাম্প্ৰতিক জগতখনৰ কোনো প্ৰভাৱ নাথাকে৷\n“বোৱাৰী, অ’ বোৱাৰী..”\n“অঁ মা, কিবা ক’ব?”\n“কিয় আজি মোৰ চেক্-আপ আছিল নহয়!”\n“অ’ পাহৰিছিলোঁৱেই মা৷ ওলাই লওঁ ৰ’ব৷ আপুনিও সাজু হৈ লওক যাওক৷\nঘৰৰ গাড়ীখনৰ ‘দ্ৰাইভিং ছীট’ত বহি তাইৰ নিজকে আচহুৱা যেন লাগিল৷ শ্ব’কেচৰ লকাৰটোলৈ বাৰে বাৰে মনত পৰিছে৷ বিয়া হৈ অহা দিন ধৰি লকাৰটো খুলিবলৈকে পাহৰিলে৷ ৷ আৰু আজি নিজকে এনেদৰে আৱিষ্কাৰ কৰিছে৷\nহঠাৎ যেন জীৱনৰ গতিবেগত বিকৰ্ষণ বলে ক্ৰিয়া কৰিছে, এনে ভাৱ হ’ল তাইৰ৷\nদিনটোৰ ব্যস্ততাৰ অন্তত বুকুৰ আপোন সংগী ডায়েৰীখন মেলি ল’লে তাই৷ ভাবিবলৈ আৰম্ভ কৰিলে ক’ৰপৰা হঠাৎ এনেকৈ আৰম্ভণি হৈ পৰিছিল৷ কিছুমান কথাও বৰ্তমানৰ বাবে যোগ্য বা অযোগ্যৰ স্থান দখল কৰাটো হয়তো স্বাভাৱিক৷ কিন্তু সকলোবোৰ অসম্ভৱ হৈ পৰিব বুলি তাই ভবা নাছিল৷\n“আজি মাক লৈ গ’লা নে?”\n“উম্…” স্ৱামীৰ প্ৰশ্নত তাইৰ নিৰ্লিপ্ত উত্তৰ৷ অলপ সময় নীৰৱে পাৰ হ’ল …৷\n“কি লিখিছা?” মানুহজনৰ মাতত তাই উচাপ্ খাই উঠিল৷\n“নাই! একো নাই!” মানুহজনৰ গুৰু গম্ভীৰ প্ৰশ্নত তাইৰ মুখৰ মাতটো চেপাকৈ ওলাইছিল৷\n“বহুত ৰাতি হ’ল৷ শুই থাকা৷ কাইলৈৰপৰা তোমাৰ ওচৰত এইখন নেদেখো যাতে৷ মনত ৰাখিবা৷\n” তেওঁ শুই পৰিল৷\nআৰু তাই…! তাই এক চেপা উত্তেজনাত বুকুত হাতখন ৰাখি থৰ হৈ পৰিল৷ এক অনাহুত বাটেৰে দুটা জীৱনৰ স্তৱক৷ ■■\n← কামোৰ – দেৱজ্যোতি ভট্টাচাৰ্য্য\nসংখ্যাটোৰ আঁৰত – নাজিফ হাজৰিকা →\nশুভ নৱবৰ্ষ (সুব্রতা গোস্বামী)\nমুৰ্তিকো নাচাইবা গৃহো নপশিবা (হেমন্ত বৰুৱা)


আও-পুৰণি – Mahabahoo\nHome/ Students Corner/আও-পুৰণি\nকালিলৈ সৰস্বতী পূজা । সৰস্বতী পূজা আহিল মানে বৰাৰ ঘৰত এখন তৰ্ক যুদ্ধ আৰম্ভ হয় । বৰানীয়ে পাগঘৰ আৰু ঘৰৰ আন কোঠালিত শব্দ প্ৰদূষণ আৰম্ভ কৰি দিয়ে । হঁ‌ওতে বিয়াৰ সময়ত বৰানীৰ লাজকুৰীয় হাঁ‌হিটো চলিত যুদ্ধত হোৱা শব্দ প্ৰদূষণৰ মাজতে মনত আহিলে বৰাৰ হাই বি পি অলপ হলেও কমে । আজিৰ পৰা সোঁ‌তৰ বছৰৰ পুৰণি কথাষাৰ মনত কৰি বৰাই তৃপ্তিৰ হাঁ‌হি এটা মাৰি সন্তোষ লম্ভে । হঁ‌ওক তেওঁ এতিয়া দমন কৰিব নোৱৰিলো কি হল ? মোৰ অতীতৰ সময়ো বৰ মধুৰ আছিল । ওচৰৰ গাওঁখনতে বৰাই লগৰ বন্ধু দামোদৰৰ লগত কইনা চাবলৈ গৈছিল । বৰা তেতিয়া জলসিন্চন বিভাগৰ জুনিয়ৰ অভিজন্তা । এতিয়া পিছে চিনিয়ৰ হল । কইনা নিমাখিত , শান্ত , সৌম প্ৰাণী । মৰমলগা হাঁ‌হিটোৰে বৰাৰ লগতে দামোদৰৰো বুকুখন ফিলিং টাচিং টাচিং কৰি গল ।\n“কি নাম ?”\n” ৰমলা “\n” হঁ‌ওতে নামটো সহজ সৰল অসমীয়া নাম । কি কি কাম জানে ? ” বৰাৰ বন্ধু দামোদৰে ৰমলালৈ জুমি চাই সুধিলে ।\nৰমলাই ধৰিব পৰা নাছিল দৰা কোনজন ? কিছুদিন আগতে ব্লেক এন্ড হোৱাইট ফটো এখনত অলপ সময়ৰ বাবেই দেখিছিল কিন্তু লাজতে বিয়ালৈ থকা মনটোতে এখন পুহমহীয়া এৰীচাদৰেৰে ঢাকি থৈ দিলে আৰু বৰাৰ বন্ধুকে দৰা বুলি চেষ্টা কৰি হাতীৰামক হৃদয়ৰ কেকুৰিত বাওঁ ভাজতে এৰি এটা ভূৱন ভুলোৱা হাঁ‌হি মাৰিলে ।\nৰমলাল মাকে কৈ গল , ” সকলো কামত নিপুন । বিচনা চাদৰ লগাইছিল তাতশালত । কি চাব ? পৰ্দাবোৰ দেখিছে নহয় এই নিজ হাতে বোৱা । খুব অমায়িক ছোৱালী । খুৱা লোৱা , পিন্ধন ওৰণত সইত সইত তিনি সইত খাই কৈছো লখিমী ছোৱালীয়ে কাকো দিগদাৰ নকৰে ।”\nৰমলাৰ বিয়াৰ পিছতহে ভুলটো ভাঙিল দৰা কোনজন ? তথাপি আপত্তি কৰিবলগীয়া একো নাই । এটা হাঁ‌হিতে বিবাহ সম্পন্ন হল । হাঁ‌হিৰহে কথা । এইটো পিছে কষ্টৰ কাম নহয় , হাতীৰামৰ লগত পথাৰত জোকৰ কামোৰ খোৱাতকৈ ।\nবিয়াৰ কিছুদিন পিছত ৰমলা মিচেচ বৰানী হৈ মিষ্টাৰ বৰাৰ লগত চহৰত থাকিব ললে । তেতিয়ালৈ সকলো থিকে আছিল যদিও বৰাই কোনোদিনে ঘৰত ফাঁ‌চী বজাৰৰ পৰা অনা পৰ্দা আৰু বিচনাৰ বাদেই মিচেচৰ হাতৰ মৰম পাৰি পোৱা নাই । লেথা লাগিল বৰা আৰু বৰানীৰ ছোৱালী দুজনী স্কুলত নামভৰ্তি কৰোৱাৰ দিনৰপৰা ।\nপ্ৰথম ছোৱালী লিমৰ বয়স তেতিয়া তিনিবছৰ । নামভৰ্তিৰ লগে লগে স্কুলত সৰস্বতী পূজা । বৰানীয়ে নিজৰ বিয়াত লোৱা জোৰণত পিন্ধা কাপোৰযোৰ পিন্ধি গল। ওচৰতে বহা চহৰীয়াৰ মিচেচে কলে , ” আপোনাৰ কাপোৰৰ ফুলথকা আউটডেটেত হল । পূজা বুলি অলপ ফেচনৰো কথা আছে দিয়কচোন । বেয়া নাপাব কোৱাই ।”\nতেনেতে ওচৰতে থকা কলিতানীয়ে লগতে সুৰ মিলালে , ” কালালটোও ডেম হল । বেয়া নাপাব , মোৰ ফ্ৰী স্বভাৱ । ফ্ৰীতে সকলো কৈ দিওঁ । পেটত একো নাথাকে । “\nবেয়া নাপাব বুলি কিন্তু বহুত বেয়া পোৱা কথা কৈ দিলে আউ ।\nমুঠতে বৰানীৰ সকলো আউটডেটেত । শান্তি নোহোৱা মনৰে বৰানীয়ে কান্দি কান্দি বৰা অফিচৰপৰা অহালৈ ৰৈ থাকিল । সৰুজনী ছোৱালী তেতিয়া দেৰ বছৰীয়া ।\n” তুমি এনেকুৱাখন নকৰিবাচোন , সোণপাহি । সৰুমাইনাক অলপ গাখীৰ খুৱাই লোৱা । তোমাক আউটডেটেত নোহোৱা কৰাটো মোৰ দায়িত্ব। কি কোৱাহে অগ্নিক সাক্ষী কৰি আনিছো তোমাক । তোমাৰ সকলো দুখ মই সুখত পৰিৱৰ্তন কৰিম ।”\nবৰাৰ ধাৰণা আছিল বিয়া হোৱাৰো বছৰ হল যেনে তেনে এযোৰ মৰ্ডাণ নতুন কাপোৰ দিওঁ এইবাৰ। দাম যি পৰে পৰক । এনেও অলপ ওপৰোৱা অফিচৰ আশীৰ্বাদৰ টকা জেপত আছেয়ে । সোণপাহিলৈ আৰু পাঁ‌চ বছৰলৈ কাপোৰ নিকিনো, চিন্তা নাই । বৰানীৰ চকুৰ পানী দেখি বৰাই মনৰ ভাৱ ব্যক্ত কৰি সকলো বিৱৰি কলে পুংখানুপুংখকৈ । বৰানীয়ে মনৰ ইচ্ছামতে কাপোৰযোৰ ললে ।\nআপোনালোকে শুনিলে কান্দিব যে সেয়া বৰাৰ ভুল আশা আছিল । নিৰ্বাচনত খুব কম ভোটত পৰাজয় বৰণ কৰিও আশা এৰি নিদিয়া বিধায়কৰ দৰে বৰাই আজি সোতৰ বছৰে আশা এৰি নিদিলে যে এদিন নহয় এদিন জয়যুক্ত হবয়ে । বৰাই বুজায় হে বুজায় । কেতিয়াবা দিন । কেতিয়াবা ৰাতি । বৰানীয়ে কিবা কলে জক জকাই উঠে , ” আপুনি মোক মিচা আশা দিলে , মিচা প্ৰতিশ্ৰুতি । মই কৈ দিম মিডিয়াক মাতি আনি , আপুনি অফিচৰ কামৰ নামত ওপৰোৱা পইচা লয় । “\nবৰাই বুজায় বুজায় ভাগৰি যায় , সো ..ণ …ণ… ণ ..ণ.. পা.. পা.. হি হি হি ।\nবৰানীয়ে পুনৰ কয় , ” তোমাৰ মনত আছেনে হালধীয়া পাটৰ কাপোৰযোৰ এবাৰ মুনুৰ বাৰ্থডেত , এবাৰ চুনুৰ তোলনী বিয়াত , এবাৰ গোস্বামীদাৰ ঘৰলোৱাত আৰু এবাৰ ৰহমানদাৰ ঘৰত ঈদত পিন্ধি গৈছিলো । তুমি নিজেতো আউটডেটেতয়ে মোকো বুঢ়ী বনালা ।”\nআমাৰো সমাজখনত কিমান যে ফানচন আহে ! প্ৰতিটোত বৰানীৰ লগতে ছোৱালী দুজনীক কাপোৰ কিনি দিওঁ‌তে দিওঁ‌তে বৰাৰ ওপৰোৱা টকাৰ অৱস্হা খালি টেমাটোৰ দৰেই হয় । মাজে মাজে দৰমহাৰ টকাও নতুনকৈ প্ৰেমত পৰা গাভৰুজনীৰ হাতখন চুই দিয়াৰ দৰে চুই চোৱা হয় । তেতিয়া বৰাৰ কিন্তু বৰ অশান্তি হয়।\nআগতে কেতিয়াবা বৰানীৰ দৌৰা দৌৰি লাগিলে বৰাকে কয় , “এইবাৰৰ কাপোৰ তুমিয়ে বজাৰ কৰিবা । মুনু , চুনুৰ পৰীক্ষা । মোৰ সময় নহব ।”\n“পৰীক্ষা যদি থাকক নেকি , আজি নগলেও হব ? ইহঁত দুটাৰো পঢ়া নহব ।”\nবৰানী জকজকাই উঠে , “আউ আমি নগলে আমাৰ পাৰ্টিবোৰত কোন আহিবহে ? “\nকাপোৰ কেৱল কিনিলেই হবনে তাক থবলৈ জেগাও লাগিব। সেই হিচাপে তিনিটা আলমিৰা কোকো মোকোকৈ সোতৰ বছৰত বৰাই ওপৰোৱা টকাৰে কিবাকৈ ঘৰলৈ আনিলে ।\nতাতো কমখন অশান্তি নে ? শেষ আলমিৰাটো অনাৰ সময়ত অনলাইন চপিং কৰিব লৈ আন এখন নাটক । মুঠতে বৰাই বন্ধুমহলত আগত কৈ হাঁ‌হে , ” তিৰোতাক সন্তুষ্ট কৰিব পৰা কাপোৰ বজাৰত নাই । “\n” বুজিছে বৰা , দোকানৰ পৰা আনি দিলেও আমি তিনিবাৰ মিনিমাম দোকানত যাবয়ে লাগিব । ফুল থকা মন পচন্দৰ হলে , ৰং তো নহয় । ৰং পচন্দৰ হলে ফুল হয় কম নহয় বেচি নহয় , ফুলখিনি এইটো শাৰীত থাকিব লাগিছিল নহয় সেইটোত । ” অফিচৰ সহকৰ্মীৰ মাত ।\n” আন এজনৰ আকৌ সমস্যা , ৱাইফে চুলি স্টেইট কৰিলে তাকো কাজিয়া কৰি কৰি । পিচে এতিয়া চুলি সৰিল । তাতো গিৰিয়েকৰ দোষ । মনৰ ইচ্চাত হাতখুলি টকা উলিয়ায় নিদিয়ায় চুলি সৰি তালো ওলাল বোলে । মনৰ হেপাহত একো এটা উপযাচি নিদিয়েতো । মতা মানুহৰ নিজৰ মাইকীজনীৰ প্ৰতি কৰাইচ হোৱাটো সংবিধানৰ মৌলিক অধিকাৰৰ বিষয় হব লাগিছিল । “\nবৰাই অলপ মিচিকিয়াই হাঁ‌হিলে , ” তেতিয়া দেশৰ মহিলাৰ ইমান ফেচন নাছিল । পিচে আজিকালি অনলাইন চপিংবোৰ হোৱাৰ পৰা যাহওক অলপ সুবিধা হৈছে । শান্তি বুজিলে ।”\nসহকৰ্মীয়ে খিলখিল গগৈয়ে আন্দোলন কৰাৰ দৰেই উত্তেজনাত চিঞৰি উঠিল ” নহয় হে বৰা , তাতো আপত্তি । অনলাইন চপিংতো কেতিয়াবা সঠিক বস্তু নাহে । যিদিনাখন নাহিল হল আৰু বাপুজীৰ দান্দী যাত্ৰাৰ দৰেই ঘৰৰ চৌহদত ভূমিকম্প উঠাই থাকে । ভৰিৰ গেৰোৱাৰে মজিয়াত শব্দ তোলে যেন চাউলৰ বস্তা পাঞ্জাৱ বডি ট্ৰাকৰ পৰা বনুৱাই বাগৰাই পেলোৱা শব্দ ” ধম ধম ” । ভুলতে এদিন মই কৈ পলো ব্ৰিটিছৰ দিনত থকাহেতেন তুমি দান্দী যাত্ৰাত ইতিহাসৰ পাতত সোণালী আখৰেৰে জিলিকি থাকিলাহেতেন । যিহে ফেপেৰি পাতি আহিল বোলো খিলখিল গগৈৰ দৰেই মানুহ থাকোতে মোক সমাজ সেৱাত মাতি থকা মানুহৰ আকাল নাই । নাযাওঁ বুলিহে চানব্ৰাণ হোৱাৰ ভয়ত ।\nএনেতে অফিচত ডাকঘৰৰ পিয়নজন আহি অনলাইন চপিংৰ বেগ এটা দি কাগজ এখিলাত বস্তুটো পোৱাৰ চহীটো মাৰিব দিলে । বৰাই বুজিলে নিশ্চয় সৰস্বতী পূজাৰ ধামাকা ।\nসহকৰ্মীয়ে কলে,” চাওঁ‌কচোন কি বস্তু আছে ? কোনোবাটো বস্তু অৰ্দাৰ দিওঁ‌তে যদি ভুলতে বেংক একাণ্টটৰ পৰা বেচিকে টকা কাটে হল আৰু নাৰী সমাজৰ…” অনলাইন চপিংয়েও মাধমাৰ সোধালে অৱলা , অজলা নাৰীৰ মুৰত ।” বুজিছে আন্দোলন বৰা আন্দোলন । আন্দোলন ফেচবুক আৰু হোৱাটচ আপ গ্ৰুপবোৰত । হাঃ হাঃ । “\nঅফিচৰ হাঁ‌হিবোৰ অফিচ শেষত তলাৰ লগতে সন্ধিয়াৰ আকাশৰ শেষ পোহৰৰ দৰেই ওলমি থাকিল আৰু কালিলৈ নতুন প্ৰভাত হব আদ্দাৰ এই আশাৰে ।\nসহকৰ্মীয়ে বৰাক কলে , ” আজি মনৰ দুখত অফিচৰ কাম কৰায়ে নহল । এই উৎসৱবোৰ আহক বাৰু কথা নাই । কিন্তু উৎসৱৰ লগত জড়িত সাজপাৰবোৰে ঘৰৰ মানুহৰ গাত সাতখন আঠখন লগাওতে আমাৰ ওপৰোৱা আশীৰ্বাদৰ লগতে আচল আশীৰ্বাদবোৰো চুই চাও চুই চাও কৰিলেহে হৃদয়ত ছুনামী আহে । ঘৰ সংসাৰৰ বাবেই বাজেত অধিবেশনো নহয় কতো , পাতিব পৰা হলে ! ঘৰৰ তিৰী ছলিয়ে অলপ বুজা হলহয় কিজানি । দেশখনৰ জনগণই ভাই ,আমাক দেশৰ ভৱিষ্যত কৰি ঘৰৰ তিৰী ছলিৰ হাততহে আমাৰ ভৱিষ্যত গোটালে । “\nঘৰলৈ আহি বৰাই মিহি সুৰত অনলাইন চপিংৰ বেগখন দি বৰানীক কলে , ” লোৱা সোণপাহি । কিবা খাবলৈ দিয়া ভোক লাগিছে । “\nকেকুৰিতোৰ সিটো মুৰৰ মন্দিৰৰ পৰাই ভাহি অহা আৰতিৰ লগতে বৰাই ভগৱানক প্ৰাৰ্থনা কৰিলে , “হে অনলাইন চপিং দেৱতা আজিৰ কাপোৰবোৰ যেন পচন্দৰ আহে । হে অনলাইন দে ৱ তা ……..।\nবৰানীয়ে এক গিলাছ আপেলৰ জুচ আৰু দুটামান ভজা কাজু দি ময়ুৰে পেশন ধৰাৰ দৰেই নীলা ৰংৰ শাৰীৰ আচলটো মেলি ধৰিলে ।\n“কোৱানা ধুনু , তোমাৰ সোণপাহিক কেনে লাগিছে ? “\nবৰাই ভোকত কব নোৱাৰা হৈ জুচৰ এধোক মুখত লৈছিলহে মাথো , কথা শুনি কাহি কাহি ডিঙিত চৰ্চৰি খালে , ” কোনটো এংগোলাৰ পৰা মোক ধুনু লাগে কোৱাচোন সোণপাহি ? “\nবৰানীয়ে ঘুৰি দি শাৰীৰ আচলখন ব্লাউবটোৰ লগত থিক কৰিব লওঁতে বৰাই চিঞৰি উঠিলে , ” অ আই , তুমি কি পিন্ধিছা ? তুমি পিন্ধা ব্লাউচৰ পিছফালটোৱে মোক নষ্টালজিক কৰি দিলে । “\n“ইছ , ভাল কথা মনত পৰিছে নেকি ? মই কৈছোয়ে দেখোন মানুহ আউতডেটেত হব নালাগে । ফেচনৰ লগে লগে পৰিৱৰ্তন হব লাগে । সমাজ পৰিৱৰ্তনশীল , ধুনু কিতাপতপঢ়িছিলানে ? এতিয়া কোৱাচোন কি মনত পৰিল ? কালি আমাৰ যুৱ মহিলাৰ সৰস্বতী পূজাত আওৰাম । কোৱানা ধুনু …পিলিচ ।\n“আমাৰ গাওঁৰ বৰ্ন্নিবাৰী বজাৰৰ মাংসৰ দোকানত ছাগলীৰ বাকলি এৰাই দুডাল লোহাৰ পাইপৰ মাজত ওলোমাই ওলোমাই থোৱা মাংসৰ থোপবোৰ দুৰৰপৰা দেখি যেনে লাগিছিল , তুমি পিন্ধি থকা ব্লাউচৰ পিছপিনে ডিজাইনৰ নামত থকা মাত্ৰা দুদাল মিহি ৰচীৰ মাজত থুপ খাই থকা তোমাৰ মাংসবোৰ দেখিও তেনে লাগিছে । ফেচনৰ নামত মুখত এইসোপা কি লগাইছা ? আৰু চেন্দেল পিন্ধিছানে দুটা বাহৰ খুটিত থিয় দি আচা ? তোমালোকৰ ফেচনৰ নামত কৰা সাজ সজ্জাতকৈ তোমাৰ বা আমাৰ আইতা , মাহতে কিনো আউটডেটেত সাজপাৰ কৰিছিল বুজাই কোৱাচোন ।”\nবৰাই প্ৰশ্নৰ উত্তৰৰ নামত দুদিনমান আলু পিতিকা ভাত খাই পেটতো আমাৰ বাৰীৰ ৰঙালাওটোৰ দৰেই বঢ়ালে ।\n১৮ বছৰীয়া ডেভিনৰ ৩৫১ কিলোৰ টুনা চিকাৰ\nAn evening by the Teesta\nসৌৰমণ্ডলৰ বাহিৰৰ ১৮টা বেলেগ গ্ৰহৰ সন্ধান


অমিতা আমাৰ খাদ্য তালিকাত কিয় অপৰিহাৰ্য্য হোৱা উচিত ? – Krishak Bandhu – An eMagazine with Homestead Theme on Sustainable Broad-based Agriculture\nHomeMiscellaneousঅমিতা আমাৰ খাদ্য তালিকাত কিয় অপৰিহাৰ্য্য হোৱা উচিত ?\nশিৰোনামাটো দেখি হয়তো বহুতো পাঠকৰ মনত নানান প্ৰশ্নৰ উদয় হব ৷ আশ্চৰ্য্যচকিত হব এনে কি অন্তৰ্নিহিত গুণ অমিতাৰ আছে যাৰ বাবে মই এনেদৰে কবলগীয়া হৈছে ৷ আশাকৰো মোৰ এই প্ৰৱন্ধৰ যোগেদি আপোনাকে সকলো প্ৰশ্নৰ সমিধান পাব ৷\nঅমিতাৰ বৈজ্ঞানিক নাম হ’ল – Carica papaya আৰু ইয়াৰ বংশাৱলী হ’ল Caricaceae family ৷ ইংৰাজী Papaya নামটো বিশ্বৰ আন বিভিন্ন ভাষাটো প্ৰচলিত; তাৰে কেইটিমান উদাহৰণ হ’ল – স্পেইন, নৰৱে, জাৰ্মানী,মালটা, চুইডেন, আয়াৰলেণ্ড, হাংগেৰি, ৰোমানিয়া, উজবেক, টাৰ্কি,ফিলিপিনো, ইণ্ডোনেচিয়া আদি দেশৰ ভাষা ৷ ফ্ৰান্সত বুলে – Papaye ৷ টাই ভাষাত মাক কাং, ৰাচিয়া আৰু ইউক্ৰেইনত বুলে – Papayya ৷ বাংলাত পেঁপে, হিন্দীত পপীতা, নেপালিত মেৱা,মধুফল আৰু অমৃতা, মাৰাঠীত পপই, গুজৰাটীত পপায়ু, তামিলত পপালি কাই, তেলেগুত বব্বায়া,মলয়ালমত প’পায়া নামেৰে অমিতা পৰিচিত ৷ আমাৰ অসমীয়াত অমিতাৰ আন নাম হ’ল মধু ফল, অমৃতা, মৈথ ফল, অমৃত ফল ৷ কাৰ্বি ভাষাত মেনচপি আৰু মেংচপি ৷ ডিমাচাত খোফল আৰু গৈফল ৷ টিৱা সকলে বুলে উমৰিদ আৰু উমৰিট ৷\n২০১৪চনত প্ৰকাশিত তথ্যমতে বিশ্বজুৰি প্ৰায় ১৩নিযুত টন অমিতাৰ উৎপাদন হয় আৰু ইয়াৰে ৪৪শতাংশ ভাৰতবৰ্ষত হয় ৷ আমাৰ দেশত বেচিকৈ অমিতাৰ খেতি কৰা প্ৰদেশ কেইখন হ’ল – অন্ধ্ৰ প্ৰদেশ, মধ্য প্ৰদেশ, কৰ্ণাটক, গুজৰাট, কেৰালা, উৰিষ্যা, পশ্চিম বংগ আৰু অসম ৷ এইটো এটা উল্লেখযোগ্য খবৰ যে বিগত কিছু বৰ্ষৰ পৰা বিশ্বত অমিতাৰ খেতি আৰু উৎপাদন বৃদ্ধি পাব ধৰিছে ৷ ইয়াৰ ঘাই কাৰণ হ’ল আমেৰিকা যুক্তৰাষ্ট্ৰকে ধৰি বহুতো উন্নত দেশৰ বৰ্ধিত চাহিদা ৷\nবৰ্তমান কমেও ২২টা অমিতাৰ প্ৰজাতি বিশ্বত চিনাক্তকৰণ কৰা হৈছে ৷ প্ৰজাতিভেদে ফলৰ আকৃতি আৰু ৰঙৰ কিছু তাৰতম্য দেখা যায় ৷\nএটা মজলীয়া আকাৰৰ (প্ৰায় আঢ়ৈশ গ্ৰাম ওজনৰ) অমিতাত শক্তি থাকে ১২০কেলৰি ৷ কাৰ্বোহাইড্ৰেট ৩০গ্ৰাম, প্ৰটিন ২গ্ৰাম,ফাইবাৰ ৫গ্ৰাম ৷ ভিটামিন সমূহ হ’ল ভিটামিন-এ, ভিটামিন-বি গোট, ভিটামিন-চি, ভিটামিন-কে, ভিটামিন-ই ৷ খনিজসমূহ হ’ল ক’পাৰ, প’টেচিয়াম,মেগনেচিয়াম ৷ এন্টিঅক্সিডেন্ট আৰু ফাইটো-নিউট্ৰিয়েন্টসমূহ হ’ল- লাইকোপেন,আলফা কেৰটিন, বিটা কেৰটিন, লিউটিন, জিয়াঝেনথিন ৷\nঅমিতাৰ লাগতিয়াল উপকাৰিতাৰ তালিকা : * পাঠকৰ বাবে বিস্ময়ৰ কথা হলেও এইটো সত্যযে অমিতা গছৰ প্ৰতিটো অংশই মানুহৰ কল্যাণ বাবে প্ৰকৃতিয়ে নিৰূপন কৰিছে ৷ অমিতাৰ ফল, গুটি, ফুল, শিপা, গছৰ বাকলি,গছৰ পাত প্ৰতিটো অংশই ঔষধিযুক্ত বুলি প্ৰমাণিত হোৱাত আজি বিশ্বৰ চুকে কোণে নানান ধৰণেৰে ইয়াক প্ৰয়োগ কৰিবলৈ ধৰিছে আৰু অনেক গৱেষণাগাৰত সত্যতা প্ৰত্যায়িত হৈছে ৷ অমিতাৰ ফুল আৰু শিপা ব্ৰংকাইটিচ, জণ্ডিচ, কিডনিৰ ক’লিক আদিত ব্যৱহাৰ কৰি সুফল পোৱা গৈছে ৷ অমিতাৰ গুটিত Carpaine নামৰ ৰাসায়নিক তত্ব (Alkaloid) থাকে যাৰ ফলত ই লিভাৰৰ চিৰচিচ, কিডনিৰ ৰোগ, বাত বিষ আৰু কৃমিজনিত ৰোগত উপযোগী ৷অমিতাৰ ফুল আৰু কলি ভক্ষণ কৰিলে ইয়াত থকা ফাইবাৰ, ভিটামিন আৰু এন্টিঅক্সিডেন্টৰ বাবে ক’লেষ্টেৰল হ্ৰাস হয় ৷ ভোক লগায় ৷ পাচন ক্ৰিয়াত সহায়ক হয় ৷ কৰ্কটৰোগ প্ৰতিৰোধ কৰে ৷ অমিতাৰ ফুলৰ ভাজি ইণ্ডোনেচিয়াৰ এবিধ লোকপ্ৰিয় খাদ্য ৷\n• কৃমিৰোগৰ বাবে অমিতা হ’ল মহৌষধ ৷\n• হৃদযন্ত্ৰৰ বাবে উপকাৰী – বিটা-কেৰটিন,লাইকোপেন, ভিটামিন-এ, ভিটামিন-চি আৰু ভিটামিন-ইৰ উপস্থিতিৰ বাবে ডায়েবেটিক হাৰ্ট ডিজিজ আৰু এথেৰস্কেৰচিচৰ পৰা অমিতাই সুৰক্ষা দিয়ে৷ ষ্ট্ৰ’ক আৰু আন হৃদৰোগ কাষ চাপিব নিদিয়ে ৷\n• অপকাৰী ক’লেষ্টৰল হ্ৰাস কৰে – অমিতাই তেজৰ পৰা এল ডি এল কলেষ্টেৰলৰ পৰিমাণ কমায় ৷\n• উচ্চ ৰক্তচাপ কমোৱাত সহায়ক – প’টেচিয়াম আৰু ফাইবাৰৰ বাবে সেয়া সম্ভৱপৰ ৷\n• দৃষ্টিশক্তিৰ উন্নয়ণ আৰু চকুৰ সুৰক্ষা -কেটেৰেক্ট, গ্ল’কমা আৰু মেকুলাৰ ডিজেনেৰেচনৰ পৰা অমিতাত থকা এন্টিঅক্সিডেন্ট আৰু ভিটামিনে সুৰক্ষা প্ৰদান কৰে ৷\n• শৰীৰৰ ইমিউনিটি বঢ়ায় – ভিটামিন-চি আৰু বিভিন্ন এন্টিঅক্সিডেন্টে শৰীৰৰ ইমিউনিটি বঢ়ায় ৷\n• ওজন কমোৱাত সহায়ক – কম কেলৰিৰ বিপৰীতে বৰ্ধিত ফাইবাৰে ওজন কমোৱাত সহায় কৰে ৷\n• মহিলাৰ ঋতুস্ৰাৱ নিয়মিতকৰণ – অমিতাৰ পেপেইন এনজাইমৰ বাবে মাহেকীয়া নিয়মীয়া হয় ৷\n• সংক্ৰমণ ৰোধ কৰে আৰু এন্টিইনফ্লেটৰী ক্ৰিয়াত পেপেইন আৰু কাইমো-পেপেইনৰ ভূমিকা থাকে ৷\n• কৰ্কট ৰোগৰ পৰা সুৰক্ষা – ফ্লৰিডা ইউনিভাৰ্চিটিৰ কৰা অধ্যয়ণত জনা গৈছে যে অমিতা হ’ল কেঞ্চাৰ প্ৰতিৰোধক গুণযুক্ত ৷ আন আন বিজ্ঞানীৰ মতেও ই বক্ষৰ, পেনক্ৰিয়াজৰ,ক’লনৰ, প্ৰষ্টেট আদিৰ কৰ্কট ৰোধ প্ৰতিৰোধ কৰে ৷\n• ছালৰ যতন অমিতাই লব পাৰে – অমিতাৰ চাবন আৰু প্ৰসাধন সামগ্ৰী বিশ্বত বহুল প্ৰচলিত ৷ একজিমা, চ’ৰিয়াচিচ, চানবাৰ্ণ আদি অৱস্থাটো অমিতাৰ প্ৰয়োগ কৰা হয় ৷\n• দাঁতৰ বিষ কমায় – অমিতাৰ শিপা নাইবা গছৰ বাকলি পিচি লগালে বা মালিশ কৰিলে দাঁতৰ বিষ কমে বুলি ২০০২ চনত প্ৰকাশিত বাৰবৰা চমনশনৰ কিতাপ Healing Power of Papayaত উল্লেখ আছে ৷\n• লেটেক্স এলাৰ্জি – অমিতা গছৰ পৰা ওলোৱা বগা ৰসক (Latex ) অসমীয়াত তৰুক্ষীৰ বুলে ৷ কিছুমান মানুহৰ এই লেটেক্সৰ এলাৰ্জি হব পাৰে ৷\n• অধিক অমিতাৰ ভক্ষণে পাকপ্ৰণালীৰ কৰিব পৰা অহিত সাধন : – অমিতা বহু উপযোগী খাদ্য যদিও অনিয়ন্ত্ৰিত পৰিমাণত খালে পেটৰ অসুখ, পাকস্থলী গৰম লগা আদি অপকাৰিতাই দেখা দিব পাৰে ৷ সপ্তাহত ৫দিন নিৰ্ভয়ে পকা বা কেঁচা অমিতা আমি খাব পাৰোঁ ৷ এটা মজলীয়া চাইজৰ অমিতাই আমাৰ দেহত দিনটোৰ প্ৰয়োজন হোৱা ফাইবাৰ আৰু ভিটামিন-চিৰ চাহিদা পূৰণ কৰিব পাৰে ৷ কিন্তু ভাল খাদ্যৰো অতি ভক্ষণ ক্ষতিকাৰক হব পাৰে ৷\n• Carotenemia–বেচিকৈ অমিতা খালে বিটা-কেৰটিনৰ বাবে কাচিৎ কোনো কোনো লোকৰ ছালৰ হালধীয়া বৰণ হব পাৰে৷\nডা০ ভূপেন শইকীয়া ,ডোহা, কাটাৰৰ পৰা, যোগাযোগ : drbksaikia@gmail.com